Hema Malini aai Sunny Deol ge dhemainge gulhun rangalhu\nހެމާ އާއި ދޮންދަރި ސަނީ ޑެއޯލްގެ ގުޅުން ހީކުރާހާ ގޯހެއް ނޫން\nކުރިން ގިނަ ބަޔަކު ހީކޮށްގެން އުޅެނީ ކުރީގެ މަޝްހޫރު ބަތަލާ ހެމާ މާލިނީ އާއި އޭނާގެ ދޮންދަރިފުޅު ސަނީ ޑެއޯލްގެ ގުޅުން ވަރަށް ގޯސް ކަމަށެވެ. އިންޑިޔާގެ މީޑިއާ ތަކުން ވެސް ވަރަށް ކުރިން މި ދެ މީހުންގެ ގުޅުމާ ބެހޭ މިފަދަ ޚަބަރުތަކެއް ފަތުރާފައި ވާތީ އެވެ.\nނަމަވެސް ހެމާގެ ބައޮގްރަފީ "ހެމާ މާލިނީ: ބެޔޯންޑް ދަ ޑްރީމް ގާލް" ނެރުމުގެ ރަސްމިއްޔާތުގައި ވާހަކަ ދައްކަމުން ހެމާ ބުނެފައިވާ ގޮތުގައި އޭނާ އާއި ދޮންދަރިފުޅު ސަނީ ޑެއޯލް އާ ދެމެދު އޮންނަ ގުޅުން ވަރަށް ރަނގަޅެވެ.\n"އަހަންނާ ސަނީ އާ ދެމެދު އޮންނަނީ ކޮން ކަހަލަ ގުޅުމެއް ބާއޭ ވަރަށް ގިނަ ބަޔަކު ހިތަށް އަރާނެ. އަހަރެން ބުނާނީ އަހަރެމެންގެ މެދުގައި އޮންނަނީ ވަރަށް އިހުތިރާމްކުރާ ރީތި ގުޅުމެކޭ،" ހެމާ ބުނެފައި ވެއެވެ.\nސަނީ އާއި އޮންނަ ގުޅުން ރަނގަޅު ކަމުގެ ހެއްކެއްގެ ގޮތުން ހެމާ ކިޔައިދިނީ 2015 ވަނަ އަހަރު އޭނާ ވަރަށް ބޮޑު އެކްސިޑެންޓެއް ވުމުން ކަންތައްވީ ގޮތުގެ ވާޙަކަ އެވެ. ރާޖަސްތާންގެ ޑައުސާ ކިޔާ ސަރަހައްދަކުން ހެމާ ދަތުރުކުރި ކާރެއް އެކްސިޑެންޓްވެ އޭނާގެ ނޭފަތު ކަށިގަނޑު ބިންދައިގެން ދިޔަ އެވެ.\nހެމާ ބުނި ގޮތުގައި އެކްސިޑެންޓްގެ ޚަބަރު ލިބިގެން އެންމެ ފުރަތަމަ ވެސް ހެމާ ކައިރިއަށް އައީ ސަނީ އެވެ. އަދި އެކަމާ ގުޅޭ އެންމެ ރަނގަޅު ޑޮކްޓަރުން ހޯދާ މޫނުގައި ހުރި ޒަޚަމް ފަހައި ހެދި ޑޮކްޓަރުންގެ ހުރިހާ ކަމެއް ވެސް ބެލެހެއްޓީ ސަނީ ކަމަށް ހެމާ ބުންޏެވެ.\n"އަހަރެން ހުރީ ހައިރާންވެފަ އޭނާ އަހަންނަށް ކަންތައްތައް ކޮށްދިން ރަނގަޅުކަމުން. މި ހާދިސާ އިން ވެސް އަހަރެމެންގެ މެދުގައި އޮތް ގުޅުން ވަރަށް ބޮޑަށް އެނގިގެން ދިޔަ ކަމަށް އުންމީދު ކުރަން،" ހެމާ ބުންޏެވެ.\nސަނީ އަކީ ދަރުމެންދުރަގެ ދޮށީ އަނބި ޕްރަކާޝް ކޯރު އަށް ލިބިފައިވާ ދަރިންގެ ތެރެއިން އެންމެ ދޮށީ ދަރިއެވެ. ދަރުމެންދުރަ އާއި ޕްރަކާޝް ކައިވެނިކުރީ 1954 ވަނަ އަހަރު އެވެ. އޭރު ދަރުމެންދުރަގެ އުމުރުން އެންމެ 19 އަހަރެވެ. ޕްރަކާޝް އާއި ދަރުމެންދުރަގެ ހަތަރު ދަރިން ތިބެ އެވެ. ސަނީ އާއި ބޮބީ އަދި އަޖީތާ އާއި ވިޖީތާ އެވެ. ފިރިހެން ދެ ދަރިން ފިލްމު ކުޅުނު ނަމަވެސް އަންހެން ދަރިން އެއްގޮތަކަށް ވެސް ފިލްމީ ރޮނގުން ހަރަކާތްތެރިއެއް ނުވެ އެވެ.\nހެމާ އާއި ދަރުމެންދުރަ އެކުގައި ފިލްމު ކުޅެން ފެށިތާ މާ ގިނަ ދުވަހެއް ނުވެ މި ދެ އެކްޓަރުންގެ ލޯބީގެ ވާޙަކަތައް ފެތުރެން ފެށި އެވެ. އެންމެ ފަހުން 1980 ހިސާބުގައި ދަރުމެންދުރަ ވަނީ ހެމާ އާ ވެސް ކައިވެނިކޮށްފަ އެވެ. ޕްރަކާޝް ވަރިނުކޮށް ހެމާ އާ ކައިވެނި ކުރެވޭނެ ގޮތެއް އޭރު އެމީހުން ފޮލޯކުރަމުންދިޔަ ހިންދޫ ދީނުގައި ނެތުމުން ދަރުމެންދުރަ ހެމާ އާ ކައިވެނިކުރީ އިސްލާމް ވެގެންނެވެ. އިސްލާމް ދީނުގައި އެއް އަންބަށް ވުރެ ގިނަ އަނބިންނާ ކައިވެނި ކުރެވޭތީ އެވެ.\nދަރުމެންދުރަ އާއި ހެމާ އަށް ވެސް ދެ އަންހެން ދަރިން ލިބިފައި ވެއެވެ. އެއީ އީޝާ އާއި އާހްނާ އެވެ. މީގެ ތެރެއިން އީޝާ ދުވަސްކޮޅަކު ފިލްމު ކުޅުނެވެ. ނަމަވެސް ކައިވެނިކޮށް ދަރިން ލިބުމުން އީޝާ ވެސް ވަނީ ފިލްމު ކުޅުމާ ދުރުވެފަ އެވެ. ދެ ގެއެއްގައި ދެ އަނބިން ގޮވައިގެން ހަމަޖެހޭ ދިރިއުޅުމެއް އުޅުމަކީ ވަރަށް މަދު މީހަކަށް ނޫނި ކުރެވޭ ކަމެއް ނޫނެވެ. ނަމަވެސް މިކަމުގައި ދަރުމެންދުރަ ވަނީ ނަމޫނާ ދައްކާފަ އެވެ.\n"ލަކްޝްމީ ބޮމް" އާއި "ކޫލީ ނަންބަރު 1" ރޭހަކަށް


Noorul-islam.NET :: މިއަދުގެ މުޖުތަމަޢުގައި އަންހެންކަނބަލުން\nމިއަދުގެ މުޖުތަމަޢުގައި އަންހެންކަނބަލުން\nތާރީޚް:5މާޗް 2011\nލިޔުއްވީ : ފާޠިމަތު ޖުމާނާ ޢަބްދުލްހާދީ\nއާދެ، ހަމަ ކަށަވަރުންވެސް މާތްﷲ ސުބުހާނަހޫ ވަތަޢާލާ އަޅުގަނޑުމެން އިންސާނުން މިދުނިޔެއަށް ފޮނުއްވާފައި ވަނީ އެކަލާނގެއަށް އަޅުކަން ކުރުމަށެވެ. އަޅުވެތިވުމަށެވެ. "އަޅުކަންކުރުން" މިބަހުގެ މުރާދަކީ ރެ އާއި ދުވާލު ސައްވީސް ގަޑިއިރު މިސްކިތުގައި ނުވަތަ މުޞައްލަމަތީ ކޮންމެހެން ކުރަންޖެހޭ އަޅުކަންތައްކުރުމުގައި މަޝްޣޫލްވެއުޅުމުގެ ވާހަކައެއްނޫނެވެ. އެއިގެ މުރާދަކީ މާތްﷲ ސުބުހާނަހޫ ވަތަޢާލާއަށް ޝަރީކް ކުރުމުން ދުރުހެލިވެ ދުނިޔެ އާރާސްތު ކުރުމުގައި ބައިވެރިވެ އުޅުމުގެ ވާހަކައެވެ. މިއީ އަޅުގަނޑުމެން ކޮންމެ އިންސާނެއްގެ، އާދެ، ކޮންމެ އަންހެނަކާއި ފިރިހެނެއްގެ ޒިއްމާއެކެވެ. ވާޖިބެކެވެ.<?xml:namespace prefix = "o" ns = "urn:schemas-microsoft-com:office:office" />\nކާބަފައިން ޒަމާނު، މުޖުތަމަޢަށް އަންހެނެއްގެ މަސްއޫލިއްޔަތު ވިސްނިފައިވަނީ ހަމައެކަނި ގޭތޭރޭގައި ދަރިންގެ ކުރިއެރުމަށް ހިތްވަރުދީ މަންމައެއްގެ ލޯތްބާއިއެކު ދަރިންބަލާ ބޮޑުކުރުމުން އެނިމުނީ ކަމުގައެވެ. ޒަމާން ބަދަލުވަމުން ދުވަސްތައް މާޒީއާއި އެކު ގޮސް މިއަދު މިފެންނަނީ ގޭތެރޭގެ މާހައުލު ދަރިންގެ ތަރުބިއްޔަތަށް އިހްމާލްވެ، ދީނީ ކަންތައްތަކަށް ދޭންޖެހޭ ފުރިހަމަ ސަމާލުކަން ނުދެވި އަޤީދާ ބަލިކަށިވަމުން ދިއުމުގެ ނަތީޖާއެއްގެ ގޮތުން މުޖުތަމަޢުގައި ފަސާދަ ޢާއްމު ވަމުންދާ މަންޒަރެވެ. އާމްދަނީ ހޯދުމުގެ ނަމުގައި ފާހިޝް ހަޑިމުޑުދާރު ޢަމަލުތައްކޮށް، މީޑިއާތަކުގައި އަންހެންކަނބަލުންގެ ފޮރުވިފައިވާ ޒީނަތް ކަޝްފުކޮށް ހިލޭފިރިހެނުންގެ ކުރިމަތީ ގުނަވަންތަކުން ބަނޑިލައްވަމުންދާ، ލޯތަކަށް ކުޅަދާނަ ނުވާމަންޒަރުތަކެވެ. ޒަމާނީކުރިއެރުންތަކުގެ އެހީގައި، އާދެ! އެކި އެކި މުވާސަލާތީ ވަސީލަތްތަކާއި ތަފާތު ޒަރީޢާތަކުން ފޯރުކޮށްދެމުންދާ މަޢުލޫމާތުތަކުން އަންހެނުން، އެކަނބަލުންގެ ވިސްނުމަށާއި ޠަބީޢަތަށް މިވަނީ ބަދަލުތަކެއް އައިސްފައެވެ. އެއިގެ ތެރޭގައި އިސްލާމީ މަތިވެރި އަޚްލާޤިއްޔަތާއި ފުށޫއަރާ ފިކުރިއްޔާތާއި އިސްލާމީ ޙައްޤު ޙުދޫދުގެ ތެރެއިން ވާސިލްވަމުންދާ ފިކުރިއްޔާތު މިދަނީ ދުވަހެއް ދުވަހަކަށް ފެތުރެމުންނެވެ. މިއީ އަޅުގަނޑުމެންގެ ދިވެހިރާއްޖެ ފަދަ ސައްތައިން ސައްތަ މުސްލިމް ޤައުމެއްގެ މުޖުތަމަޢުގައި ފުންކޮށް ވިސްނާ ފިކުރުކުރަންވެއްޖެ އިޖްތިމާޢީ މައްސަލައެކެވެ.\nޝައްކެތްނެތް ގޮތުގައި ފިކުރީ ހަނގުރާމައަކީ އަޅުގަނޑުމެން މުސްލިމުންގެ އިދިކޮޅު ޢަދާވާތްތެރިން އަވަދިނެތި ކުރަމުންދާ ބުރަ މަސައްކަތެކެވެ. އިސްލާމްދީން އަންހެންކަނބަލުންނަށް ހޯދައިދީފައިވާ ޙައްޤުތައް ކެހިވެރި ބަޔަކު މިދަނީ މަކަރުވެރިކަމާއި ހީލަތްތެރިކަމުން ކިލަނބުކޮށް އޮޅުވާލަން މަސައްކަތްކުރަމުންނެވެ. މިފަދަ ނާޒުކު ދަނޑިވަޅު، އަޅުގަނޑުމެންގެ އަންހެންދަރީންގެ މެދުގައި ހަލުވިކަމާއި އެކު ފެތުރެމުންމިދާ ނުރަނގަޅު ފިކުރިއްޔާތާއި މެދު ޚާއްސަ ސަމާލުކަމެއްދީ ޢަމަލީފިޔަވަޅު އަޅަން އެބަޖެހެއެވެ. ޣާފިލުކަންމަތީ ތިބެގެން ފަރުޖެއްސޭކަށްނެތެވެ. މިފަދަ ކަންކަމަކީ ޤައުމީ ފެންވަރުގައި އެކި މުއައްސަސާތަކުން އާދެ، ތަޢުލީމީ އަދި އަމިއްލަ ޖަމްޢިއްޔާ ޖަމާޢަތްތަކުން ޚާއްސަ އަހައްމިއްޔަތު ކަމެއްދީގެން ފުންނަޒަރަކުން ވިސްނަންޖެހޭ ކަންތައްތަކެވެ. އަދި ހަމަ އެހެންމެ ޢާއިލާތަކުގެ އެއްބާރުލުން މިކަމުގައި ފުރިހަމައަށް ބޭނުންވެއެވެ.\nއަންހެންކަނބަލުންނަށް މުޖުތަމަޢަށް ޚިދްމަތް ފޯރުކޮށްދިނުމުގައާއި ހަމަ އެހެންމެ މުޖްތަމަޢުގެ ދުރުރާސްތާގެ ކުރިއެރުމަށް މަސައްކަތްކޮށްދެވޭނެ މިންގަނޑުތައް ބަޔާންކޮށްދީ އިސްލާމްދީނުގެ އަސާސްތަކާއި ފުށޫއަރާ ކަންކަމުން ހޭލުންތެރިކޮށް ހެޔޮލަފާ ޞޯލިހު މުޖުތަމަޢަކަށް ހެދުމަށް ޤައުމުގެ އެންމެހައި ފަރުދުންގެ ހައްޤުގައި މަސައްކަތް ކުރަން އެބަޖެހެއެވެ. ފުރިހަމަ ސަމާލުކަމަށް ގެންނަން ޖެހިފައިވާ މި މުހިއްމު ނުކުތާ އާއި މެދު ޤައުމުގައި އަލަށް އުފެދުނު ޔުނިވާސިޓީގައި ފުރިހަމަ ރިސާރޗްތައްހެދި ހައްލެއް ގެނައުމަކީ އަޅުގަނޑު ކުރާ އުއްމީދެކެވެ. މުޖުތަމަޢުގެ އަންހެންކަނބަލުންގެ ވިސްނުމަށް އައިސްފައިވާ ބަދަލްތަކާއި ގެނެވިދާނެ ހައްލު ހޯދައި ދެނެގަތުމަށެވެ. ޔުނިވާސިޓީ ތަޢުލީމްނިމި ދަސްވެނިވުމަށް ތައްޔާރުވެފައިވާ ކުދިންނަށް އަމާޒްކޮށްގެން ކުރެވޭ ސުވާލުތަކުގެ ތެރޭގައި : ތަޢުލީމީހަޔާތް ނިއްމުމަށްފަހު އަންހެންކުއްޖަކު ވަޒީފާގެ މާހައުލަށް ނިކުތުމަށް މެދުވެރިކުރުވާ ސަބަބުތައް؛ ގެއިންބޭރު، ވަޒީފާގެ މާހައުލަށް ނިކުތުމަށް އަންހެނުންކުދިން އިންކާރުކުރާ ސަބަބުތައް؛ އަންހެންކުއްޖަކު ވަޒީފާގެ މާހައުލަށް ނިކުންނަ އިރު ހުންނަން ޖެހޭނެ މިންގަނޑު ނުވަތަ ޝަރުޠުތައް؛ މައިން އުމުރުގެ އަންހެނުންނާއި ޒުވާން އަންހެންކުދިން ވަޒީފާ އަދާކުރުމުގައި ހުންނަ ތަފާތުތައް؛ މައިންބަފައިން ވަޒީފާ އަދާކުރުމަކީ ދަރިންތަރުބިއްޔަތު ކުރުމުގައި އިހުމާލުވެވިގެން ދާނެ ކަމެއްތޯ؟ މިފަދަ މުހިއްމު ސުވާލުތަކުގެ ޖަވާބު ކޮންމެހެންވެސް އެބަ ބޭނުންވެއެވެ.\nއަންހެނުންނަށް މަސައްކަތް ކުރެވިދާނެ ދާއިރާތައް:\nމުޖުތަމަޢަށް ބޭނުންތެރި މުހިއްމު ކަންކަމުގައި މަޝްވަރާ އާއި ލަފާ އެރުވުމުގައި ހަރަކާތްތެރި ވެވިދާނެއެވެ. މިކަން ތާރީޚް މުރާޖިޢާ ކޮށް ކީރިތި ރަސޫލާ ޞައްލަﷲ ޢަލައިހިވަސައްލަމްގެ ހަޔާތްޕުޅަށްބަލާލާއިރު ވެސް ސާބިތުވާން އެބައޮތެވެ. ޙުދައިބިއްޔާގެ ސުލްހައިގައި ކީރިތި ރަސޫލާ ސައްލަﷲ ޢަލައިހި ވަސައްލަމައަށް މަޝްވަރާދެއްވުމުގައި އުންމުލްމުއުމިނީން އުންމު ސަލަމާ ރަޟިޔަﷲ ޢަންހާ އަދާކުރައްވާފައިވާ މަތިވެރި ދައުރުންނެވެ.\nމިއަދުގެ މުޖުތަމަޢަށް ބަލާއިރު ތަޢުލީމީ ދާއިރާ އާއި ސިއްހީ ދާއިރާ ތަކުގައި އަންހެނުންގެ ދައުރުކޮންމެހެންވެސް ބޭނުންވާ ހިނދު މި ދާއިރާ ތަކަކީ އަންހެންކަނބަލުންނަށް އަދާކުރެވިދާނެ ކަމަށް ފާހަނގަ ކުރެވޭ ދާއިރާތަކެވެ. ކީރިތި ރަސޫލާ ޞައްލަﷲ ޢަލައިހި ވަސައްލަމް ޚުދު އެކަލޭގެފާނު އަމިއްލަފުޅަށް އަންހެންކަނބަލުންނަށް އުނގަންނައިދީ ތަޢުލީމީގޮތުން ހޭލުންތެރިކުރުމުގައި މަސައްކަތްކުރައްވާފައިވާކަން ތާރީޚުން ސާބިތުވެއެވެ. ހެޔޮލަފާ ޞާލިޙް މުޖުތަމަޢެއް ބިނާކުރުމަށް އަންހެންކަނބަލުން އެޒަމާނުގައިވެސް އާދާކުރައްވާފައިވާ މުހިއްމު އެތަކެއް އިސް ރޯލުތަކެއް ތާރީޚުގައި ލިޔެވިފައި އެބަހުއްޓެވެ.\nމީގެ އިތުރުންވެސް ކޮންމެހެން ބޭނުންޖެހިއްޖެ ހާލަތުގައި އިސްލާމްދީނުގެ ތަރަހައިގެ ތެރޭގައި އަންހެންކަނބަލުންނަށް މަސައްކަތުގެ މައިދާނަށް ނިކުތުމުގެ ހުއްދަވެއެވެ.\nހަމަކަށަވަރުންވެސް އަންހެނާގެ އަސްލު ހަޤީޤީ މަޤާމަކީ އެކަނބަލުންގެ ގެއެވެ. ގޭތެރޭގެ މަސްޢޫލިއްޔަތެވެ. މިކަން ކީރިތި ޤުރުއާންގައި މާތްﷲ ސުބުހާނަހޫވަތަޢާލާ ވަހީކުރައްވާފައިވާ ބަސްފުޅުތަކުން ސާބިތުވެއެވެ. އަލްއަހްޒާބް ސޫރަތުގެ 33 ވަނަ އާޔަތުގެ މާނައިގައިވަނީ: [އަދި ތިޔަކަނބަލުން، ތިޔަކަނބަލުންގެ ގެތަކުގައި ތިބޭށެވެ! އިހުގެ ޖާހިލީޒަމާނުގެ ޒީނަތުން ތިޔަކަނބަލުން ޒީނަތްތެރި ނުވާހުށިކަމެވެ! އަދި ތިޔަކަނބަލުން ނަމާދު ޤާއިމްކުރާށެވެ! އަދި ތިޔަކަނބަލުން ޒަކާތް ދޭށެވެ! އަދި ﷲ އާއި އެކަލާނގެ ރަސޫލާއަށް ތިޔަކަނބަލުން ކިޔަމަންވާށެވެ! އޭ އަހްލުބައިތުންނޭވެ! ﷲ އިރާދަ ކުރައްވާކަންކަށަވަރީ، ތިޔަބައިމީހުންގެ ކިބައިން ފާފަތައް ދުރުކުރައްވައި، ފުރިހަމަ ޠާހިރު ކުރެއްވުމަކުން ތިޔަބައިމީހުން ޠާހިރު ކުރެއްވުމަށެވެ].\nތަރައްޤީގެ ހަލުވިމިނުގައި ދަތުރުކުރަމުން އައިސް މިއަދު މިސްރާބް އެދިމާލަކަށް ހުއްޓުމެއްނެތި ކުރިއަށްދާ ޓެކްނޮލޮޖީގެ ޒަމާނުގައި އަޅުގަނޑުމެންގެ ދަރިންނަށް ޚާއްސަކޮށް އަންހެންދަރިންނަށް ފުރިހަމަ އިސްލާމީ ތަރުބިއްޔަތަކުން ތަރުބިއްޔަތުދޭށެވެ. ދަރިންގެ މުސްތަޤްބަލަށް ވިސްނައި އަދިފަހުން އަންނާނެ ޖީލުތަކަށް ވިސްނާށެވެ. މިއަދުގެ އަންހެންކަނބަލުން މިދަނީ މުޖުތަމަޢުގައި އިސްރޯލުތަކެއް އަދާކުރަމުންކަން ދަނެ، ވަޒީފާގެ މައިދާނަށް ނިކުމެ އުޅުމުގައި އަންހެންކަނބަލުން ގެންގުޅެންޖެހޭ ހަމަތަކާއި އުސޫލްތަކާއި މެދު ހޭލުންތެރިކޮށް ފޮހެވެމުން، ބީވެމުން މިދާ އިސްލާމީ ރިވެތި އުސޫލް މުޖުތަމަޢުގައި އާލާކުރުމަށް އެންމެހައި ފަރުދުން އަތުކުރި އޮޅާލަމާތޯއެވެ! މާތްﷲ ސުބުހާނަހޫވަތަޢާލާ އަޅުގަނޑާއި ، އަޅުގަނޑުގެ އެންމެހައި އަޚުންނާއި އުޚްތުންނަށް ހެޔޮވިސްނުން ދެއްވާށިއެވެ. އާމީން!


IS aa gulhunu UK kuhjaage dharifulhu maruvehje\nއައިއެސްއާ ގުޅުނު ޔޫކޭ ކުއްޖާގެ ދަރިފުޅު މަރުވެއްޖެ\nޝަމީމާ އޭނާގެ ދަރިފުޅާއެކު. -- ފޮޓޯ: ޑެއިލީ މެއިލް\nދީނީ ހަރުކަށި ހިޔާލުގެ ހަނގުރާމަވެރި ޖަމާއަތެއް ކަމުގައިވާ އިސްލާމިކް ސްޓޭޓް (އައިއެސް) އާ ގުޅެން ސީރިއާ ދިޔަ ބަންގްލަދޭޝް ދަރިކޮޅުގެ އިނގިރޭސި ވިލާތުގެ ޒުވާން އަންހެން ކުއްޖާއަށް ލިބުނު ދަރިފުޅު މަރުވެފައިވާކަމަށް ސީރިއަން ޑިމޮކްރެޓިކް ފޯސަސް (އެސްޑީއެފް) އިން ބުނެފި އެވެ.\nބަންގްލަދޭޝް ދަރިކޮޅުގެ ޝަމީމާ ބޭގަމް، 19 އައިއެސް އާ ގުޅުމަށް ޔޫކޭ ދޫކޮށް ސިރިއާއަށް ގޮސްފައިވަނީ 2015 ވަނަ އަހަރެވެ. ނަމަވެސް، ސީރިއާގެ ރެފިއުޖީ ކޭމްޕެއްގައި އުޅެނިކޮށް މިދިޔަ ހަފުތާގައި ފެނުނު ޝަމީމާ އެނބުރި ޔޫކޭއަށް ދާން ބޭނުންވާ ކަމަށް ވަނީ ބުނެފަ އެވެ. އައިއެސް ހަނގުރަމާވެރިއަކާއި ކައިވެނި ކޮށްގެން އުޅެނިކޮށް ބަލިވެއިން ޝަމީމާ ވަނީ، މީގެ ތިން ހަފްތާ ކުރިން ފިރިހެން ކުއްޖެއް ވިހައިފަ އެވެ.\nސީރިއާގެ އޮފިޝަލުންނާއި ހަވާލާދީ މީޑިއާ ރިޕޯޓުތައް ބުނާ ގޮތުން، ޝަމީމާގެ ދަރިފުޅު މަރުވެފައިވަނީ ނިއުމޯނިއާއަށް ފަރުވާދެމުންދަނިކޮށް އެ ދެމައިން ދިރިއުޅެމުންދިޔަ ރެފިއުޖީ ކޭމްޕުގައި އެވެ.\nޔޫކޭ އިން ރައްޔިތުކަން އަތުލާފައިވާ ޝަމީމާގެ އާއިލާގެ ވަކީލުވެސް ވަނީ އެކަން ކަށަވަރުކޮށްދީފައި އެވެ.\nއިނގިރޭސި ގާނޫނުތައް ބުނާ ގޮތުން، އެހެން ރައްޔިތުންގެ ލާބައާއި މަންފާއަށްޓަކައި، އެހެން ގައުމެއްގެ ރައްޔިތުކަން ލިބެން އޮތް މީހެއްގެ ރައްޔިތުކަން އަތުލެވިދާނެ އެވެ. ޝަމީމާގެ ރައްޔިތުކަން އަތުލަން ނިންމާފައިވަނީ އޭނާއަކީ ބަންގްލަދޭޝް ދަރިކޮޅުގެ މީހަކަށްވެފައި އެ ގައުމުން އޭނާއަށް ރައްޔިތުކަން ލިބޭނެ މަގު އޮތީމަ އެވެ.\nނަމަވެސް، ބަންގްލަދޭޝް ފޮރިން މިނިސްޓްރީން ބުނީ ޝަމީމާ އަކީ ބަންގްލަދޭޝް ރައްޔިތެއް ނޫން ކަމަށާއި، އޭނާއަށް އެ ގައުމަށް ނާދެވޭނެ ކަމަށެވެ. އަދި ޝަމީމާ އަކީ ބަންގްލަދޭޝްގެ ރައްޔިތެއްކަމަށް ބަލައިގެން އެކި ފަރާތްތަކުން ވާހަކަތައް ދައްކާތީ އެކަމާއި ކަންބޮޑުވާކަމަށް ވެސް ބަންގްލަދޭޝް ފޮރިން މީނިސްޓްރީން ބުނެފައިވެ އެވެ.\nޝަމީމާ ސީރިއާއަށް އެތެރެވެފައިވަނީ އޭނާގެ އެއްބަނޑު އެއްބަފާ އެހެން ކުއްޖެއްގެ ޕާސްޕޯޓުގަ އެވެ. ނަމަވެސް، އޭނާ ސީރިއާ ބޯޑަރު ހުރަސް ކުރުމާއެކު އެ ޕާސްޕޯޓް އަތުލާފައިވާ ކަމަށް އޭނާ ވަނީ ބުނެފަ އެވެ.\nދަރިފުޅު ގޮވައިގެން އެނބުރި ޔޫކޭއަށް އައިސް، އާދައިގެ ދިރިއުޅުމެއް އުޅުމުގެ ފުރުސަތު ދިނުމަށް ޝަމީމާ ވަނީ ގޮވާލައިފަ އެވެ.\nއައިއެސްއާ ގުޅުނު ޔޫކޭ އަންހެން ކުއްޖާގެ ރައްޔިތުކަން އަތުލަނީ


ކައްޕި އަދި ނަސްރުﷲ ހޯދުމުގެ މަސައްކަތް ހުއްޓުމެއް ނެތި ކުރިއަށް – Dhen.mv\nކައްޕި އަދި ނަސްރުﷲ ހޯދުމުގެ މަސައްކަތް ހުއްޓުމެއް ނެތި ކުރިއަށް\nކ.އަތޮޅު ކާގި ކައިރިއަށް ފަރަށް އެރި ދޯންޏަކުން ގެއްލުނު ކައްޕި އާއި ބ. ދޮންފަނު ކައިރީ ލޯންޗަކާ ޑިންގީއެއް ޖެހި ހިނގި އެކްސިޑެންޓުގައި ގެއްލުނު މީހާ ހޯދުމުގެ މަސައްކަތް ހުއްޓުމެއް ނެތި ކުރިއަށްދާ ކަމަށް އެމްއެންޑީއެފުން ބުނެފިއެވެ.\nފަރަށް އެރި ދޯނިން ގެއްލިގެން ހޯދަމުން އަންނަނީ ތިން މީހުންނާއެކު ދަތުރުކުރި "ޓީޓީއެސް ފާން" ނަމަކަށް ކިޔާ މުދާ އުފުލާ ދޯނީގެ ކެޕްޓަނެވެ. އެއީ ހދ.ކުޅުދުއްފުއްޓަށް އުފަން މުހައްމަދު ޔޫސުފް ،37، އެވެ.\nއޭނާ ހޯދުމުގެ އޮޕަރޭޝަން ހުއްޓާނުލާ އަދިވެސް ކުރިއަށް ގެންދާއިރު އޭނާ ހޯދަން ކޯސްޓްގާޑުން ބަލަމުން އަންނަ ސަރަހައްދުން ބައެއް އެއްޗެހި ދާދިފަހުން ވަނީ ފެނިފައެވެ. އޭގެތެރޭގައި ހިމެނެނީ ތުވާއްޔަކާއި، ވަޅިއަކާއި އިލެކްޓްރޯނިކް ސާމާނު ހިމެނޭ ޕްލާސްޓިކް ކޮތަޅެއް ހިމެނޭ ކަމަށް އެމްއެންޑީއެފުން ބުނެއެވެ.\nކައްޕި ހޯދުމަށް މިހާތަނަށް ކުރެވުނު މަސައްކަތުން ޑައިވަރުންނަށް މީގެކުރިން ވަނީ އެ ސަރަހައްދުގެ އަޑިން މާސްކް އަކާއި ބޮކްސާ ވައްތަރުގެ ސޯޓެއް ވެސް ފެނިފައެވެ.\nމި ހާދިސާ ހިނގިއިރު ދޯނީގައި ތިން މީހުން ތިބި ކަމަށާއި، އެއީ ދެ ބިދޭސީންނާއި ދިވެއްސެއް ކަމަށް އެމްއެންޑީއެފުން ހާމަކުރެއެވެ.\nމުހައްމަދުގެ އިތުރުން އެމްއެންޑީއެފުން އަންނަނީ މިދިޔަ ބުރާސްފަތި ދުވަހުގެ ރޭ ބ. ދޮންފަނު ކައިރީ ލޯންޗަކާ ޑިންގީއެއް ޖެހި ހިނގި އެކްސިޑެންޓުގައި ގެއްލުނު މީހާވެސް ހޯދުމަށް މަސައްކަތް ކުރަމުންނެވެ. އެ ހާދިސާގައި ގެއްލިފައިވަނީ ނަސްރުﷲ އަބްދުﷲ، 41 / ބ. އޭދަފުށީ، މުޝްތަރީގެއެވެ.


Kamaaludheen Ulhuvvee EC Ge Nan Hadi Kollan: Habeeb - Vaguthu\nސަތޭކަ އިން މަތީގައި ހަތަރު ދުވަސް! -5ގަޑިއިރު ކުރިން\nކަމާލުއްދީން އުޅުއްވީ އީސީގެ ނަން ހަޑިކޮށްލަން: ހަބީބް\nއީސީ ހަބީބް - ފޮޓޯ: މުހައްމަދު ޝަރުހާން\nއިލެކްޝަން ކޮމިޝަނަށް ރައްޔިތުން ކުރާ އިތުބާރު ގެއްލުވާލާ، އެ އިދާރާ ބަދުނާމް ކުރުމަށް ދާދިފަހުން ސިޔާސީ ޕާޓީއެއް ހަދަން ހުށަހެޅުއްވި އަބްދުﷲ ކަމާލުއްދީން ބޮޑެތި އޮޅުވާލުންތަކެއް އޮޅުވާލި ކަމަށް އެ ކޮމިޝަން ހިންގުމާއި ވަގުތީ ގޮތުން ހަވާލުވެ ހުންނެވި އިސްމާއިލް ހަބީބު ވިދާޅުވެއްޖެއެވެ.\nހަބީބް "ވަގުތު" އާއި ވާހަކަދައްކަވަމުން ވިދާޅުވީ ސިޔާސީ ބޭނުމެއްގައި ކަމާލުއްދީން އުޅުއްވީ އެ އިދާރާގެ ނަން ހަޑިކޮށްލުމަށް ކަމަށެވެ. އަދި ކަމާލުއްދީންއަށް ސިޔާސީ ޕާޓީއެއް ހަދަން ހުއްދަ ނުދިނުމުން މީޑިއާތައް މެދުވެރިކޮށް ކަން ހިނގާ ދިޔަ ގޮތް ރައްޔިތުންނަށް އޮޅުވާލި ކަމަށް އޭނާ ވިދާޅުވިއެވެ.\n"ގައުމީ އެއްބައިވަންތަ" ޕާޓީގެ ނަމުގައި ސިޔާސީ ޕާޓީއެއް އުފައްދަން ކަމާލުއްދީން ހުށަހެޅުއްވި ފޯމު އީސީއިން ބާތިލުކުރީ ސިޔާސީ ޕާޓީއެއް އުފެއްދުމަށް އެދި ހުށައަޅާ މީހެއްގެ ކިބައިގައި ހުންނަން ޖެހޭ ޝަރުތުތައް ކަމާލުއްދީންގެ ކިބައިގައި ފުރިހަމަ ނުވާ ކަމަށެވެ ބުނެއެވެ.\nއޭގެ ތަފްސީލް ދެއްވަމުން އީސީން ވިދާޅުވީ، އެކަން ބާތިލް ކުރީ އެހެން ޕާޓީއެއްގެ މެންބަރެއްގެ ގޮތުގައި އޭނާގެ ނަން އޮތުމުން ކަމަށެވެ. އޭނާ އަދިވެސް އެމްއާރުއެމްގައި ހުރި ކަމަށް ބުނެއެވެ.\nއެކަމަކު އޭގެ ދުވަސްތަކެއް ކުރިން އޭނާ ކަމާލުއްދީން އެމްއާރުއެމުން ވަކިވި ކަން އާންމުކޮށް އިއުލާން ކުރިއެވެ. އަދި ޖޫން 30 ވަނަ ދުވަހު އޭނާ އެމްއާރްއެމް އިން ވަކިވާން ފޮނުވި ސިޓީ މީސްމީޑިއާގައި ހިއްސާކުރިއެވެ. އަދި އެ ޕާޓީގެ ލީޑަރު، ކުރީގެ ރައީސް މައުމޫން އަބްދުލް ގައްޔޫމް ވެސް މި ކަން ޓްވިޓާ މެދުވެރިކޮށް ހާމަކުރެއްވިއެވެ.\nމިކަމާއި ގުޅިގެން ކަމާލުއްދީން ވަނީ ބަލަންވީ ވަރަށް ނުބަލައި ރައްޔިތެއްގެ ހައްގު ހިފަހައްޓާތީ ހިތާމަކުރާ ކަމަށް ބުނެ އީސީއަށް ފާޑުވިދާޅުވެފައެވެ.\nއީސީގެ ނައިބު ރައީސް ހަބީބް ވިދާޅުވީ އެމްއާރުއެމުން ވަކިވާން ކަމާލުއްދީން ހުށަހެޅުއްވި ނަމަވެސް ޕާޓީއިން އެކަން އޭރު އީސީއަށް އަންގާފައި ނުވާ ކަމަށެވެ. އަދި ކަމާލުއްދީން އެމްއާރުއެމުން ވަކިކޮށްދިނުމަށް އެމްއާރުއެމް އިން އެދުނީ ޕާޓީ ރަޖިސްޓްރީކޮށް ނުދިިނުމުން އެކަމާއި ހިތްނުތަނަވެސްވެ، ކަމާލުއްދީން ޓްވީޓް ކުރެއްވުމުން ކަމަށް ވިދާޅުވިއެވެ.\nހަބީބް ވިދާޅުވި ގޮތުން ސިޔާސީ ޕާޓީއަކުން ވަކިކޮށްދޭން އީސީގައި އެދެން ޖެހޭނީ އެމީހެއް ރަޖިސްޓްރީކޮށްފައިވާ ޕާޓީއެއްގެ ފަރާތުންނެވެ. ސިޔާސީ ޕާޓީއަކުން ވަކިވާން އެ ޕާޓީއެއްގެ އިދާރާއަށް ހުށަހެޅި ނަމަވެސް އެޕާޓީއެއްގެ ދަފްތަރުން އެމީހެއްގެ ނަން ނެނގޭނީ އިދާރީ އޮނިގަނޑުގެ ތެރެއިން ކަން ހަބީބް ފާހަގަކުރެއްވިއެވެ. އަދި ކަމާލުއްދީން މައްސަލާގައި އެމްއާރުއެމުން އެކަން އީސީއަށް އަންގާފައި ނުވާ ކަމަށް ވިދާޅުވިއެވެ.\n"ސިޔާސީ ގޮތުން އީސީ ބަދުނާމްކޮށް އަގު ވައްޓާލަން ކަމާލުއްދީން ވަނީ ބޮޑެތި އޮޅުވާލުންތަކެއް އޮޅުވާލާފައި. އީސީއަކުން ބަލާކަށް ނުޖެހޭ ކަމާލުއްދީން ޕާޓީއިން ވަކިވާން ހުށަހެޅިތޯ ނުވަތަ ނޫންތޯ. އެކަން އީސީއަށް އަންގާނީ ޕާޓީގެ ފަރާތުން. އެމްއާރުއެމުން ވަކިވާން ކަމާލުއްދީން އެދިފައިވާ ކަމަށް ބުނެ އެ ޕާޓީއިން އީސީއަށް މެއިލްއެއް ކުރީ ޕާޓީ ރަޖިސްޓްރީ ނުކޮށްދިނުމުން އެކަމާއި ހިތްނުތަނަވަސްވެ ކަމާލުއްދީން ޓްވީޓެއް ކުރެއްވުމުން" ހަބީބް ވިދާޅުވިއެވެ.\nއޭނާ ވިދާޅުވީ މިހާރު ކަމާލުއްދީންގެ ނަން އެމްއާރުއެމްގެ ދަފްތަރުން އުނި ކުރެވިފައިވާ ކަމަށެވެ. އަދި އަލުން އަނެއްކާވެސް ޕާޓީ ރަޖިސްޓްރީ ކޮށްދިނުމަށް އެދިފައިވާ ކަމަށެވެ.\nބަލަން ޖެހޭ ކަންކަން ބެލުމަށް ފަހު ޕާޓީ ހެދުމުގެ ހުއްދަ ކަނޑައެޅިފައިވާ ތާރީހުގެ ތެރޭ ކަމާލުއްދީނަށް ދޭނެ ކަމަށް ހަބީބް ވިދާޅުވިއެވެ. އެ މުއްދަތު ގުނާނީ ބަންދު ދުވަސްތައް ކަންޑާފައިކަން ފާހަގަކުރެއްވިއެވެ.\nރައީސް މައުމޫން ލީޑް ކުރައްވާ އެމްއާރުއެމްގައި ކަމާލުއްދީން ހަރަކާތްތެރިވިއިރު އޭނައަކީ އެމަނިކުފާނުގެ ވެރިކަމުގައި ވަޒީރު ކަން ހިމެނޭ ގޮތަށް ގިނަ މަގާމުތައް ފުރުއްވި ބޭފުޅެކެވެ.\nރައީސް މައުމޫންގެ އަރިހުގައި ކަމާލުއްދީން މަސައްކަތް ކުރެއްވިއިރު، ވިޔަފާވެރިޔާ އަދި މާމިގިލި ދާއިރާގެ މެންބަރު ގާސިމް އިބްރާހީމް ލީޑް ކުރައްވާ ޖުމްހޫރީ ޕާޓީގައި ވެސް ކަމާލުއްދީން އުޅުއްވިއެވެ. އެ ޕާޓީގެ ޑެޕިއުޓީ ލީޑަރު ކަން ވެސް އޭނާ ކުރެއްވިއެވެ.\nމަސްވެރިވެ އިސްވެ ސިޔާސީ ޕާޓީއެއް އުފައްދަނީ\nޕާޓީ އުފައްދަނީ މައުމޫން އަންގަވައިގެންނެއް ނޫން - ކަމާލުއްދީން\n"ކާނަލް ނާޒިމްގެ ޕާޓީ" އުފައްދަން އުޝާމަށް އީސީން ހުއްދަ ދީފި\nޖުލައި 22, 2021 14:23\nސިކުނޑީގެ ޒައްރެއްގެ މިންވަރު ހުރި މީހެއްވެސް ކަމާލުއްދީނާ ވައިވެސް ނޭޅޭނެ.\nޖުލައި 22, 2021 15:09\nހަބީބަށް ދުވަހަކު ވެސް ކަމާލުއްދީން ހިނގި މަގަކުން ވެސް ނުހިނގޭނެ.ހަބީބް ތިއުޅެނީ ފެންވަރު އޮޅިގެން.\nޖުލައި 22, 2021 16:18\nތިޔަށްވުރެ ނަން ހުތުރު އެހްން ތަނެއް އެބަހުރިތަ\nޖުލައި 22, 2021 16:40\nހަބީބޫ ތީ އަޅެފަހެ ނަމެއް އިއްޒަތެއް އޮތް ތަނެތަ؟ އިތުރައް ހަޑިކުރާނެ ނަމެއް އަދި ކަމެއް އޮތް ތަނެއްކަން ކާކު ޤަބޫލު ކުރަނީ؟ ކިޔާ އަޑު އިވޭ 2018 ރިޔާސީ އިންތިހާބު ވަނީ އެމްޑީޕީ ކޯލިޝަން އަށް ވިއްކާލާފައޭ. ގައިމު ވެސް ވޯޓް ކަރުދާސް ތައް ވަގައް އަންދާލި ދޯ ؟\nޖުލައި 22, 2021 17:55\nކަމާލުއްދީން ގޭގައި އޮވެވޭތޯ ބަލާ!! ތިއުޅެނީ އެއްޗެއް ކެވޭތޯ އަދިވެސް!!\nޖުލައި 22, 2021 18:20\nދެން ގޭގަ އޮވެބަލަ. ކަމާލުއްދީން މިހާރު ބަލާ ބެލުމަށް ޢުމުރަށް ވުރެ މުސްކުޅި. ބުއްޑާ ވެއްޖެ. ހަވަޔަށް، ފަޒާ އަށް، ރައްޔިތުން ގަޔަށް ބަޑި ޖަހަން މައުމޫން އޯޑަރު ދިން އިރު ކަމާލުއްދީން ހުރީ މައުމޫނަށް ރުހުމުގެ ލަވަ ކިޔަން. އަތްޖަހަޖަހާ. ދެން ކޮން ޕާޓީ އެއް ތިޔަ ހަދަނީ. ފުރަތަމަ މައުމޫނު ކަހަލަ މީހަކަށް ލަވަ ކިޔުނީތީ ރައްޔިތުން ކިބައިން މަޢާފަށް އެދެން ފެންނަނީ.\nޖުލައި 22, 2021 20:11\nތީ ރައްޔިތުން އިތުބާރުކުރާތަނެއްތަ. އީސީ ޝަޜީފު ރިޝްވަތުނެގިކަމަށް ބައެއްމީހުން ތުހުމަތުކުރޭ. އަކްރަމް ޖިންސީގޯނާކުރާ.އަދި ހަބީބުކިޔާ މީހަކުގެވެސް ކޮރަޕްޝަންގެ މައްސލައެއް އުޅޭކަމަށް ރައްޔިތުންކިޔާއުޅޭ. ދެން ނަންރިތިތަނެއްތީ.


އަންނަ އަހަރުގައި ކީ ސްޓޭޖް ހަތަރަކާއި ފަހެއްގެ ޑިޖިޓަލް ޓެކްސްޓް ފޮތްތައް ބޭނުންކުރަން ފަށަނީ – DhiDaily\nއަންނަ އަހަރުގައި ކީ ސްޓޭޖް ހަތަރަކާއި ފަހެއްގެ ޑިޖިޓަލް ޓެކްސްޓް ފޮތްތައް ބޭނުންކުރަން ފަށަނީ\nއެޑިއުކޭޝަން މިނިސްޓަރު ޑރ. އައިޝަތު އަލީ\n2021 ވަނަ އަހަރުގައި ކީ ސްޓޭޖް ހަތަރަކާއި ފަހެއްގެ ޑިޖިޓަލް ޓެކްސްޓް ފޮތްތައް ބޭނުންކުރަން ފަށްޓަވާނެކަމަށް އެޑިއުކޭޝަން މިނިސްޓަރު ޑރ.ޢާއިޝަތު ޢަލީ ވިދާޅުވެއްޖެއެވެ.\nއެޑިއުކޭޝަން މިނިސްޓަރު ޢާއިޝަތު ޢަލީ މިހެން ވިދާޅުވީ ޕީއެސްއެމްއަށް ދެއްވި ބަސްދީގަތުމެއްގައެވެ. މި ގޮތުން މިނިސްޓަރު ޢާއިޝަތު ޢަލީ ވިދާޅުވީ ރާއްޖޭގެ ފަންސާހަކަށް ސްކޫލުގައި ދަރިވަރުންގެ ޓެކްސްޓް ފޮތްތައް ޑިޖިޓަލައިޒް ކޮށްގެން ކިޔަވައިދެމުން އަންނަ ކަމަށެވެ.\nއޭގެ އިތުރުން އަންނަ އަހަރުގެތެރޭގައި ޤައުމީ މަންހަޖުގެ ކީ ސްޓޭޖް 04 ގައި ހިމެނޭ ގްރޭޑް 09 އާއި ގްރޭޑް 10 ގައި ތަޢުލީމު ހާސިލުކުރަމުންދާ ދަރިވަރުންނާއި ކީސްޓޭޖް 05 ގައި ހިމެނޭ ގްރޭޑް 11 އާއި ގްރޭޑް 12 އިގެ ތަޢުލީމު ހާސިލުކުރަމުންދާ ދަރިވަރުންގެ ޑިޖިޓަލް ޓެކްސްޓް ފޮތްތައް ބޭނުންކުރަން ފަށްޓަވާނެކަމަށް ވެސް މިނިސްޓަރު ޢާއިޝަތު ޢަލީ ވިދާޅުވިއެވެ.\nހަމައެއާއެކު މިނިސްޓަރު ޢާއިޝަތު ޢަލީ ވަނީ އެޑިއުކޭޝަންގެ އަމާޒަކީ ކިޔަވައިދިނުމުގެ ތަފާތު އުކުޅުތައް ބޭނުންކޮށްގެން ފެންވަރު ރަނގަޅު ތަޢުލީމެއް ދަރިވަރުންނަށް ފޯރުކޮށްދިނުންކަމަށް ވެސް ވިދާޅުވެފައެވެ. އަދި މުސްތަޤުބަލުގައި ވެސް ކޮވިޑްފަދަ ހާލަތެއް މެދުވެރިވެދާނެކަމަށް ބަލައި އިންޓަރނެޓްގެ ޒަރީޢާއިން ދަރިވަރުންނަށް ތަޢުލީމު ފޯރުކޮށްދިނުންމަށްޓަކައި މިހާރުވެސް މަސައްކަތްކުރައްވަމުން ގެންދަވާކަމަށް ވެސް މިނިސްޓަރު ޢާއިޝަތު ޢަލީ ވިދާޅުވެފައެވެ.\nސުކޫލެއްގެ ދަރިވަރަކު އަންހެން ކުއްޖަކު ރޭޕްކުރި މައްސަލައެއް ބަލަން ފަށައިފި\nކުޑަ އިއްބެ، ސަރުކާރަަށް: އެއްޗެއް ބުނީމަ ބުނާމީހާ ގޯސްވަނީ, ކަންތައްތައް ކުރެވޭގޮތް އިހުސާސް ނުކުރެވޭ!\nކައިވެނީގެ ފްލެޓް ލިބޭ މީހުންގެ ވަގުތީ ލިސްޓު އިއުލާން ކޮށްފި\nއިސްލާމްދީނަށް ފުރައްސާރަކޮށް ރަސޫލާ(ޞޢޥ) އަށް ހަޖޫޖަހަމުންދާ އާނިމްގެ މައްސަލަ ފުލުހަށް


VIA Gai Covid Safety Corridor Eh Gaaimkuranee - Vaguthu\nވީއައިއޭގައި ކޮވިޑް ސޭފްޓީ ކޮރިޑޯއެއް ޤާއިމްކުރުމުގެ ވިސްނުން ގެންގުޅުއްވާ ކަމަށް، މޯލްޑިވްސް އެއާޕޯޓްސް ކޮމްޕެނީ ލިމިޓެޑް (އެމްއޭސީއެލް)ގެ އާ ސީއީއޯ އަދި މެނޭޖިން ޑިރެކްޓަރު ގޯޑަން އެންޑްރޫ ސްޓުއާޓް ވިދާޅުވެއްޖެއެވެ.\nދުނިޔޭގެ ފަތުރުވެރިކަމުގެ ދުވަހާއި ގުޅިގެން ބޭއްވި ރަސްމިއްޔާތުގައި އޭނާ ވިދާޅުވީ ކޮވިޑް ސޭފްޓީ ކޮރިޑޯއެއް ޤާއިމްކުރުމަށް ފުރިހަމަ ކުރަން ޖެހޭ ގިނަ ކަންތައްތަކެއް އެބަހުރިކަމަށެވެ. އެގޮތުން، އެއަރޕޯޓަށް އަންނަ ފަތުރުވެރިންނާއި، އެއަރޕޯޓްގައި މަސައްކަތް ކުރާ މުވައްޒަފުން ގިނައިން އަވަހަށް ޓެސްޓު ކުރެވޭނެ އިންތިޒާމްތައް ހަމަޖައްސަން ޖެހޭނެކަމަށް އެންޑްރޫ ވިދާޅުވިއެވެ.\n"ކުރިއަށް އޮތް ހަފްތާތަކާއި މަސްތަކުގައި ވީއައިއޭގެ މި އަމާޒުގެ މައުލޫމާތު އިތުރަށް ހާމަކުރާނެ. ކޮވިޑް ފްރީ ކޮރިޑޯގެ މަސައްކަތަށް އެންމެންގެ އެއްބާރުލުން ބޭނުންވާނެ." އެންޑްރޫ ވިދާޅުވިއެވެ.\nއޭނާ އިތުރަށް ވިދާޅުވީ މުޅި ދުނިޔޭގައިވެސް އަލަށް ފަތުރުވެރިންނަށް ހާއްސަ އިނާޔަތްތަކެއް ލިބޭ ގޮތަށް ރާއްޖެއިން ތައާރަފްކުރި "ބޯޑަރ މައިލްސް މޯލްޑިވްސް"ގައި ބައިވެރިވުމަކީ އެމްއޭސީއެލްއަށް ލިިބޭ ވަރަށް ބޮޑު އުފަލަކާއި، ފަޚުރެއް ކަމަށެވެ.\nއަދި އެ ޕްރޮގްރާމްއަކީ ފަތުރުވެރިން ރާއްޖެ ގެނައުމަށް ރަނގަޅު އިސްނެގުމެއް ކަމަށް ވެސް އެންޑްރޫ ވިދާޅުވިއެވެ. އަދި ކޮވިޑް-19 އާއި ގުޅިގެން ރާއްޖޭގެ އެންމެ ބޮޑު ސިނާއަތްތަކުގެ ތެރޭގައި ހިމެނޭ އޭވިއޭޝަން އަދި ފަތުރުވެރިކަމުގެ ދާއިރާއަށް ވަރަށް ބޮޑަށް އަސަރުކޮށްފައިވާކަން އޭނާ ވަނީ ފާހަގަކުރައްވާފައެވެ.\nއެންޑްރޫ ވިދާޅުވީ އެ ދެ ސިނާއަތަކީ ކުރިއަށް އޮތްތަނުގައިވެސް ރާއްޖެއިން އެ ސިނާއަތަކަށް ވަރަށް ބޮޑަށް ބަރޯސާވާން ޖެހޭ ސިނާއަތްތަކަށް ވާއިރު، ރާއްޖެއިން ކޮވިޑް-19 އާއި ދެކޮޅަށް ފިޔަވަޅު އަޅާފައިވާ މިންވަރު އަވަސްވެފައި ރަނގަޅުކަމަށް އޭނާ ވަނީ ފާހަގަކުރައްވާފައެވެ.\n"ވީއައިއޭއިން ވާނީ ސަލާމަތީ ގޮތުން މިހާރުވެސް ވަރަށް ގިނަ ފިޔަވަޅުތައް އަޅާފައި. މިހާރު އެމްއޭސީއެލްއިން ދަތުރުފަތުރަށް އަޅަންޖެހޭ ރައްކާތެރިކަމުގެ ފިޔަވަޅުތައް އަޅާފައިވާކަމުގެ ޔަޤީންކަންދެން. ސަލާމަތީ ކަންކަމަކީ އަޅުގަނޑުމެން އެންމެ ބޮޑު އިސްކަމެއްދޭ ކަންތައް." އެންޑްރޫ ވިދާޅުވިއެވެ\nމީގެ އިތުރުން، ރާއްޖޭގެ ބޯޑަރު ޖުލައި 15 ވަނަ ދުވަހު ހުޅުވާލުމާއި އެކު ރާއްޖެ އަންނަ ފަތުރުވެރިންގެ އަދަދު މަޑުމަޑުން އިތުރުވަމުންދާ ކަމަށާއި ކުރިއަށް އޮތްތާނގައި އިތުރުވަމުން ދާނެ ކަަމަށް ޤަބޫލުކުރައްވާކަމަށްވެސް އޭނާ ވިދާޅުވިއެވެެ.\nސެޕްޓެމްބަރު 28, 2020 14:11\nދިވެއްސަކު ހަމަ ނެތީމާތޯ ބިދޭސީޔަކު މުގުލުގައި ބަހައްޓައިގެން ތިޔަ އުޅުއްވަނީ؟؟؟؟


SunOnline: BREAKING: Fandiyaaru kamun Abdulla Didi vakikohffi\nފަނޑިޔާރު ކަމުން އަބްދުﷲ ދީދީ ވަކިކޮށްފި\nފާތިމަތު ސައީދު 28 Aug 2019, 13:44\nސުޕްރީމް ކޯޓުގެ ފަނޑިޔާރު އަބްދުﷲ ދީދީ: އޭނާ މިއަދު ވަނީ ފަނޑިޔާރު ކަމުން ވަކިކޮށްފައި --- ސަންފޮޓޯ/ އަހުމަދު އަވްޝަން އިލިޔާސް\nސުޕްރީމް ކޯޓުގެ ފަނޑިޔާރު ކަމުގައި ހުންނެވި އަބްދުﷲ ދީދީ ފަނޑިޔާރު ކަމުން ވަކިކުރަން ރައްޔިތުންގެ މަޖިލީހުން ފާސްކޮށްފި އެވެ.\nއަބްދުﷲ ދީދީ ފަނޑިޔާރު ކަމުން ވަކިކޮށްދިނުމަށް އެދި ޖުޑިޝަލް ސާވިސް ކޮމިޝަނުން ރައްޔިތުންގެ މަޖިލީހަށް ހުށަހެޅުއްވީ އިއްޔެ އެވެ. އަދި އެމައްސަލަ ރޭ ޖުޑިޝަރީ ކޮމިޓީއިން ނިންމީ އަބްދުﷲ ދީދީ ވަކިކުރަން ފެންނަ ކަމަށެވެ.\nއަބްދުﷲ ދީދީ ވަކިކުރަން މަޖިލީޙުގެ މިއަދު ޖަލްސާގައި ބައިވެރިވި މެމްބަރުންގެ ތެރެއިން 72 މެމްބަރުން ވަނީ ވޯޓު ދެއްވާފަ އެވެ. އެއްވެސް ކޮޅަކަށް ވޯޓުދޭން ނުފެންނަ ކަމަށް ވޯޓޫ ދެއްވީ އެންމެ މެމްބަރެކެވެ. މެމްބަރުންގެ ވޯޓާއެކު މަޖިލީޙުގެ ނަިއބު ރައީސް އީވާ އަބްދުﷲ ވަނީ ދީދީ ފަނޑިޔާރުކަމުން ވަކިވި ކަން އިއުލާނު ކުރައްވާފަ އެވެ.\n"އޮނަރަބަލް އަލްއުސްތާޒު އަބްދުﷲ ދީދީ ފަނޑިޔާރުކަމުގެ މަގާމުން ވަކިކުރުމަށް ރައްޔިތުންގެ މަޖިލީހުން ފާސްވުމާއެކު ދިވެހިރާއްޖޭގެ ސުޕްރީމް ކޯޓުގެ ފަނޑިޔާރު އޮނަރަބަލް އަލްއުސްތާޒު އަބްދުﷲ ދީދީ ފަނޑިޔާރު ކަމުގެ މަގާމުން ވަކިވެއްޖެ." މަޖިލީހުގެ ނައިބު ރައީސް އީވާ އަބްދުﷲ ރިޔާސަތުގައި އިންނަވާ އިއުލާނު ކުރެއްވި އެވެ.\nއަބްދުﷲ ދީދީގެ ސުލޫކީ މައްސަލައެއް ޖޭއެސްސީއިން ބަލަން ފަށާފައިވާ ފުލުހުން އެ ކޮމިޝަނަށް ފޮނުވި ސިޓީއަކާ ގުޅިގެންނެވެ. އެއީ ފުލުހުން ބަލަމުންދާ މައްސަލައަކާ ގުޅިގެން ފޮނުވި ސިޓީ އެކެވެ. ޖޭއެސްސީ ރިޕޯޓުގައި ވާގޮތުން ފުލުހުން ބަލަމުން ދަނީ އެމްއެމްޕީއާރުސީގެ ފައިސާއަށް ހިޔާނާތްތެރިވީ ފަރާތްތަކުގެ ކިބައިން ފައިދާ ނަންގަވައިގެން މަގާމުގެ ނުފޫޒު ބޭނުންކޮށްގެން "ނާޖާއިޒް މަންފާތަކެއް ހޯދި" ކަމަށް ތުހުމަތު ކުރެވޭ މައްސަލަ އެކެވެ.\nޖޭއެސްސީއިން އެމައްސަލަ ބަލައި އެކުލަވާލި ތަހުގީގު ރިޕޯޓުގައި ބުނެފައިވަނީ ފަނޑިޔާރުންގެ ސުލޫކީ މިންގަނޑު ތަކުގެ ތެރެއިން ނުވަ މިންގަނޑަކާ ދީދީ ހިލާފުވެފައިވާ ކަމަށެވެ. ހުރިހާ ކަމަކަށް ބަލާއިރު ފަނޑިޔާރުންގެ ސުލޫކީ މިންގަނޑާ އެތައް ގޮތަކުން ހިލާފުވެފައިވާކަން ބުއްދީގެ ހަމަތަކުން ބުރަވެވޭ ކަމަށް ތަހުގީގު ރިޕޯޓުގައި ވަނީ ބުނެފަ އެވެ.\nދީދީ ފަނޑިޔާރުކަމުން ވަކިކުރި ސަބަބުތައް\nޝަރީއަތަށް ގުޅުވައި މަންފާތަކެއް ހޯދުން\nފަނޑިޔާރުންގެ ހުންނަންޖެހޭ ތެދުވެރި ކަމާއި އިހުލާސްތެރިކަން އަދި އަމާނާތްތެރިކަން\nފަނޑިޔާރުންގެ ކިބައިގައި ހުންނަންޖެހޭ އަހުލާގީ ފެންވަރު ނެތުން\nފަނޑިޔާރުންގެ މަސައްކަތަށް ނުފޫޒު ފޯރުވިޔަ ދިނުން\nއަބްދުﷲ ދީދީ ފަނޑިޔާރުކަން ފެށީ 1999 ގައި ކުރީގެ ޖިނާއީ ކޯޓު އަދި މިހާރުގެ ކްރިމިނަލް ކޯޓުގަ އެވެ. އޭގެ ފަހުން ހައިކޯޓުގެ ފަނޑިޔާރު ކަމަށް ދީދީ އައްޔަނު ކުރެވުނީ 2015 ވަނަ އަހަރު އެވެ. އަދި ހައިކޯޓުގެ އިސް ފަނޑިޔާރު ކަމުގައި 2018 ވަނަ އަހަރާ ހަމައަށް ހުރުމަށް ފަހު ސުޕްރީމް ކޯޓަށް އައްޔަން ކުރެވުނެވެ.\nޖުޑިޝަލް ސާވިސް ކޮމިޝަނުން ދީދީގެ މައްސަލަ ބަލަން ފެށުމުގެ ކުރިންވެސް އޭނާގެ މައްޗަށް ތުހުމަތުކޮށް ގިނަ ވާހަކަތަކެއް ރައްޔިތުން ދެއްކި އެވެ. އެގޮތުން ކުރީގެ ރައީސް އަބްދުﷲ ޔާމީން އަބްދުލްގައްޔޫމުގެ ކެމްޕެއިނުގައި އުޅުއްވި ކަމުގެ ވާހަކަތަކާއި، އޭރުގެ ސަރުކާރުގެ ވެރިން އެދިލައްވާ ގޮތަށް ސިޔާސީ ފަރާތްތަކަށް ހުކުމް ކުރުމުގެ ވާހަކަތަކެއް ދެކެވުނެވެ.


Covid-19: Aanmu Baeh Beys Thakun Virus Ge Nurahkaa2Guna Kollaa - Vaguthu\nކޮވިޑް-19 ޖެހިފައިވާ ހާލަތެއްގައި ބޭނުންކުރާ ބައެއް ބޭސްތަކުގެ ސަބަބުން ހަށިގަނޑުގައި ބަލި ފެތުރޭ މިންވަރު ދެގުނައަށް އިތުރުވެގެން ދިއުމުގެ ފުރުސަތު އޮންނަކަން ދިރާސާއަކުން ހާމަވެއްޖެ އެވެ.\nދުނިޔެއަށް އަލަށް ކުރިމަތިވި ކޮވިޑް-19 ގެ ބަލިމަޑުކަމާއި އެކު، ބަލީގެ ހަޤީޤަތް ދެނެގަތުމަށްޓަކައި ކުރިޔަށްގެންދާ މިފަދަ ގިނަ ދިރާސާތަކުން ކުރިން ހޯދިފައިނުވާ އެތައް ކަމެއް ހޯދިފައި ވެއެވެ. މިގޮތުން ބައެއް މާއްދާތަކަކީ ބަލި އިތުރަށް ބޮޑުކޮށްލުމަށް ހުޅުވާލެވޭ ދޮރެއްކަން ހޯދިފައިވުމާއެކު މި ބަލީގެ ނުރައްކާ ކުރިން ހީކުރި ވަރަށްވުރެ ވަނީ އިތުރުވެގެން ގޮސްފައެވެ.\nއެކި ޤައުމުތަކުގެ ސައިންސްވެރިން ގުޅިގެން ކުރިޔަށްގެންދިޔަ މި ދިރާސާއިން ހާމަވަނީ، އާންމުކޮށް ދިމާވާ ސިއްޙީ ހާލަތްތަކުގައި ބޭނުންކުރާ ބައެއް ކަހަލަ ބޭސްތަކުންވެސް ކޮވިޑް-19 އަށް މެދުވެރިކުރާ ވައިރަސް، ހަށިގަނޑުގެ ތެރޭގައި ފެތުރިގެން ދިއުމުގެ ފުރުސަތު އިތުރުވާ ކަމެވެ.\nއަދި މިފަދަ ބޭސްތައް ބޭނުންކުރުމުގެ ސަބަބުން ބަލީގެ ނުރައްކާ ބޮޑުވެ، އަލާމާތްތައް އިތުރުވެގެންދާކަން ވެސް ހާމަވެފައި ވެއެވެ. މި ދިރާސާގެ ނަތީޖާތައް ހޯދާފައި ވަނި ބަލީގައި ބައެއް މާއްދާތަކުން ކުރާ އަސަރު ބެލުމަށް ރާމާމަކުނު ބޭނުންކޮށްގެން ފުޅާ ދާއިރާއެއްގައި ކުރިޔަށްގެންދިޔަ ޓެސްޓުތަކުންނެވެ.\nމި ދިރާސާގައި ސައިންސްވެރިން ވަނީ ހަށިގަނޑުގައި ކޮވިޑް-19 އަށް މެދުވެރިކުރާ ވައިރަސް އިތުރަށް ފެތުރި އާލާވުމަށް ކުރިމަތިކުރުވާ ތަފާތު 332 ގޮތެއް ހޯދާފައެވެ. އަދި ތަފާތު އެކި ބޭސްތަކުން މިކަމަށް އަންނަ ބަދަލު، ދިރާސާ އިން ވަނީ ހޯދާފައެވެ.\nމި ދިރާސާ އާއި ގުޅިގެން، ދިރާސާގެ ބައިވެރިއެއް ކަމަށްވާ ޔުނިވާސިޓީ އޮފް ކެލެފޯނިއާގެ ޕްރޮފެސަރ، ނެވިން ކްރޯގަން ވިދާޅުވެފައި ވަނީ، އާންމުކޮށް ކެއްސާތީ ބޭނުންކުރާ ބައެއް ކަހަލަ ބޭސްތަކަކީ ވެސް ކޮވިޑް-19 ގެ ނުރައްކާ އިތުރުކޮށްލާ ބޭހެއްކަން ހާމަވެފައިވާ ކަމަށެވެ.\nއެހެންކަމުން ކޮވިޑް-19 ގެ ބަލިމަޑުކަމާއި ކުރިމަތިވެފައިވާ މީހުންނާއި، މި ބަލީގެ އަލާމާތްތައް ފެންނަ މީހުން ޑޮކްޓަރުންގެ އިރުޝާދާއި ނުލައި ބޭސް ބޭނުންކުރުމަކީ އޭގެ ސަބަބުން އިތުރު ނުރައްކާތެރި ހާލަތްތައް މެދުވެރިވެދާނެ ކަމެއް ކަމަށް ޕްރޮފެސަރ ކްރޯގަން ވިދާޅުވެއެވެ.\nކޮވިޑް-19: މިއަދު ރާއްޖެ އިން ފައްސިވީ 37 މީހުން\nކޮވިޑް-19: ނުވަ ގައުމަކާއި، ސަރަހައްދަކުން ބަލި ޖެހުނު އެންމެން ރަނގަޅު ވެއްޖެ\nޖުލައި 13, 2020 12:06\nދެން ކޮބާތަ ތިބުނާ ބޭސްތަކުގެ ނަންނަމަކީ.. ތީ ހައްވާގެ ތެލިފޯނާ ޚަބަރު..


Midhiya quarter gai STO in 699،924 basthage kaadu genai\nއެސްޓީއޯ އިން 699،924 ބަސްތާ ކާޑު އެތެރެކޮށްފި\nއެސްޓީއޯ ކާޑު ގުދަނަކުން ކާޑު ނެރެނީ: އެ ކުންފުނިން ދަނީ ރާއްޖެއަށް ބޭނުންވާ ވަރަށް ކާޑު އެތެރެ ކުރަމުން -- ފޮޓޯ: އަހުމަދު އަޝްހާދު އަބްދުﷲ(ޖެރީ) | އަވަސް\nރޯދަ މަހާއި ކޮވިޑް-19 އަށް ތައްޔާރު ވުމުގެ ގޮތުން އެސްޓީއޯއިން މިދިޔަ ކްއާޓަރުގައި ހަ ލައްކައަށްވުރެ ގިނަ ބަސްތާގެ ކާޑު އެތެރެކޮށްފައިވަ ކަމަށް ހިސާބުތަކުން ދައްކައިފި އެވެ.\nއެސްޓީއޯގެ މިދިޔަ ކްއާޓަރުގެ މާލީ ރިޕޯޓުގައި ބުނެފައިވާ ގޮތުން، އެ ކުންފުނިން މިދިޔަ ތިން މަސް ދުވަހުގެ ތެރޭގައި 344,944 ބަސްތާ ހަނޑުލާއި 207,400 ބަސްތާ ފުށް އަދި 117,580 ބަސްތާގެ ހަކުރު ރާއްޖެއަށް އެތެރެ ކޮށްފައި ވެއެވެ.\nއެ ކުންފުނިން އެތެރެކުރި ކާޑުގެ ބާވަތްތަކުގެ ޖުމްލަ އަދަދު އެ މުއްދަތުގައި 699،924 ބަސްތާއަށް އަރަ އެވެ.\nކާޑުގެ އިތުރުން އެ ކުންފުނިން ވަނީ މި މުއްދަތުގައި ފިޔާ އަލުވި އަދި ބިހުގެ އަގު މައްޗަށް ދިޔަ ނުދިނުމަށްޓަކައި ގިނަ އަދަދެއް އެތެރެ ކޮށްފަ އެވެ. މި މުއްދަތުގައި 27,982 ބަސްތާގެ ފިޔާ އާއި 6,110 ބަސްތާ އަލުވި އަދި 25,200 ކޭސް ބިސް އެތެރެކޮށްފައި ވެއެވެ.\nކޮވިޑް-19 ގެ ބަލި ރާއްޖޭގައި ފެތުރެން ފެށުމާއެކު އެސްޓީއޯއިން ވަނީ ބައެއް ހިދުމަތްތައް އޮންލައިންކޮށް ފަށާފަ އެވެ. އެގޮތުން އެ ކުންފުނީގެ ސުޕަ މާކެޓުން ވިޔަފާރި ކުރާ ފަރާތްތަކަށް ހާއްސަ އޮންލައިން ސިސްޓަމަކާއި ބޭހަށް އޯޑަރު ދޭން ވެސް އޮންލައިން ސިސްޓަމެއް ތައާރަފު ކުރިއެވެ.\nއީ-ސްޓޯރުން މި މުއްދަތުގައި 161,209 އޯޑަރު ދީފައިވެ އެވެ. އަދި 6,058 އޯޑަރަކީ ގޭގެއަށް މުދާ ގަންނަން ދީފައިވާ އޯޑަރު ތަކެވެ. ކަންމަތީ ފިހާރަތަކަށް 487 ޑެލިވަރީގެ ހެދި އެވެ.\nއެސްޓިއޯ އިން ބޭސް ފޯރުކޮށް ދޭން ކުރިއަށް ގެންދާ އޮޕަރޭޝަންގެ ދަށުން 5,868 ބޭސް ސިޓީ އަކަށް ބޭސް ހޯދަން ވަނީ އެދިފަ އެވެ. މީގެ ތެރެއިން 4,605 ބޭސް ސިޓީ އަކަށް ހިދުމަތް ދިންއިރު ކަސްޓަމަރުންގެ އަދަދު 3,939 އަށް އަރަ އެވެ.\nކޮވިޑް-19 އާ ގުޅިގެން ދިމާވެފައިވާ ހާލަތުގައި ޕްރޮންޓްލައިންގައި އެ ކުންފުނީގެ 998 މުވައްޒަފުން ދަނީ މަސައްކަތް ކުރެ އެވެ. އަދި ގޭގައި މަޑުކޮށްގެން 934 މުވައްޒަފުން ހިދުމަތް ދޭއިރު، 163 މުވައްޒަފުން މަަސައްކަތް ކުރެ އެވެ.\nއައިޓީއެފްސީ އިން އެސްޓީއޯއަށް 15 މިލިއަން ޑޮލަރުގެ ލޯނެއް\nއީ ސްޓޯރުން ހޯލްސޭލް ކުރަން ފަށައިފި


ވަޒީފާގެ ފުރުޞަތު :- އިންފޮމޭޝަން ކޮމިއުނިކޭޝަން ޓެކްނޮލިޖީ ސެކްޝަން: ސިސްޓަމް އެޑްމިނިސްޓްރޭޓަރ - އެމް.އެސް 3\n17 ޖެނުއަރީ 2019, 12:00 އިއުލާން\nސިސްޓަމް އެޑްމިނިސްޓްރޭޓަރ - އެމް.އެސް 3\nމަގާމުގެ މަސައްކަތާ ގުޅޭ ތަޢުލީމީ ރޮނގަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް7ނުވަތަ 8 ގެ ސަނަދެއް ހާސިލްކޮށްފައި ވުމާއެކު، މަގާމުގެ މަސައްކަތުގެ ދާއިރާއެއްގައި މަދުވެގެން2އަހަރު ދުވަހުގެ ތަޖުރިބާ ލިބިފައިވުން ނުވަތަ،\nމަގާމުގެ މަސައްކަތާ ގުޅޭ ތަޢުލީމީ ރޮނގަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް9އިން ފެށިގެން މަތީގެ ސަނަދެއް ހާސިލްކޮށްފައިވުން.\nސިޔާސީ/ސިޔާސީ ޕާޓީއެއްގެ ހަރަކާތްތަކުގައި އިސްކޮށް ބައިވެރިވެއުޅޭ މީހަކު ކަމުގައި ނުވުން.\nކޮމިޝަންގެ ސަރވަރތަކަށް ޖެހޭ މައްސަލަތައް ހައްލުކޮށް ބެލެހެއްޓުން.\nކޮމިޝަންގެ ނެޓްވާރކިންގ އަށް ގެންނަން ޖެހޭ ބަދަލުތައް ދަނެގަނެ އިތުރަށް ހަރުދަނާކޮށް، ނެޓްވަރކަށް ދިމާވާ މައްސަލަތައް ޙައްލުކުރުން.\nކޮމިޝަންގެ ފަޔަވޯލް ކޮންފިގަރކޮށް މޮނިޓަރކޮށް ބެލެހެއްޓުން.\nކޮމިޝަންގެ އިންފޮމޭޝަން ކޮމިއުނިކޭޝަން ޓެކްނޮލޮޖީ ވަސީލަތްތައް ބެކަޕްކުރޭތޯ ޔަޤީންކޮށް ބެލެހެއްޓުން.\nކޮމިޝަންގެ ވިޒުއަލައިޒޭޝަން އެންވެއަރމަންޓް ކޮންފިގަރކޮށް މެއިންޓެއިންކޮށް ބެލެހެއްޓުން.\nމި ވަޒީފާއަށް ޝައުޤުވެރިވާ ފަރާތްތަކުން 2019 ޖަނަވަރީ 24 ވާ ބުރާސްފަތި ދުވަހުގެ 15:00 ގެ ކުރިން އިލެކްޝަންސް ކޮމިޝަނަށް ހުށަހަޅަންވާނެއެވެ.\nވަޒީފާއަށް ކުރިމަތިލާ ފަރާތް އެމަޤާމަކަށް ޝަރުޠު ހަމެވެ އިންޓަވިއު ކުރެވުނު ނަމަވެސް އިންޓަވިއު އަދި ޢަމަލީ ޓެސްޓުން %50 އަށްވުރެ މަތިން މާކްސް ނުލިބޭނަމަ އެމަޤާމަށް ޤާބިލުނޫން ފަރާތެއް ކަމަށް ކަނޑައެޅޭނެއެވެ.\nސިސްޓަމް އެޑްމިނިސްޓްރޭޓަރ (އެމް.އެސް.3) ގެ މަޤާމަށް މާކުސް ދިނުމުގައި ބަލާނެ މިންގަނޑު\n11 ޖުމާދުލްޢޫލާ 1440


Story: Furaanadhandhen - EP30 - One Online\nފުރާނަދަންދެން - 30\nޖުމްލަ ދިހަ ޕޭޝަންޓުން ބެލުމަށްފަހު ބްރޭކެއް ނަގަން އުޅުނު ނާހިދް ސިހުނީ ދޮރުހުޅުވާލާފައި ކޮޓަރިއަށް ވަތް ޒުވާނާ ފެނުމުންނެވެ. އޭނާއަށް ކޮޅަށް ތެދުވެވުނުއިރު މޫނުމަތިން ހައިރާންކަމެއް ފެންނަން ހުއްޓެވެ.\nވާނީވެސް އެހެންތާއެވެ. އޭނާގެ ކުރިމަތީގައި އެހުރީ އޭނާއާއި ދާދި އެއްގޮތް ކަމެއް ހުރި ޒުވާނެކެވެ. ދެކެ ފަރިތަ މޫނެކެވެ. ކާކުކަން ދެނެގަންނަން އެ ކުޑަ ހިނދުކޮޅުގައި އޭނާގެ ސިކުނޑިއަށް ބާރުލަމުން ދިޔައެވެ. މޫނު މައްޗަށް ވެރިވެފައިވާ ހައިރާންކަން ފިލާ އިސާހިތަކު އޭނާގެ ތުންފަތަށް ފަނޑު ހިނިތުންވުމެއް ވެރިވިއެވެ.\n"ނިރާޝް.....!" ސަލާންކޮށް ނިރާޝްގެ ހަށިގަނޑުގައި ކުޑަކޮށް ބައްދައިލަމުން ނާހިދް ގޮވައިލިއެވެ.\n"ނޭނގޭނެއްނު. ހީކުރީ އަހަރެންގެ ސިފައިގަ ހުރި ހަންޑިއެއް ކަމަށް" ހީލަމުން ނާހިދް ބުނެލިއެވެ. ޖަވާބުގައި ނިރާޝް ވެސް ހިނިގަނޑެއް ޖަހައިލިއެވެ.\n"ލޯންގް ޑރ ޓައިމް ނޯ ސީ... ހައުސް ޔޫ ބަޑީ..." ނާހިދް އަހައިލިއެވެ. ކިޔެވި ދުވަސްވަރު އެހާ އެކުވެރިކޮށް އުޅުނު އެކުވެރިޔަކު ކުއްލިއަކަށް ގިނަ ދުވަސްތަކެއް ފަހުން ފެނުމުން ހަޤީޤަތުގައިވެސް ނާހިދް ހުރީ ހިތްހަމަޖެހިފައެވެ.\n"އައިމް ޑުއިން ފައިން.... ދެން ދިމާވީމަ ކޮފީއަކަށް އަރާލަންވާނެއްނު" ނިރާޝްގެ އެދުމަށް ނާހިދް އިންކާރުކުރީ ކުޑަ އިރުކޮޅަކުން އޭނާގެ ބްރޭކް ގަޑި ނިމޭނެ ކަން އިނގޭތީއެވެ. އެހެންނަމަވެސް ދެ އެކުވެރިން ވަކިވީ ރަސްމީ ގަޑި ނިމުމުން ބައްދަލުކުރާނެ ކަމަށް ބުނެފައެވެ.\nމާލޭގެ ގެސްޓްހައުސްއެއް ކައިރިއަށް ޓެކްސީ މަޑުކޮށްލުމާއެކު އޭގެއިން ފޭބީ ނައިޝީއެވެ. އޭނާގެ މޫނުމަތިން ފެންނަނީ މާޔޫސްކަމެވެ. އޭނާ ގެސްޓްހައުސް ދޮރާއި ހަމައިގައި މަޑުކޮށްލުމަށްފަހު ފޯނު ނެގިއެވެ. މާހިލްއަށް މެސެޖްކޮށްލުމަށްފަހު އެއްފަރާތުގައި މަޑުކޮށްލިއެވެ. މާހިލްގެ ރިޕްލައި އައުމާއެކު އޭނާ ނޭނގޭކަމަށް ހަދާލާފައި ދެފަރާތަށް ބަލައިލިއެވެ. ގެސްޓްހައުސް އެތެރެއަށް އޭނާ ވަނީ އެކަމަަށް ސަމާލުކަންދީގެ މަގުމަތީގައި އެއްވެސް މީހަކު ނެތްކަން ޔަޤީންކޮށްފައެވެ. އެހެނީ އެކަންކަމަކީ އޭނާއަށް މަޖުބޫރުވެގެން ކުރާ ކަމެއް ނޫނެވެ. މީހަކަށް ފެނި އޭނާގެ ނަން މުޑުދާރުވާން ނެދޭތީ އެވެ.\nކޮޓަރީގައި ޓަކި ޖެހުމާއެކު އެތެރޭގައި ހުރި މާހިލް ދޮރު ހުޅުވާލިއެވެ. ދޮރުމަތީގައި ހުރި ނައިޝީ އަތުގައި ހިފާ އެތެރެއަށް ލުއްކެއް ޖަހާލުމަށްފަހު ނައިޝީގެ ހަށިގަނޑުގައި ބައްދާލިއެވެ. މާހިލްގެ ތުންފަތަށް ހިނިތުންވުމެއް ވެރިވެފައި ވީއިރު ނައިޝީގެ އެއް ލޮލުން ކަރުނަ ތިއްކެއް ވެއްޓިގެން ދިޔައެވެ.\n"މާހިލް....! ހެޔޮނުވާނެ... ނިކަމެތި އަންހެންކުއްޖެއްގެ މައުސޫމު ކަމުގެ ނާޖާއިޒް ފައިދާ ތިގޮތަށް ނުނަގާ... އަހަރެން މިކަމުން މިނިވަންކޮށްދީ... މި ނޫން ކޮންމެސް އެހެން ކަމެއް އަހަރެންނާއި ހަވާލުކުރޭ... ޕްލީޒް..." ނައިޝީއަށް ރޮވުނެވެ.\n"ޝް..ޝް..ޝް.... ވާހަކަނުދައްކާ ބޭބީ... އޫމް..... ހާދަ މީރު ވަހެކޭ ދުވަނީ މިއަދު..." ނައިޝީ ދެއްކި ވާހަކަތައް މާހިލްއަށް އަޑު ނީވޭ ކަހަލައެވެ. އޭނާ ނައިޝީއަށް ދިނީ ބީރު ކަންފަތެކެވެ. ރުއިން ނޫން އެހެންކަމެއް ނައިޝީއަށް ނުކުރެވުނެވެ.\nއެތައް އިރެއްގެ ވަގުތުތަކަށް ފަހު މާހިލް ފާހާނާއަށް ވަތް މަންޒަރު ބަލަން ލޯގަނޑު ކައިރީގައި ޝޯލް އަޅަން ހުރި ނައިޝީއަށް ފެނުނެވެ. އޭނާގެ އިރުކޮޅަކު ވިސްނާލަން ހުރުމަށްފަހު ބޮޑެތި ފިޔަވަޅުތަކެއްގައި ގޮސް ނެގީ އެނދުމަތީގައި އޮތް މާހިލްގެ ޖިންސް ޖީބުގައި އޮތް މޯބައިލް ފޯނެވެ. ފާހާނާއާއި ދިމާލަށް އަވަސް ނަޒަރެއް ދެމުން އޭނާގެ ސަމާލުކަން އެފޯނަށް ހުއްޓާލިއެވެ. ބިރުގަނެފައި ހުރި ވަރުން ދެ އަތުގައި ތުރުތުރު އަޅަމުން ދިޔައެވެ. އޭނާ އަވަސް އަވަހަށް ފޯނު އަރިމަތިން ފިތަކަށް އޮށްބަލިއެވެ. ކަރު އެލުވާލީ އެ ފޯނު ހުޅުވެނީ ފިންގަރޕްރިންޓް ބޭނުންކޮށްގެން ކަމަށްވާތީއެވެ. އަލުން އޮތްތަނުގައި ފޯނު ބާއްވާފައި ދަބަސް ހިފައިގެން ކޮޓަރިން ނިކުތެވެ. މާހިލްގެ ކިބައިން ސަލާމަތްވާނެ އެއްވެސް ގޮތެއް އޭނާއަށް ނެތީ ހެއްޔެވެ؟\nނައިޝީ ގެއަށް އައިސް ވަތްއިރު ހަވީރު ފަސްގަޑި ބައިވާން ގާތްވެއްޖެއެވެ. ސިޓިންގްރޫމް ސޯފާގައި އިން ނާހިދް ނައިޝީ ފެނުމާއެކު ތެދުވިއެވެ. މޫނުމަތި މިލާފައިވާ ނައިޝީއަށް ނާހިދް ފެނުމާއެކު ގަދަކަމުން ހިނިތުންވެލިއެވެ.\n"އިޝީ...!! ކޮންތާކަށް ދިޔައީ.... ފޯނުވެސް ނިވާލާފައި.... ވަރަށް ކަންބޮޑުވެފަ މި އިންނަނީ... އީވް ވެސް ބުނި އެގެއަށް ނާދެޔޭ..." ނާހިދް ވާހަކަދެއްކިއެވެ.\n"މިއައީ މިތާ ކައިރި ފިހާރައަކަށް ވަދެލާފަ. މަންމައަށް އެއްޗެއް ނުފޮނުވާތާ ގިނަ ދުވަސްވީމަ.... މިއައީ ބަލާލާފައި. ފަހުން ގަންނަންދާން... ފޯން އަދިވެސް މިއޮތީ ނިވިފައި. މި އަންނަނީ ޗާޖަރަށް ޖަހާފައި" ނައިޝީ ހިނގައިގަތެވެ. އޭނާ ބޭނުންވީ ނާހިދް ކުރިމަތީގައި ބޭޒާރުވުމުގެ ކުރިން އަވަހަށް އެތަނުން ދާށެވެ. ނައިޝީ ކަމެއް ފޮރުވާހެން ނާހިދަށް ހީވީ ކީއްވެގެން ކަމެއް ނޭނގެއެވެ. ކުއްލިއަކަށް ނައިޝީ ހުއްޓި ފަހަތް ބަލައިލީ އޭނާގެ އަތުގައި ނާހިދް ހިފެހެއްޓުމުންނެވެ.\n"ޔޫ އޯކޭ..." ނައިޝީ މޫނުގެ ދެފަރާތުގައި ހިފާލަމުން ލޯތްބާއެކު ނާހިދް އަހައިލިއެވެ. ނައިޝީގެ ކަޅި ނާހިދްގެ ކަޅިއާއި ބައްދަލުވުމާއެކު ހުއްޓުން އެރިއެވެ. ނާހިދްގެ އޯގާތެރިކަން ފެނި އޭނާގެ ހިތް ރޮއެގަތެވެ.\n"ކަމެއް ގޯސްވީތަ...؟" ނައިޝީ އިސްޖަހައިލުމުން ނާހިދް އަހައިލިއެވެ.\n"ނޫން... މިއަދު ހެނދުނު ޑިޔުޓީގަ މާ ބަލިމީހަކު ގެނެސްގެން ޓްރީޓްމަންޓް ދެމުން ދަނިކޮށް އެމީހާ ނިޔާވީމަ... ހިތަށް އަރަނީ އޭނާގެ ވައިފް ހާދަ ދެރަވާނޭ... މާބޮޑަށް އިމޯޝަނަލް ވެވެނީ..." ނާހިދް ހީލަމުން ނައިޝީ ގެނެސް ބައްދާލިއެވެ. ނާހިދްގެ ހަށިގަނޑުގައި ދެއަތުން ވަށާލިއިރު ރަނގަޅަށްވެސް އޭނާއަށް ރޮވިއްޖެއެވެ. އޭނާ ނާހިދަށް ދޮގެއް ނަހަދައެވެ. ޙަޤީޤަތުގައިވެސް އެއީ ހިނގި ކަމެކެވެ. ނަމަވެސް ހިތާމައަކީ އޭނާގެ ހިމޭންކަމުގެ ފަހަތުގައިވާ 'ބޮޑު ޙަޤީޤަތް' ނާހިދަށް ސިއްރު ކުރެވިފައިވާކަމެވެ. އަދި ދެވަނަ މީހަކަށް އެވާހަކަތައް ޙިއްސާކުރަން އޭނާ ނުކުޅެދިފައިވާ ކަމެވެ.\nއެހެން ރޭތަކުގައި ކެއުން ކުރިއަށްދާ ވަގުތު އެންމެ މަޑުން އިންނަ އިނާޝާ އެއްފަހަރު ހިމޭންކަމާއެކު ކާން އިން ނައިޝީގެ މޫނަށް އަނެއްފަހަރު ނާހިދްގެ މޫނަށް ބަލަމުން ދިޔައެވެ. އެހެން ރޭތަކާއި ޚިލާފަށް މޯހަންދާސްވެސް އިނީ މަޑުންނެވެ.\n"މަންމާ...! މިރޭ ހާދަ އުފަލުން އިންހެން ހީވެޔޭ..." ހުރިހާ މީހުން އިނާޝާއަށް ބަލައިލީ ނާހިދް ވާހަކަދެއްކުމުންނެވެ.\n"މަންމަ ތިދެކުދިން ކައިރީގައި ވާހަކައެއް ބުނަން ބޭނުން..." އިނާޝާ ބުނެލިއެވެ.\n"އަވަހަށް ބުނޭ..." ހުރިހާ ސަމާލުކަމެއް އިނާޝާއަށް ދެމުން ނާހިދް ބުނެލިއެވެ. އެއްޗެއް ނުބުނެ އިނަސް ނައިޝީ ވެސް އިނީ އިނާޝާއަށް ބަލަހައްޓައިގެންނެވެ.\n"މިގޭ ޖުމްލަ މީހުންގެ އަދަދު ފަހަކަށް ވާނީ ކޮންއިރަކުން...؟" އިނާޝާ އަހައިލިއެވެ. އޭނާ ބުނި ބަހުގެ މާނަ ނޭނގިގެން ބާކީ ތިބި ތިން މީހުން އެކަކު އަނެކަކަށް ނަޒަރު ބަދަލުކޮށްލިއެވެ.\n"ނޭނގުނު ދޯ... މަންމަ ބޭނުމީ މަންމަގެ މި އުނގުގައި ލޯބިން ބާއްވާލާނެ މާމަ ދަރިއެއް..." އިނާޝާ ބުނެލިއެވެ. ނާހިދް ހީލިއެވެ. ނަމަވެސް ނައިޝީއަށް އުފަލެއް ނުލިބުނެވެ. އެތެރެ އެތެރެއިން އޭނާގެ ހިތް ރޯލިއެވެ. އިނާޝާގެ އެ އެދުން އޭނާ ފުރިހަމަކުރާނީ ކިހިނެއް ހެއްޔެވެ؟ އޭނާ ބަނޑުބޮޑު ވެއްޖެނަމަ ނިކުންނާނީ ހާދަ މުޑުދާރު ނަތީޖާއެކެވެ. ނަސްލު އޮޅުވާލަން ވެދާނެ ހެއްޔެވެ؟ އެހެންކަމުން އޭނާ ބޭސް ބޭނުންކުރަން ފެށީ އެތައް ގޮތަކަށް ވިސްނާފައެވެ.\n"އިނާ...! ކޮންމެ ކަމަކަށްވެސް ވަގުތެއް ކަނޑައެޅިފައިވޭ. އިނާގެ ތި އުންމީދު ﷲ އިރާދަކުރެއްވިއްޔާ ވަރަށް އަވަހަށް ހާސިލްވާނެ" މޯހަންދާސް ވާހަކަދެއްކިއެވެ.\nސައިކަލު މަތީގައި އިން ނާހިދް ޖީބުގައި އޮތް ފޯނު ނަގާފައި ބަލައިލިއެވެ. ނިރާޝް ގުޅާކަން އިނގުމުން އޭނާ ދުވެލި ބާރު ކޮށްލިއެވެ. ދުއްވަމުން ފޯނުން ވާހަކަދެއްކުމަކީ ރައްކާތެރި ކަމަކަށް ނުވާތީ އޭނާ ފޯނަށް ޖަވާބެއް ނުދެއެވެ. އޭނާ ސައިކަލު މަޑުކޮށްލީ ކެފޭއެއް ކައިރިއަށެވެ.\nސައިކަލުން ފޭބިއިރު ދޮރުމަތީގައި ނިރާޝް ހުއްޓެވެ. ދެ އެކުވެރިން ކެފޭއަށް ވަދެ ސިޑިން އަރައިގެން ދިޔައީ މައްޗަށެވެ.\n"ކޮބާ....؟ ހާދަ ދުވަހެއް ފަހުންނޭ ދޯ މި ފެނުނީ.....؟" މޭޒުމަތީގައި ސައިކަލް ތަޅުދަނޑި ބާއްވަމުން ނާހިދް ވާހަކަދެއްކިއެވެ.\n"ޔަ... އަހަރެން ހީކުރީ ނާހިދް އަހަރެން މަތިން ހަނދާން ނުހުންނާނެ ކަމަށް" ހީލުމަކާއެކު ނިރާޝް ބުނެލިއެވެ.\n"ނޫނޭ... އެހެނެއްނުވާނެއްނު. ނިންމާފަ ކޮންތާކަށް ދިޔައީ. މާލެއަކުން ނުވެސް ފެނޭ. ފޯނު ނަންބަރވެސް ނުލިބި އުޅެނިކޮށް ވަކިވީ. ވަރަށް ބެލިން ސޯޝަލް މީޑިޔާގަވެސް ނިރޫ އުޅޭތޯ" ނާހިދް ވާހަކަދެއްކިއެވެ.\n"މިކޮޅަށް އައިސް ހަފްތާއެއް ނުވަނީސް އަތޮޅުތެރެއަށް ދިޔައީ. އަދިވެސް އެރަށުގަ މިހުންނަނީ. ހީވަނީ ވަން ޔިއަރ ވަރު ވާނެހެން މިކޮޅަށް އެއްކޮށް ބަދަލުވާން" ލޮލުގައި އިން އަވި އައިނު ނަގާ މޭޒުމަތީގައި ބާއްވައިލަމުން ނިރާޝް އޮޅުންފިލުވައިދިނެވެ.\n"އެހެންވެދޯ ނުފެންނަނީ... ކިހިނެއްތަ ކަންތައްތައް...؟ ހައުސް ލައިފް....؟" ނާހިދް އަހައިލިއެވެ.\n"ގޯހެއް ނޫން... ނާހިދް ކިހިނެއްތަ...؟ މިހާރު މެރީކުރީތަ...؟" ނިރާޝް އެސުވާލުކުރީ ކޮންމެހެން އޭގެ ޖަވާބު އޭނާއަށް ނޭނގޭތީއެއް ނޫނެވެ. ނާހިދްގެ ދިރިއުޅުން ކުރިއަށް ޖެހުނުވަރު ބަލައިލާން ބޭނުންވެގެންނެވެ.\n"އަހަރެންގެ ލައިފް ދޯ... ފެންޓާސްޓިކް... އަދި ވަރަށް އުފަލުން މިހުންނަނީ. މައި ވައިފް އިޒް ވޯލްޑްް ބެސްޓް ވައިފް... ޝީ އިޒް ވަން އިން އަ މިލިޔަން..." ހަށިގަނޑު ފަހަތަށް ޖައްސައިލަމުން ނާހިދް ވާހަކަދެއްކިއެވެ.\n"މިހާރު އިނގިއްޖެ.... ލަކީ ޔޫ.... އެންޑް ގޯޑް ބްލެސް ޔޫ ބޯތް..." ނިރާޝް ހީލިއެވެ. އޭނާ ހިތުގެ ކަނަކުން ދެރަވެސްވިއެވެ. އަޒްކާއަށް އެންމެ ލޯބިވާ މީހާ ލިބުމެއް ނެތޭ ހީވިއެވެ.\n"އެންޑް ޔޫ...؟" ނާހިދް އަހައިލިއެވެ. ނިރާޝް ހީލަމުން ކޮފީތަށިން ކޯވަރެއް ބޯލަމުން ނާހިދް ބަލައިލިއެވެ.\n"އަހަރެންގެ ލައިފްގަ މާބޮޑު ކަމެއް ނުހިނގާ. ހިތްކިއީ އެންމެ ކުއްޖަކަށް. ވަރަށް ބޮޑަށް އެދެވޭ އެމަންޖެއަށް. އެކަމަކު... އެއީ ވަރަށް ތަފާތު އަންހެންކުއްޖެއް... ހުންނަނީ ވަރަށް ސައިލެންޓްކޮށް. ޝީ ސްޓްރަގަލް އަލޮޓް....." ނިރާޝްގެ ހިނިތުންވުން ފަނޑުވިއެވެ.\n"ސޮރީ...." ނާހިދް ބުނެލިއެވެ.\n"ޑޯންޓް ފީލް ސޮރީ..." ނިރާޝް ބުނެލިއެވެ.\n"ވެލް.... ދެން މޫވްއޮން ކުރަން ނޫޅެންތަ؟ ލައިފަކާއިމެދު ނުވިސްނަން...؟" ނާހިދް އަހައިލިއެވެ.\n"ވިސްނަން. އެކަމަކު.... އެ މަންޖެ ނުލިބުނިއްޔާ ވަރަށް ދެރަވާނެ. އެކަމަކު އައި ވިލް ނޮޓް ފޯސް ހަރ. ރައިޓް ނައު ޝީޒް އަ ވެރީ ގުޑް ފްރެންޑް އޮފް މައިން" ނިރާޝް ވާހަކަދެއްކިއެވެ.\n"އިން މައި އެކްސްޕީރިއަންސް އިނގޭ. އެއްވެސް މީހަކު ދެކެ މާބޮޑަށް ލޯބިނުވާތި. ފަހުން ހިތާމަކުރަން ޖެހިދާނެ....ހެހެހެ..." ނާހިދްގެ ޖުމްލަ ހިނިގަނޑަކުން ނިންމާލިޔަސް އެ އަޑުގައި އެކުލެވިގެންވި އަސަރު ނިރާޝްއަށް އިހުސާސްވިއެވެ.\n"މިހާރު ކިތައް ކިޑްސް ހުރޭތަ..؟" ނިރާޝް އަހައިލިއެވެ.\n"ނޮޓް ޔެޓް... އިންޝާﷲ... އައި އެމް ޓްރައިންގް މައި ބެސްޓް" ހީލަމުން ނާހިދް ބުނެލިއެވެ.\nނާހިދްގެ ވާހަތަކުން ނިރާޝްއަށް އެނގުނު ކަމަކީ އޭނާ އަޒްކާ މަތިން ހަނދާން ނައްތާލާފައި ވީކަމެވެ. އޭނާގެ ހިތުގައި އެއް ކަނުގައި ނުފިލާ ރިހުމެއް ހުރި ކަމެކެވެ. އަޒްކާ އެއްފަރާތްކޮށް އޭނާގެ އަނބިމީހާއަށް ޖާގަދީފިކަމެވެ. އެހެންނަމަވެސް ފަހުން ވާނެގޮތެއް ނޭނގޭތީ ނިރާޝްގެ ހިތުގައި ނުތަނަވަސްކަމެއް އުފެދުނެވެ.\nތ.ހިރިލަންދޫ ފަޅުން ލޯންޗު އެތެރެވުމާއެކު ނަތާޝާ އަތްދަބަސް ކޮނޑުގައި އަޅުވާލުމަށްފަހު ފައިބަން ތައްޔާރުވެލިއެވެ. ލޮލުގައިވާ އަވި އައިނު ރަނގަޅުކޮށްލަމުން އެކުވެރި ދެ އަންހެންކުދިންނާއެކު އޭނާ ޖެޓީ މައްޗަށް ފޭބިއެވެ. ރަށުގެ އަތިރިމަތީގައި ސައި ހަދާފައި ހުރިއިރު ކައުންސިލްގެ އިސްވެރިން މެޑިކަލް ކޭމްޕްގެ ބައިވެރިންނަށް މަރުހަބާ ދެންނެވުމަށްޓަކައި އެސަރަހައްދުގައި ތިއްބެވެ. ނަތާޝާ ގޮސް މަޑުކޮށްލީ މީހަކާއި ވާހަކަދައްކަން ހުރެފައި ފޯނެއްގައި ހުރެ އެއް ކައިރިއަކަށް ޖެހުނު ނިރާޝް ކައިރީގައެވެ.\n"ނަތާމެން ތިބޭގޮތަށް ހަމަޖެހުނީ ކައުންސިލް ރައީސްގެ ގޭގައި. ރަނގަޅުވާނެ. ސަޅި ގެއެއް އެއީ..." ނިރާޝް ވާހަކަދެއްކިއެވެ. އޭނާ ނަތާޝާއާއި ވާހަކަދައްކަމުން ޖޫސްތައްޓެއް ނަގައިގެން ބެންޗެއްގައި ޖައްސާލިއެވެ.\n"ހިތަށް އަރަނީ އެއް ހަފްތާގެ މުއްދަތު ކުޑަނުވާނެބާއޭ. އެބަޖެހޭ އުމުރުން ދުވަސްވީ މީހުންނަށް ވަކިން ޙާއްސަކޮށް ސެޝަނެއް ނަގައިދޭން. އަންހެންވެރިންނަށް ބްރެސްޓް ކެންސަރާއި ޕެޕްސްމިއަރ ގެ މުހިންމުކަމާއި ބެހޭގޮތުން މައުލޫމާތުދޭންވެސް" ނަތާޝާ ވާހަކަދެއްކިއެވެ.\n"ތިހުރިހާކަމެއް ކަވަރ ކުރެވޭވަރަށް ދުވަސްތައް ހަމަޖައްސައިގެންތާ އަންނާނީ... އެހެންވީމަ ލެޓްސް ގޯ ދޯ... އިރުކޮޅަކުން ވޭން ކައިރިކުރާނެ. މާދަމާއެއްނުން ކޭމްޕް ފެށުން އޮތީ... ބިޒީވާނެ ދޯ..." ދެ އެކުވެރިން ވާހަކަދައްކަމުން ތެދުވެ ހިނގައިގަތެވެ.\nއިޝާނަމާދު ފަހުން ނަތާޝާއާއި ޓީމް ކެއުމަށް ހާއްސަކޮށްފައިވާ ގެއަށް ކެއުމަށް ދިޔައެވެ. އަށް މެންބަރުންގެ ޓީމް އެކީގައި ކައި ނިމިގެން އެގޭ ދޮރުމަތީގައި ހުރި ޖޯލިތަކުގައި ޖައްސާލިއެވެ. ބައެއް ކުދިން ރަށް ބަލައިލުމަށް ހިނގާލަންދާން ބުނުމުން ނަތާޝާ ދެކޮޅު ހެދިއެވެ. އޭނާ ރާއިދުއަށް ގުޅައިގެން ޖޯލީގައި ޖައްސާލިއެވެ. އޭނާ ނޫން ހުރިހާ ކުދިން ރަށް ބަލައިލުމަށް ހިނގައިގަތެވެ.\nރާއިދުގެ ފޯނުގައި އޮވެފައި އެއްލި ކަޅިއަކުން ނަތާޝާއަށް ފެނުނީ ހަމަހިމޭންކަން ވެރިވެފައިވާ މަގު މެދުން އިސްޖަހާލައިގެން ހުރެ ހިނގާފައި އަންނަ ޒުވާނާއެވެ. ފުދޭ ވަރަކަށް މަގު އަނދިރިކޮށް އޮތުމުން އެއީ ކާކުކަން ނޭނގުނަސް އެމީހަކުގެ ހިނގުން ނަތާޝާ އަޅައިގަތެވެ. ޖީންސްގެ ދެ ޖީބަށް އަތް ޖަހާލައިގެން ހުރި ޒުވާނާ ނަތާޝާއާއި އަރާ ހަމަވެފައި ނަތާޝާ އިން ފަރާތް ނޫން އަނެއް ފަރާތަށް ހުރި ލަކުޑި ދޮރާއްޓެއް ލާފައިވާ ގެއާއި ދިމާލަށް ބަލައިލިއެވެ. އޭނާއަށް ނަތާޝާ ނުފެންނާތީ ނަތާޝާ މަޑުކޮށްގެން އިނީ އެއީ ނިރާޝްކަން ޔަޤީންވަންދެނެވެ.\n"ނިރާޝް....!" ނަތާޝާއަށް އެއީ ނިރާޝްކަން ޔަޤީންވުމާއެކު ގޮވައިލިއެވެ. ނަތާޝާ ކިތަންމެ މަޑުން ގޮވާލި ނަމަވެސް ހިމޭންކަމުގެ ތެރޭގައި ނިރާޝްގެ ކަންފަތަށް އެ އަޑު އިވުނެވެ. ނިރާޝް އަޑު އައި ދިމާލަށް އެނބުރި ބަލައިލިއެވެ. ޖޯލިފަތީގައި އިން ނަތާޝާ އޭނާއަށް ފެނުނެވެ. އޭނާގެ އަމިއްލަ ނަފްސު ހަމައަކަށް އަޅުވާލަމުން ނަތާޝާ އިން ދިމާލަށް ހިނގައިގަތެވެ.\n"ނަތާ...! މިތާ ކީތްތިކުރަނީ. ކޮބާ ޓީމްގެ އެހެން ބައިވެރިން...؟" ނަތާޝާ އިން ޖޯއްޔާއި ޖެހިގެން އެއް ޖޯލި ދޫކޮށް އިށީންނަމުން ނިރާޝް ވާހަކަދެއްކިއެވެ.\n"އެމީހުން ރަށުތެރެއަށް ނިކުމެއްޖެ. އެމީހުން އަންނާނެ މިތަނަށް ނަތާ ބަލާ.... ނިރާޝް މިތާ ކީތްތިކުރަނީ...." ނަތާޝާ ވާހަކަދެއްކިއެވެ.\n"ހެހެހެ... މިއީ އަބަދުވެސް އަހަރެން އުޅޭގޮތް. ރޭގަނޑު ކެއުމުގެ ފަހުން ކޮންމެރެއަކު ވައިވެގެން މިހެން ހިނގާލަން" ނިރާޝް ވާހަކަދެއްކިއެވެ. އޭނާގެ ނަޒަރު އަދިވެސް ހުއްޓިފައިވަނީ އެގެއަށެވެ. ރީނދޫ ކުލައިގެ ބޮތްކެއްގެ އަލީގައި އެގެއަށް ފަނޑު އަލިކަމެއް ވެރިވެފައިވާއިރު ރޭގަނޑު ވުމަށްފަހު އެގޭ ތެރެއިން އެއްވެސް މީހަކު ބޭރަށް ނުނިކުންނާނެކަން އޭނާއަށް އިނގެއެވެ. ނަމަވެސް އޭނާގެ މޭތެރޭގައި އޮތް ބަސްނާހާ ހިތް އޭނާގެ އަމުރަށް ކިޔަމަންނުވާތީ އެގޭދޮށުން އޭނާއަށް މުގޯލި އެޅެނީއެވެ.\n"ހާދަ ވަރަކަށް މިގެއަށް ތިބަލަނީ. ދަންނަ ބައެއްތަ އުޅެނީ...؟ ނަތާޝާ އަހައިލިއެވެ.\n"ނު... ނޫން... އެކަމަކު އެގޭގައި އުޅެނީ ވަރަށް ނިކަމެތި ބައެއް. އެކަމަކު ވަރަށް ހިތްހެޔޮވާނެ" ނިރާޝް ވާހަކަދެއްކިއެވެ.\n"ނިރާޝް ތިހެން އުޅޭއިރު މިރަށުން ނިކަން ރީތި އަންހެންކުއްޖެއް ހޯދަބަލަ... އޭރުން ދޮންތަބެވެސް ކިހާ އުފާވާނެ..." ނަތާޝާ ވާހަކަދެއްކިއެވެ.\n"އެބައުޅެޔޭ ވަރަށް ބޭނުން ކުއްޖެއް" ނިރާޝް ހީލަމުން ބުނެލިއެވެ. އޭނާގެ ހިތަށް އަޒްކާގެ ނިޔަނެތި ސޫރަ ސިފަވުމާއެކު ތުންފަތަށް ވެރިވި ހިނިތުންވުން އިތުރަށް ފުޅާވިއެވެ.\n"ރިއެލީ... އައި ވޯންޓް ޓު މީޓް ހަރ. އޭރުންނެއްނު ފޮޓޯއެއް ނަގައިގެން ގޮސް ދޮންތަމެންނަށް ދައްކާލެވެނީ..." ނަތާޝާ ވާހަކަދެއްކިއެވެ.\n"ތިކަމެއް ހިއެއްނުވޭ ވާނެހެނެއް. އެއީ ވަރަށް ތަފާތު ކުއްޖެއް. މީހުންނާއި ވާހަކަދެއްކުމާއި ހީނ ސަމާސާ ކުރުމާއި އުފާފާޅުކުރުން މިއީ އެކުއްޖާ ދަންނަ ކަންތައްތަކެއް ނޫން" ނިރާޝް ވާހަކަދެއްކިއެވެ. އެވާހަކަތަކާއި ނަތާޝާ ގަޔާވިއެވެ. އެކުއްޖާއާއި ބެހޭގޮތުން އިނގެން ބޭނުންވިއެވެ.\n"އިންޓްރެސްޓެޑް... ކިޔާދީބަލަ... ކީއްވެ ތިހެން ތިބުނީ...؟" ނަތާޝާ އަހައިލިއެވެ.\n"މިގަޑީގަ ކިޔައެއް ނުދެވޭނެ. އެ އައީ ނަތާ ބަލާ އެމީހުން. އަވަހަށް ނިދަންދޭ. ރަށު ތެރޭގައި ދަންވަންދެން އުޅުމަކީ އެހާ ރަނގަޅުކަމެއްނޫން. މާދަމާ ނުލާހިކު ހެނދުނު ހޭލަންވެސް ޖެހެއެއްނު" ނިރާޝް އިޝާރާތްކުރީ އެދިމާލަށް އަންނަމުން ދިޔަ ގުރޫޕަށެވެ. ނަތާޝާ ބޭނުންނުވިޔަސް ޖެހުނީ ދާށެވެ. ނަމަވެސް ފުރުމުގެ ކުރިން ނިރާޝްއާއި ބައްދަލުކޮށް އެވާހަކަތައް އަހަން އޭނާ ހުރީ ނިންމައިގެންނެވެ.\nނާހިދްގެ އަތު ތެރޭގައި އޮތް ނައިޝީއަށް ނާހިދް ދައްކަމުން ދިޔަ ވާހަކަތަކަށް މާބޮޑު ސަމާލުކަމެއް ނުދެވެއެވެ. މާހިލް ބައްދަލުކުރަން ބުނި ގަޑި ފަހަނައަޅާ ދަނީއެވެ. އޭނާ މާހިލް ދެމުންދާ އިންޒާރުތައް މަތިން ހަނދާންވަމުން ދިޔައެވެ.\n"އިޝީ ބޭނުންނުވަނީތަ...؟ ހާދަ ފާޑަކަށޭ ތިއުޅެނީ... ހީވަނީ ބިރުން އުޅޭހެން" ނާހިދް ވާހަކަދެއްކިއެވެ. ނައިޝީގެ މޫނުމަތިން ހިތްނުތަނަވަސްވުމެއް އޭނާއަށް ފާހަގަވާތާ ހިނދުކޮޅެއް ވެއްޖެއެވެ.\n"އަހަރެން ނާހިދަށް ވުރެ ބޮޑަށް އެދޭނެ އެއްވެސް މީހަކު މިދުނިޔޭގައި ނެތް. ތިއަތުގެ ފިރުމުންތައް އަހަރެންނަށް ލިބެންފެށީ ހާދަ ދުވަހެއްގެ އިންތިޒާރަށްފަހުއޭ. ދެން ކީއްވެ އަހަރެން ފުރަގަސްދީފަ ދާންވީ..." ނައިޝީ ވާހަކަދެއްކިއެވެ.\n"ސޮރީ... އެހެން ބުނީ އިޝީ ވަރަށް އަންކޮންފަޓަބަލް ހެން ހީވީމަ" ނާހިދް ވާހަކަދެއްކިއެވެ.\n"ނޫން. ހަވީރުން ފެށިގެން ބަނޑެއްގައި ރިއްސާވަރުން މިއުޅެނީ..." ނައިޝީ ވާހަކަދެއްކިއެވެ. މިހާރު އޭނާއަށް ޖެހެނީ އަބަދުވެސް ނާހިދް ކައިރީގައި ކޮންމެސް ދޮގެއް ހަދާށެވެ.\n"ކީއްވެ ކުރިން ނުބުނީ. އަވަހަށް ރެސްޓްކޮށްލާ... މާބޮޑަށް ތަދުވަންޏާ ޖެހޭނެ ޑޮކްޓަރަކަށް ދައްކަން" ބާލީސްމަތީގައި ނައިޝީ ބާއްވާލަމުން ނާހިދް ޖައްސާލީ ކުރު އަތްމައްޗަކަށެވެ.\n"ސޮރީ އިނގޭ..." ނާހިދްގެ މޫނުގައި ފިރުމާލަމުން ނައިޝީ ބުނެލިއެވެ.\n"ނެވަރ މައިންޑް. ޔުއަރ ސޭފްޓީ އިޒް މޯ އިމްޕޯޓެންޓް. އޯލްވޭޒް..." ނާހިދް ބުނެލިއެވެ. ނައިޝީ ބަލައިލީ އޭނާ އޮތް ދިމާލު ސައިޑް ކަބަޑް މަތީގައި އޮތް ފޯނު ވައިބްރޭޓްވާން ފެށުމުންނެވެ. މާހިލްގެ ނަންބަރ ފެންނަން އިނުމުން އޭނާ ނާހިދަށް ނޭނގޭނެހެން ފޯނު ބަންޑުން ބާއްވާލިއެވެ.\n"ގުޑްނައިޓް..." ނާހިދް ބުނެލިއެވެ.\nނާހިދަށް ނިދޭނެ އިރެއްގެ އިންތިޒާރުގައި އޮތް ނައިޝީ އޭނާގެ ބަނޑުމަތީގައި އޮތް ނާހިދްގެ އަތް މަޑުމަޑުން ނެގިއެވެ. އެނދުގެ ހެޑް ބޯޑުގައި ލެގިލުމަށްފަހު ފޯނު ނަގާ ބަލައިލިއެވެ. އޭނާ އުޅުނީ މިރޭގެ ބައްދަލުވުން އެހެން ރެއަކަށް ބަދަލުކޮށްދިނުމަށް އެދޭށެވެ. ނަމަވެސް މާހިލް ފޮނުވާފައި އިން ވީޑިޔޯ ފެނުމާއެކު އޭނާ ފުންމައިގެން ތެދުވިއެވެ. އަވަސް އަވަހަށް ތައްޔާރުވެގެން ކޮޓަރިން ނިކުތެވެ.\nރަސްމީ ގަޑީގައި ބުރުހާނުއްދީން އޮފީހުގައި އިނދެފައި ބޭރަށް ނިކުމެލީ އެކުވެރިޔަކު ކޮފީއަކަށް ދައުވަތު ދިނުމުންނެވެ. އޭނާ ސައިކަލު މަޑުކޮށްލީ ހެންވޭރުކޮޅުގައި ހުރި ކޮފީ ޝޮޕެއް ކައިިރިއަށެވެ. އޭރު އޭނާގެ އެކުވެރިޔާ މޭޒެއް ކައިރީގައި އިނެވެ. ބުރުހާނުއްދީން ފެނުމާއެކު ކޮޅަށް ތެދުވެފައި ސަލާންކޮށްލިއެވެ. ކޮފީއަށް އޯޑަރ ދިނުމަށްފަހު ދެ އެކުވެރިން ދެމެދުގައި ފެށުނީ ވިޔަފާރިއެއްގެ ވާހަކައެވެ. އެވާހަކަތައް ކުރި ފަޅަމުން ގޮސް އެންމެފަހުން އެކަކު އަނެކަކުގެ ދިރިއުޅުމާއި ބެހޭގޮތުން ވާހަކަދެކެވެން ފެށުނެވެ. އެވާހަކަތައް ދައްކަން ބުރުހާނުއްދީނަށް ފަސޭހައެއް ނުވިއެވެ.\nސްކޫލު ދައުރުގައި އޭނާއަކީ ލޯބީގައި ކާމިޔާބު މީހެއް ކަން އޭނާ ދަންނަ ކޮންމެ އެކުވެރިޔަކަށްވެސް އިނގޭނެއެވެ. ވީއިރު މިހާރު އޭނާ ލޯބިވެގެން އިންނަން އުޅުނު މީހާ ނުލިބިގެންނޭ ބުނަން އޭނާ ފަސްޖެހުނެވެ.\n"ވަރަށް އަވަހަށް ސައި އޮންނާނެ" ބުރުހާނުއްދީން ބުނެލީ އެވަރަށެވެ.\nކޮފީ ނިންމާފައި ނިކުންނަން އުޅުނު ބުރުހާނުއްދީނަށް ފެނުނީ ވަކިން ހުރި މޭޒެއްގައި ލިޔުންތަކެއް ހިފައިގެން އިން މޯހަންދާސްއެވެ. ހީވާގޮތުން ކޮފީ ނިންމާފައި މޯހަންދާސް ވެސް ކެފޭ އިން ނިކުންނަން ތައްޔާރުވަނީއެވެ. ނަމަވެސް ބުރުހާނުއްދީން ގަސްތުކުރީ މޯހަންދާސްއާއި ވާހަކަދައްކާލުމަށެވެ.\n"ހެލޯ... އެކުވެރިޔާ ކިހިނެއްތަ...؟؟" މޯހަންދާސްގެ ފަހަތުން ހުއްޓިލަމުން ބުރުހާނުއްދީން ބުނެލިއެވެ. މޯހަންދާސް ފަހަތަށް އެނބުރި ބަލައިލިއެވެ. ބުރުހާނުއްދީން ފެނުމުން މޯހަންދާސް ހިތުގައި ފޫހިކަމެއް އުފެދުނެވެ.\n"އަލްހަމްދުލިﷲ...." މޯހަންދާސް ޖަވާބުދިނެވެ. އޭނާ ޖަވާބު އައި ގޮތުން ބުރުހާނުއްދީންގެ ދެބުމަ ގޮށްޖެހުނެވެ.\n"މޭ އައި....؟؟" ބުރުހާނުއްދީން އިޝާރާތްކުރީ މޯހަންދާސް ކުރިމަތީގައި ހުރި ގޮނޑިއަށެވެ.\n"ޔަ ޝުއަރ..." ހީލަމުން މޯހަންދާސް ބުނެލިއެވެ. ބުރުހާނުއްދީން އިށީނުމާއެކު މޯހަންދާސް ތެދުވީ އެތަނުން ދިޔުމަށެވެ.\n"އަހަރެން އިށީނީމަ ދަނީތަ...؟ ވާހަކައެއް ދައްކާލަންބޭނުން" ބުރުހާނުއްދީން ބުނެލިއެވެ. މޯހަންދާސް އަލުން އިށީނެވެ.\n"ކޮބާ އަހަރެންގެ ދަރިފުޅު...؟" ބުރުހާނުއްދީން އަހައިލިއެވެ.\n"ކަލޭގެ ދަރިއެއް އަހަރެން ކައިރީގައި ނުހުރޭ...." މޯހަންދާސް ބުނެލިއެވެ.\n"ޤަބޫލުކުރަންތަ ތިއީ ބިދޭސީއެއް ކަން. ރަށު މީދާ ރަށަށް ގަދަވާނެކަން..." އިރުކޮޅަކު މޯހަންދާސްގެ މޫނަށް ބަލަން އިނުމަށްފަހު ބުރުހާނުއްދީން ވާހަކަދެއްކިއެވެ. މޯހަންދާސް ބުރުހާނުއްދީންގެ މޫނަށް ބަލައިލީ ކުއްލިއަކަށް ބުރުހާނުއްދީންގެ ބަސްމަގު ބަދަލުވުމުންނެވެ.\n"ޔެސް. އައި އެމް ފްރޮމް އިންގްލޭންޑް..." މޯހަންދާސް ބުނެލިއެވެ.\n"ގުޑް. އަބަދުވެސް ހަނދާން ބަހައްޓާތި. ވަރަށް އަވަހަށް އަހަރެން އިނާޝާ ކާމިޔާބު ކުރާނަން. އަދި ދަރިފުޅުވެސް..." ބުރުހާނުއްދީން ބުނެލިއެވެ. މޯހަންދާސް ވިސްނާލިއެވެ. ބުރުހާނުއްދީން އެދިނީ އިންޒާރެއް ހެއްޔެވެ؟\n" އަހަރެންނަށް ތިއީ ފިނޑިއެއްކަން ޔަޤީންވާ ވަރަށް ޔަޤީންވޭ ތިއީ ދުވަހަކުވެސް ކަލެއަށް ކާމިޔާބު ނުވާނެ ކަމެއްކަން. އިނާޝާއާއި އަހަރެންގެ ދަރިފުޅު ކަލޭގެ މީހަކަށް ވާތަން ކަލެއަށް ފެންނާނީ ހުވަފެނުން" މޯހަންދާސް ބުނިއެވެ. ބޯމަތީގައި އަޅާލާފައިވާ އަވި އައިނު ހެޔޮވަރު ކޮށްލަމުން އޭނާ ސާބިތުކަމާއެކު ބުރުހާނުއްދީނަށް ބަލައިލިއެވެ. ބުރުހާނުއްދީނަށް އެކައްޗެއްވެސް ނުބުނެވުނެވެ.\n"އަދި އެއްވާހަކަ. އަހަރެންގެ އަނބިމީހާ ހިމަނައިގެން ކަލޭގެ ތި ގަމާރު ސިކުނޑިން ތިކައްކާ ހިޔާލީފޮލާތައް ކެއްކުން ހުއްޓާލާ. އަހަރެން ހަށީގައި ފުރާނަ ހުރިހާ ހިނދަކު ކަލެއަށް އެ ދެމައިންނަށް ވައި ވެސް އެޅެން ނުކެރޭނެ" މޯހަންދާސް ފަހު ބަސް އިއްވާލާފައި ހިނގައިގަތެވެ.\nބުރުހާނުއްދީން ވިސްނާލިއެވެ. އޭނާ ލޮލުގައިވި ނަންބަރު އައިނު ނަގާލިއެވެ. އޭނާ ނިތްމަތިން ހިއްލާފައިވާ ދާތައް އަތުން ފޮހެލިއެވެ. ފުން ނޭވައެއް ލަމުން އޭނާ ދަތްކުނޑި ވިކާލިއެވެ. މޯހަންދާސް ވާހަކަދައްކަން ފެށުމުން އޭނާ ބަސްހުއްޓި ކިޔާނެ ބަހެއް ދުލަށް ނާންނަނީ ކީއްވެގެން ހެއްޔެވެ؟ އަމިއްލަ ނަފްސު ދެކެ އާދެވުނު ރުޅިއެއް ސަބަބުން މޭޒުމަތީގައި ހުރި ފެން ހުސްކުރި ފުޅި އަތުން ޖަހާ އެއްލާލިއެވެ. އިނާޝާ ހާޞިލްކުރުމަށް އެހެންގޮތެއް އޭނާ ވިސްނަން ފެށިއެވެ. މޯހަންދާސް ފަސްފަހަތުން ދުވިޔަސް އެ ކަންތައް ދުވަހަކުވެސް އޭނާއަށް ހާޞިލްނުވާނޭކަން އިނގުނެވެ.\nއެއްވެސް އަގަކާއިނުލާ ހަކުރާއި ލޭގެ ޕްރެޝަރ ޗެކް ކުރުމަށް ހުޅުވާލި ފުރުސަތުގެ ބޭނުން ރަށުގެ ގިނަ ރައްޔިތުން ހިފަމުން ދިޔައެވެ. އެކި އުމުރުފުރާގެ ދެ ޖިންސުގެ ޒުވާނުންނާއި އުމުރުން ދުވަސްވީ މީހުންތަކުން މަރުކަޒުގެ ގޯތިތެރެ ވަނީ ފުރިފައެވެ. އެމީހުން ގަނޑު ތެރޭގައި ބުރަކޮށް އުޅުނު ނަތާޝާއަށް ވަދެގެން އައި މީހާ ފެނި ހުއްޓުން އެރިއެވެ. ކުރަމުން ދިޔަ މަސައްކަތަށް ހުއްޓުމެއް އައިސް އެމީހާއަށް ބަލަހައްޓައިގެން ހުރެވުނެވެ. އޭނާގެ ތުންފަތަށް ހިނިތުންވުމެއް ވެރިވީ ހުދު އޭނާއަށް ވެސް ނޭނގި ހުއްޓައެވެ.


(Azhar University Scholarship 2020/2021 (Re-announced)\nއަލް-އަޒްހަރު ސްކޮލަރޝިޕް 2020/2021\nމިއީ މި މިނިސްޓްރީގެ ނަންބަރު IUL)475-Schol/475/2020/128) އަށް އެކަށީގެންވާ ޢަދަދަށް އެޕްލިކޭޝަން ހުށަހަޅާފައިނުވާތީ އަލުން ކޮށްފައިވާ ޢިއުލާނެކެވެ.\nއިޢުލާނާއެކު އެޓޭޗްކުރެވިފައިވާ ދާއިރާތައް\n1.ޝަހާދާ ޘާނަވިއްޔާއިން ފާސްވެފައިވުން.\n2.ދިރާސާތުލް އިސްލާމިއްޔާ ކޯހަށް ހުށަހަޅުއްވާ ބޭފުޅުން ޝަހާދާ ޘާނަވިއްޔާއިން %65 އަށް ވުރެ މަތިން ފާސްވެފައިވުން.\n3.މި ކޯސްތަކަށް ހުށަހަޅުއްވާ ބޭފުޅުންނަކީ މިޞްރު ސަރުކާރުގެ ސްކޮލަރޝިޕެއްގައި މީގެ ކުރިން ކިޔަވާވިދާޅުވެފައިވާ ބޭފުޅަކަށް ނުވުން. 31 އޮކްޓޯބަރ 2020 އަށް އުމުރުން 25 އަހަރު ފުރިފައި ނުވުން.\n5.ޝަހާދާ ޘަނަވިއްޔާ ނިންމެވިފަހުން، 31 އޮކްޓޯބަރ 2020 އަށް3އަހަރު ވެފައިނުވުން.\n6.ނޯޓް: އަޒްހަރު ޔުނިވަރސިޓީގެ ޤަވާއިދު ހަމަޖެހިފައިވާ ގޮތުން އަޒްހަރު ޔުނިވަރސިޓީގައި އެއްބަނޑު އެއްބަފާ ނުވަތަ އެއްބަފާ ނުވަތަ އެއްބަނޑު ދެ ބޭފުޅަކަށް އަދި ދެމަފިރިކަނބަލުންނަށް އެއްމުއްދަތެއްގެ ތެރޭގައި ކިޔަވައި ވިދާޅުވުމުގެ ފުރުޞަތެއް ނުދެއްވައެވެ.\n7.އެމްބީބީއެސް އަށް ހުށަހަޅާ ފަރާތްތަކުން މޯލްޑިވްސް މެޑިކަލް އެންޑް ޑެންޓަލް ކައުންސިލް އިން ކަނޑައަޅުއްވާފައިވާ ޝަރުތުތައް ފުރިހަމަވުން.\n1.ތަޢުލީމީ ސެޓުފިކެޓުތަކުގެ ކޮޕީ.(ޝަހާދާ ސާނަވިއްޔާ ސެޓްފިކެޓް)\n2.ފުލް ޓްރާންސްކްރިޕްޓްގެ ކޮޕީ. (ޝަހާދާ ސާނަވިއްޔާ ސެޓްފިކެޓުގެ ޓްރާންސްކްރިޕްޓް)\n3.އިނގިރޭސިބަހުގެ ތަރުޖަމާ ހިމެނޭ ސިޓީ/ރަށު ކައުންސިލް އިން ދޫކޮށްފައިވާ އުފަންދުވަހުގެ ސެޓްފިކެޓް ކޮޕީ.\n4.ޕާސްޕޯޓް ޑޭޓަރ ޕޭޖް ކޮޕީ.\n5.ދިވެހިރައްޔިތެއްކަން އަންގައިދޭ ކާޑުގެ ކޮޕީ\n6.އެޗް.އައި.ވީ/އެއިޑްސް އާއި ހެޕަޓައިޓްސްއާއި ޓީ.ބީ ޓެސްޓް ހިމެނޭ ގޮތަށް ހަދާ ފައިވާ މެޑިކަލް ރިޕޯޓް ކޮޕީ.\n7.ގުޑް ކޮންޑަކްޓް ސެޓްފިކެޓް (އެންމެފަހުން އުޅުއްވި ސްކޫލަކުން)\n8. 6ޕާސްޕޯޓް ސައިޒް ފޮޓޯ.(ފޮޓޯގެ ނުފުށުގައި ދަރިވަރުގެ ނަމާއި، ޤައުމުގެ ނަން ޖަހަންވާނެއެވެ.) (ނޮމިނޭޓް ވުމުން ހުށަހަޅާ ގޮތަށް)\n9.ތަޢުލީމް ހާސިލުކުރައްވަން ސަރުކާރުން ނުވަތަ ސަރުކާރު މެދުވެރިވެގެން އެހީ ލިބިވަޑައިގަތްނަމަ، އެންމެފަހުގެ އެހީއަށްފަހު، އެއެހީއަކާ ގުޅޭގޮތުން ޚިދުމަތްކުރެއްވުމަށް މި އިޢުލާންގައި ބަޔާންކޮށްފައިވާ މުއްދަތަށް ޚިދުމަތްކުރައްވާފައިވާކަން އަންގައިދޭ ރަސްމީ ލިޔުން.\n10.ޚިދުމަތްކުރުމަށް ބޮންޑެއް އޮތްނަމަ، ބޮންޑުކުރި ތަނަކުން އެބޭފުޅަކު މިކޯހަށް ދޫކުރާނެކަމުގެ ލިޔުން.\n11.އިޢުލާނާއިއެކު މި މިނިސްޓްރީގެ ވެބްސައިޓަށް އަޕްލޯޑް ކުރެވިފައިވާ ކޯހުގެ އިންފޮމޭޝަން ޝީޓްގައި އިތުރު ޝަރުތެއް ވާނަމަ އެޝަރުތު ހަމަވާކަން ސާބިތުކުރުމަށްޓަކައި އެއާއި ގުޅޭ ލިޔުން.\n-ކެންޑިޑޭޓުން ނޮމިނޭޓް ކުރާނީ ޝަޙާދާ ސާނަވިއްޔާ އިން އެންމެ މަތިން މާރކްސް ލިބޭ ތަރުތީބުންނެވެ.\n-މި ސްކޮލަރޝިޕަށް އަޒްހަރު ޔުނިވަރސިޓީން ދިނުމަށް ހަމަޖެހިފައިވަނީ ޓިއުޝަން ފީއެވެ. އެހެން ޚަރަދުތައް ހަމަޖައްސަންޖެހެނީ ދަރިވަރު އަމިއްލައަށެވެ.\n-މި ކޯސްތަކަށް ހޮވޭ ދަރިވަރުން ކިޔެވުން ފެއްޓެވުމުގެ ކުރިން އަރަބި ބަހުގެ ޓެސްޓެއް ހަދަންޖެހޭނެއެވެ. އަރަބި ބަހުގެ ޓެސްޓުން ފާސްވެވަޑައިނުގެންފިނަމަ، ޖެހިވަޑައިގަންނަވާނީ އަރަބި ބަސް ކިޔަވައިވިދާޅުވާށެވެ. މިކަމަށް ގިނަވެގެން ލިބިވަޑައިގަންނަވާނީ 01 އަހަރުދުވަހެވެ.\n-ކެންޑިޑޭޓުން އެދިވަޑައިގަންނަވާ ކޯސްނޫން އެހެން ކޯހެއް މަދުފަހަރެއްގައި ހަމަޖެހުމަކީވެސް އެކަށީގެންވާ ކަމެކެވެ.\n-މި ސްކީމުގެ ކޯސްތަކަށް ހޮވޭ ބޭފުޅުންނަށް އަޒުހަރު ސްކޮލަރޝިޕްގެ ދަށުން ހަމަޖެހޭ އިނާޔަތްތަކުގެ މަޢުލޫމާތު "General condition for Al- Azhar Scholarships" ސުރުޚީގެ ނަމުގައި މި މިނިސްޓްރީގެ ވެބްސައިޓަށް އަޕްލޯޑްކުރެވިފައިވާނެއެވެ.\n- ބެޗްލަރސް ޑިގްރީ ކޯސްތަކަށް ހުށަހަޅާ ކެނޑިޑޭޓުންގެ ތެރެއިން، އެއް ކެންޑިޑޭޓަކަށްވުރެ ގިނަ ކެންޑިޑޭޓުން ޕޮއިންޓްގެ ގޮތުން އެއްވަރުވާނަމަ، ކެންޑިޑޭޓަކު ހޮވުމުގައި ބައިވެރިވެފައިވާ ހުރިހާ މާއްދާތަކަށް ބެލެވޭނެއެވެ.\n- ކޯހަށް ނޮމިނޭޓްވެއްޖެކަން މި މިނިސްޓްރީން އަންގާތާ 48 ގަޑިއިރު ފަހުން ކޯސް ދޫކޮށްލައިފިނަމަ، މަތީ ތަޢުލީމާއި ތަމްރީނު ހާޞިލުކުރުމަށް ލިބޭ ފުރުޞަތުގެ ބޭނުން ނުހިފައި ދޫކޮށްލާ ފަރާތްތަކާ މެދުގައްޔާއި ޚިދުމަތް ނުކުރާ ފަރާތްތަކާމެދު ޢަމަލުކުރާނެ ގޮތުގެ އުޞޫލު ގައިވާ ގޮތުގެ މަތިން ފިޔަވަޅު އެޅޭނެއެވެ.\nސުންގަޑި: 22 އޮކްޓޯބަރ 2020 ވާ ބުރާސްފަތި ދުވަހުގެ 13:30 ގެ ކުރިން\nޕަބްލިޝްކުރި ތާރީޚު: 17 އޮކްޓޫބަރު 2020


2016 ވަނަ އަހަރު އިޢުލާނުކޮށްގެން ކުރިއަށް ގެންދިޔަ އެކެޑަމީ އިނާމަށް ކުރިމަތިލެއްވި ފަރާތްތަކުގެ ތެރެއިން، އެ އިނާމު ޙައްޤުވާ ފަރާތްތަކަށް އިނާމު ދިނުމުގެ ޖަލްސާގައި ރައީސުލްޖުމްހޫރިއްޔާގެ ނައިބު ޢަބްދުﷲ ޖިހާދު ދެއްކެވި ވާހަކަފުޅު - The President's Office\n2016 ވަނަ އަހަރު އިޢުލާނުކޮށްގެން ކުރިއަށް ގެންދިޔަ އެކެޑަމީ އިނާމަށް ކުރިމަތިލެއްވި ފަރާތްތަކުގެ ތެރެއިން، އެ އިނާމު ޙައްޤުވާ ފަރާތްތަކަށް އިނާމު ދިނުމުގެ ޖަލްސާގައި ރައީސުލްޖުމްހޫރިއްޔާގެ ނައިބު ޢަބްދުﷲ ޖިހާދު ދެއްކެވި ވާހަކަފުޅު\n16 މޭ 2017، ރިފަރެންސް: PS/NRAJ/2017/2\nاللّـه سبحـانـه وتعـالى އަށް ޙަމްދުކުރަން. އެކަލާނގެ މި އުންމަތަށް ފޮނުއްވި މާތް ނަބިއްޔާ مُحَمَّـد رســول اللّـه صـلّى الله علـيـه وسـلّم އަށް ޞަލަވާތާއި ސަލާމް ލެއްވުން އެދި ދުޢާ ދަންނަވަން. އަދި އެ މާތް ނަބިއްޔާގެ އިތުރު އާލުންނާއި މިތުރު ސަޙާބީން މި ޞަލަވާތުގައި ޝާމިލުކުރަން.\nޢިއްޒަތްތެރި މިނިސްޓަރ ޑޮކްޓަރ ޢާއިޝަތު ޝިހާމް، ޢާއިޝާ. ދިވެހިބަހުގެ އެކެޑަމީގެ ޢިއްޒަތްތެރި ރައީސް އަލްފާޟިލް އަޝްރަފް ޢަލީ. އެކެޑަމީގެ މެންބަރުން، ދެންމެ އަޅުގަނޑުމެންގެ ކުރިމަތިން [އެކެޑަމީ އިނާމު] ހާސިލުކުރެއްވި ޚިދުމަތްތެރި އަދީބުންނާއި ޝާޢިރުން، މި ޖަލްސާގެ ލޮބުވެތި ހާޒިރީން، ދުރާއިގާތުން މި ޖަލްސާ ބައްލަވަމުން، އަޑުއައްސަވަމުން ގެންދަވާ، ލޮބުވެތި ރައްޔިތުން.\nالسّلام عليــكم ورحـمــة اللّـه وبـركاتـه.\nއަޅުގަނޑުގެ އެންމެ ޚާއްޞަ އުފަލަކީ، ދިވެހިބަހުގެ ތިން ދާއިރާއިން، މިރޭ އެވޯޑު ހާސިލު ކުރެއްވި އަލްފާޟިލް ކަށިމާ އަޙްމަދު ޝާކިރަށާއި، އަލްފާޟިލް ހޯރަފުށީ މުޙައްމަދު ސަލީމަށާއި، އަލްފާޟިލް ރޯނުގޭ ޙަސަން މަނިކަށާއި، އަލްފާޟިލް ކުރޮޅި އާދަމް ޒާހިރަށާއި، އަލްފާޟިލް ޖާވިޝް ޙަމީދަށް މަރުޙަބާއާއި މުބާރަކުބާދު ދެންނެވުން. މަރުޙަބާ.\nއެކި ރޮނގުތަކުން ދިވެހި އަދަބިއްޔާތަށް ތިޔަބޭފުޅުން ތިޔަ ކޮށްދެއްވި އަދި ކޮށްދެއްވަމުން ގެންދަވާ ޚިދުމަތަކީ، ވަރަށް މަތިވެރި ޚިދުމަތެއް. ތިޔަ މަތިވެރި ޚިދުމަތުގެ އަގު ވަޒަންކޮށް، ސަރުކާރުން ތިޔަބޭފުޅުންނަށް ދެއްވި އެވޯޑު ނުވަތަ އިނާމު ވާންވާނީ، ތިޔަ މަތިވެރި ޚިދުމަތުގައި ތިޔަބޭފުޅުން ސާބިތުކަމާއެކު އަދިވެސް ކުރިއަށް ވަޑައިގަތުމަށް އެރުވުނު އިތުރު ހިތްވަރަކަށް.\nއާދެ! ދިވެހިބަހުގެ ޢިލްމު ކުރިއެރުވުމާއި، ބަސް ދިރާސާ ކުރުމާއި، ދިވެހިބަހާއި ޓެކްނޮލޮޖީ ރައްޓެހި ކުރުވުމާއި، ލިޔުންތެރިކަމާއި ޅެންވެރިކަން ކުރިއެރުވުމާއި، ދިވެހި ތާރީޚު ކުރިއެރުވުމަށް މަސައްކަތް ކުރުމަކީ، މިއަދު ވަރަށް މުހިންމުވެފައިވާ މަސައްކަތެއް.\nމިދެންނެވި ދާއިރާތަކުން އަގުހުރި ޚިދުމަތްތަކެއް ކޮށްދެއްވި އަދި ކޮށްދެއްވާ ބޭފުޅުންގެ ޚިދުމަތުގެ އަގު ވަޒަންކޮށް، އެފަދަ ފަރާތްތަކަށް [އެކެޑަމީ އެވޯޑު]ގެ ނަމުގައި އެވޯޑު ދެއްވަން ފެށްޓެވުމަކީ ވަރަށް މުހިންމު ނިންމުމެއް.\nއަޅުގަނޑު ދެކޭގޮތުގައި، މި އެވޯޑުގެ ސަބަބުން، މިދެންނެވި ދާއިރާތަކުން ޚިދުމަތް ކުރުމުގެ ރޫޙު، އިހުނަށްވުރެ ބޮޑަށް އާވެގެންދާނެ. އޭގެ ސަބަބުން، އެ ދާއިރާތަކުން ދިވެހި އަދަބިއްޔާތަށާއި ތާރީޚަށާއި، އަދަބިއްޔާތުގެ ތެރޭގައި ހިމެނޭ ޅެންވެރިކަމަށް ވަރަށްބޮޑު ދިރުމެއް އަންނާނެ. އެކެޑަމީން ތިޔަ ފެށްޓެވި މުހިންމު މަސައްކަތަށް އަޅުގަނޑު އެދެނީ އިތުރު ކާމިޔާބު.\nއާދެ! އަމިއްލަ ބަހަކާއި އަކުރެއް ލިބިއޮތް ކޮންމެ ބަޔަކުވެސް، ޤައުމިއްޔަތެއް ބިނާކުރާނީ ނުވަތަ ކުރަނީ އެބައެއްގެ އަދަބިއްޔާތު ވުޖޫދަށް ގެނެސް، އެއީ ޤައުމިއްޔަތުގެ މުހިންމު ބަހާއެއް ކަމުގައި އަދަބިއްޔާތު ޝާމިލުކޮށްގެން. ޤައުމިއްޔަތެއް ކުރިއަރައި ދާންވާނީ އަދަބިއްޔާތާ އެކީގައި. އެއީ ޤައުމިއްޔަތެއްގެ ރުކުނެއްގެ ގޮތުގައި ހިތާއި ނިޔަތުން ބަލައިގަނެގެން.\nއާދެ! އަޅުގަނޑުމެންނަކީ ހަމައެކަނި ބަހެއް، އަދި އެބަހުން ލިޔާނެ އަކުރުތަކެއް އެކަނި ލިބިފައިވާ ބައެއް ނޫން.\tދިވެހި ޤައުމަށް ދިވެހި ކާބަފައިން ލީ ކޮންމެ ނޭވާއަކާއި، ދިވެހި ޖައްވުން އެމީހުން ކުރި ކޮންމެ އިޙްސާސަކާއި، މިވެށީގައި ވޭތުކުރި ޙަޔާތުން ހޯދި ކޮންމެ ހުނަރަކާއި، ކުޅަ ކޮންމެ ތަޖުރިބާއަކާއި، ހޯދި ކޮންމެ މޮޅަކާއި، ލިބުނު ކޮންމެ ނާކާމިޔާބީއެއްގެ ވާހަކަވެސް އެނގެން މިއޮތީ އަދަބިއްޔާތުގެ ތެރެއިން.\nއެއީ، ރައިވަރަކުންވިޔަސް، ޅެމަކުން، ނޫނީ ފަރިއްސަކުންވިޔަސް، މަޒުމޫނަކުން ނުވަތަ ވާހަކައަކުންވިޔަސް، އެ ހުރިހާ ވާހަކަތައް ލިޔެވި ރައްކާކުރެވިފައި މިއޮތީ، އަދަބިއްޔާތުގެ ކޮންމެވެސް އެއް ދާއިރާއެއްގެ ތެރޭގައި. މި ޙަޤީޤަތް މިހެން ފެންނާން އޮތުމީ، އަދަބިއްޔާތުގެ މުހިންމުކަން ހާމަކޮށްދޭ ސާފު ހެތްކެއް. އާދެ، ދިވެހިބަހަކީ އަޅުގަނޑުމެން އެންމެންވެސް ގަބޫލުކުރާނެ ރީތި ބަހެއް. މުއްސަނދި ބަހެއް. އެކަން އިޙްސާސްވީވަރަކަށް ދިވެހިބަހުގެ އަގު އަޅުގަނޑުމެންނަށް ވަޒަން ކުރެވޭނެ.\nއާދެ! ބަހުގެ އަދީބުން ވިދާޅުވާގޮތުގައި، ދިވެހިބަހަކީ، އިނގިރޭސިބަހުން އަޅުގަނޑު ދަންނަވާލާނަން. ފޮނެޓިކް ލެންގުއޭޖެއް ކަމަށް. އެއީ، ލިޔާގޮތަށް ކިޔޭތީ، ކިޔާގޮތަށް ލިޔެވޭތީ. [ފޮނެޓިކްސް] މި މާނަ ގެނެސްފައިވަނީ އަޅުގަނޑުމެންގެ އުސްތާޛު ޢަބްދުއްރަޝީދު ޙުސައިން. ނަމަވެސް އަޅުގަނޑަށް ވިސްނޭގޮތުގައި، ދިވެހި ފޮނެޓިކްސް ތެރޭގައި ޢިލްމީ ދިރާސާތައް ކުރަންޖެހޭ ވަރަށްގިނަ ކަންތައްތައް އެބަހުރި. މިސާލަކަށް، ހުސްނޫނު ކިޔުމާއި ނުކިޔުން. ބަހަށް އަންނަ ބަދަލު. އާންމު ބަހުރުވައިގައި ނެތް، އެހެންނަމަވެސް، ބައެއް ބަހުރުވަތަކުގައި ހުރި ލަފްޒުތަކާއި ޢިބާރާތްތައް. އަޅުގަނޑުގެ ކުރިން ވާހަކަ ދެއްކެވި އެކެޑަމީގެ ރައީސް، ހުވަދޫބަހުން ވިދާޅުވި އެއްޗެއް، ދެން އަޅުގަނޑަކަށް މާބޮޑަކަށް ފަހުމެއްނުވި. އެހެންނަމަވެސް،\tއަޅުގަނޑުވެސް ހުވަދޫބަހުގެ ބަހެއް ދަންނަވާލާނަން. މިސާލަކަށް [ރުކުރާ]. މި ލަފްޒު އާންމުކޮށް ކިޔައި ނޫޅޭ. އެހެންނަމަވެސް، ހުވަދުއަތޮޅުގައި އެއަށް ކިޔަނީ ދޯރާ. މިކަހަލަ ކިތަންމެ މިސާލެއް އެބަހުރި. މިހިރަ ކަންތައް ބަލައި، އަޅުގަނޑު ދަންނަވާނީ އަޅުގަނޑުމެން ދިރާސާކުރަން އެބަޖެހެއޭ.\nކަންމިހެންހުރުމާއެކު، އަޅުގަނޑު ހިތުން ބަހުރުވައިގެ ބޮޑެތި ތަފާތުތައް ހުރި ބަހުރުވަތަކުގެ ވަކި ރަދީފުތަކެއް، އާންމު ބަހުރުވައިން އޭގެ މާނަ އެނގޭގޮތަށް އެބަ އުފައްދަންޖެހޭ. މިއީ ވަރަށް މުހިންމު ކަމެއް. ބައެއްކަހަލަ ބަސްތައް، އަޅުގަނޑަށް ހީވަނީ ބައެއް ބަހުރުވަތަކުގައި އެބަހުރި. އަޅުގަނޑު އަދިވެސް ދަންނަވާލާނަން، ހުވަދޫބަހުގެ ބައެއް ބަސްތައް. އާންމުކޮށް އަދިވެސް ބޭނުންކުރާތަން ނުފެންނާތީ. ރަދީފުގައި އެބަހުރި. މާފަ، މުންނަ. މި ދެ ބަހަކީވެސް ހުވަދޫބަހުގައި ބޭނުންކުރާ ދެ ބަސް. މިހާރު ރަދީފުގައި ހިމެނިފައި އޮތީ. އެހެންނަމަވެސް، އާންމުގޮތެއްގައި އެ ބަސް ބޭނުންކުރާތަނެއް ނުފެނޭ. ހަމަ އެގޮތަށް މިހާރު އައްޑޫބަސްވެސް، ފުވައްމުލަކު ބަސްވެސް، ވަރަށް މުއްސަނދި ބަހުރުވައެއް. އެހެންވީމާ، އެ ބަސްތަކުން ރަދީފެއް ހެދުމަކީ ވަރަށް މުހިންމު ކަމެއް ކަމަށް އަޅުގަނޑު ދަންނަވަން. އަޅުގަނޑު ގައިމުވެސް، އަޅުގަނޑަށް އެނގެނީ ހުވަދޫބަސް. ހުވަދޫ ބަހުރުވަ. ހުވަދޫ ބަހުން ނުވަތަ ހުވަދޫ ބަހުރުވައިން ރަދީފު ހެދުމުގައި އެކެޑަމީއަށް ދޭންޖެހޭ ހުރިހާ އެހީތެރިކަމެއް އަޅުގަނޑުގެ ފަރާތުން ލިބޭނެކަމުގެ ޔަގީންކަން އަރުވަން. ދާދިފަހުން އަބޫބަކުރު ސްކޫލްގައި، ތިނަދޫގެ އަބޫބަކުރު ސްކޫލްގައި ބޭއްވި މިކަހަލަ ދިވެހި ދުވަހަކު އަޅުގަނޑު ދިޔައިން. އެތަނުގައި ވަރަށް ގިނަ ހުވަދޫބަހުން ހަދާފައިހުރި އެކިއެކި ނަންތައް ހުރި. އަޅުގަނޑަށްވެސް ބައެއް ނަންތަކެއް ނޭނގޭ. އެހެންނަމަވެސް، އަޅުގަނޑު ދަންނަވާނީ ވަރަށް ފުރިހަމައޭ، އަބޫބަކުރު ސްކޫލުގައި އެކަން ގެންދިޔަގޮތް. މިހާރުވެސް ތިޔަބޭފުޅުން ބޭނުމިއްޔާ އެ ބަސްތައް، އަބޫބަކުރު ސްކޫލާ ގުޅުއްވައިގެން ހޯދުމަކީ މިނިސްޓްރީ އޮފް އެޑިޔުކޭޝަނުން ކުރެއްވިދާނެ ކަމެއް. މިހާރުވެސް ބަހުގެ އެކެޑަމީންނާއި، ބަހުގެ ޢިލްމު އުނގެނޭ ދަރިވަރުން، ބަހުގެ ދިރާސާތައް ހަދާކަން އަޅުގަނޑަށް އެނގޭ. އެފަދަ ދިރާސާތަކުގެ އަލީގައި ނުވަތަ އިތުރު ދިރާސާތައް ކޮށް، އަޅުގަނޑުމެންގެ މި ރީތި ބަސް ކުރިއަރުވަން ވަރަށް ބޮޑެތި މަސައްކަތްތަކެއް ކުރަން ޖެހިފައިވޭ.\nއާދެ! އަޅުގަނޑުގެ ކުރިން ވާހަކަ ދެއްކެވި އެކެޑަމީގެ ރައީސްވެސް ޓެކްނޮލޮޖީއާއި ދިވެހިބަހާ ހުރި ގާތްކަން ނުވަތަ ގާތްކުރަންޖެހޭ ސަބަބުތައް ވިދާޅުވެއްޖެ. އަޅުގަނޑުވެސް ކޮންމެވެސްވަރަކަށް އެބައި އަލިއަޅުވައިލާނަން. މިޒަމާނަކީ މުޅި ދުނިޔެ، އަތުގައި އޮންނަ ފޯނާ ހަމައަށް ގެނެވިފައިވާ ޒަމާނެއް. އެހެންކަމުން، ޓެކްނޮލޮޖީއާއި ދިވެހިބަސް ރައްޓެހިކުރަން، މިހާރަށްވުރެ ބޮޑެތި މަސައްކަތްތަކެއް ކުރަންޖެހޭކަމަށް އަޅުގަނޑު ދަންނަވަން. ދިވެހިރާއްޖޭގެ ރީތިކަން މުޅި ދުނިޔެއަށް ހާމަކުރާ ފަދައިން، ދިވެހިބަހުގެ މުއްސަނދިކަން މުޅި ދުނިޔެއަށް އެބަ ދައްކަންޖެހޭ. ދިވެހިބަހަކީ، ދުނިޔެ ބަލައިގަންނަ، ދުނިޔޭގެ އެތަންމިތަނަށް ފެތުރިފައިވާ ބައިނަލްއަޤްވާމީ ބަހަކަށް ހަދަން ޢަޒުމް ކަނޑައަޅަންވެއްޖެ.\nއާދެ! ދިވެހި ސަރުކާރުގެ ސިޔާސަތަކީ، މާދަރީބަހަށް އިސްކަންދީގެން، ޤައުމީ ތަރައްޤީ ކުރިއަށް ގެންދިއުމުގެ ސިޔާސަތު. އެ ސިޔާސަތު ތަންފީޒު ކުރަން ސަރުކާރުން ވަރަށްބޮޑު އިސްކަމެއް ދެއްވާ. ދިވެހިބަހުގެ އެކެޑަމީން މި ކުރައްވާ މަސައްކަތްތަކަކީ އެކަމުގެ ވަރަށް އަލިގަދަ ދަލީލެއް.\nރައީސުލްޖުމްހޫރިއްޔާ ޢަބްދުﷲ ޔާމީން ޢަބްދުލްޤައްޔޫމް އެންމެ އިސްކަންދެއްވާ ޤައުމީ ސިޔާސަތުތަކުގެ ތެރޭގައި، ދިވެހިބަސް ކުރިއެރުވުމަކީ ވަރަށް މުހިންމު ސިޔާސަތެއް. އެކަމަށްޓަކައި ޤާނޫނެއް ވުޖޫދަށް އައިސް، އެ ޤާނޫނުގެ އެހީތެރިކަމުގައި މުހިންމު މަސައްކަތްތަކެއް ކުރެވެމުން އެބަދޭ! މި މަސައްކަތުގެ ވާހަކަ ދިވެހިބަހުގެ އެކެޑަމީގެ ރައީސްވެސް ވިދާޅުވެދެއްވައިފި. އެހެންކަމާއެކު، ޢިއްޒަތްތެރި ރައީސަށް ޝުކުރު ދެންނެވުމަކީ، މިރޭ އަޅުގަނޑަށް ލިބޭ ވަރަށް ޚާއްޞަ އުފަލެއް. ޝުކުރިއްޔާ ޢިއްޒަތްތެރި ރައީސް. ހަމަ މި ނޭވާގައި، އަޅުގަނޑު ހަމަ ޢިއްޒަތްތެރި މިނިސްޓަރ ޑޮކްޓަރ ޢައިޝަތު ޝިހާމް ދިވެހިބަސް ކުރިއެރުވުމަށްޓަކައި ކުރައްވާ މަސައްކަތަށްވެސް އަޅުގަނޑުގެ އަމިއްލަ ނަމުގައާއި، ރައީސުލްޖުމްހޫރިއްޔާގެ ނަންފުޅުގައި ވަރަށް އިޚްލާޞްތެރިކަމާއެކު ޝުކުރު ދަންނަވަން.\nމި ފުރުޞަތުގައި، ދިވެހިބަހުގެ އެކެޑަމީގެ ރައީސް އަޝްރަފް ޢަލީއަށާއި، ބަހުގެ އެކެޑަމީގެ މެންބަރުންނަށާއި، މުވައްޒަފުން ތިޔަ ކުރައްވާ މަސައްކަތްތަކުގެ އަގު ވަޒަންކޮށް، އަޅުގަނޑު ޝުކުރު ދަންނަވަން. ޚާއްޞަކޮށް، މި އިޙްތިފާލު މިހާ ކުލަގަދަކޮށް އޯގަނައިޒް ކޮށްދެއްވި ކަމަށްޓަކައި އަދިވެސް އެއްފަހަރު އެކެޑަމީއަށް ވަރަށް އިޚުލާޞްތެރިކަމާއެކު ޝުކުރު ދަންނަވަން.\nއަޅުގަނޑުގެ ދުޢާއަކީ، ދިވެހިބަހަށް އިތުރު ކުރިއެރުން ދެއްވައި، ދިވެހި އަދަބިއްޔާތު، އޭގެ ބަހާރު މޫސުމުގައި އަބަދުމެ ފަރިވެ ފޮޅެމުން ދިއުން. އަޅުގަނޑުގެ ވާހަކަކޮޅު ނިންމައިލުމުގެ ކުރިން އަދިވެސް އެއްފަހަރު މިރޭގެ ޚާއްޞަ ވަނަ ހޯއްދެވި5ބޭފުޅުންނަށް، ތިޔަބޭފުޅުންގެ ނަމުގައި، އަޅުގަނޑުގެ ނަމުގައި ވަރަށް އިޚްލާޞްތެރިކަމާއެކީ ޝުކުރު ދަންނަވަން.


Thinadhoo Gai 18 Aharun Mathee Meehunnah Booster Doze Jahan Fashaifi ތިނަދޫގައި 18 އަހަރުން މަތީގެ މީހުންނަށް ބޫސްޓަރ ޑޯޒް ޖަހަން ފަށައިފި – Huvadhoo News Thinadhoo Gai 18 Aharun Mathee Meehunnah Booster Doze Jahan Fashaifi Huvadhoo News\nތިނަދޫގައި 18 އަހަރުން މަތީގެ މީހުންނަށް ބޫސްޓަރ ޑޯޒް ޖަހަން ފަށައިފި\nގދ.އަތޮޅު ތައުލީމީ މަރުކަޒުގައި މިއަދު ކުރިއަށް ދިޔަ ބޫސްޓަރ ޑޯޒު ޖެހުމުގެ ހަރަކާތުގެ ތެރެއިން -- ފޮޓޯ: ޑރ.އޭއެސްއެމްއެޗް\nގދ.ތިނަދޫގައި 18 އަހަރުން މަތީގެ މީހުންނަށް ބޫސްޓަރ ޑޯޒް ޖަހަން ފަށައިފިއެވެ. ތިނަދޫގައި ހުންނަ ޑރ.އަބްދުއްސަމަދު މެމޯރިއަލް ހޮސްޕިޓަލް (ޑރ.އޭއެސްއެމްއެޗް) އިން ހާމަކުރި ގޮތުގައި 18 އަހަރުން މަތީގެ މީހުންނަށް ބޫސްޓަރ ޑޯޒް ޖަހަން ފަށާފައިވަނީ މިއަދުއެވެ.\nޑރ.އޭއެސްއެމްއެޗް ބުނީ ބޫސްޓަރ ޑޯޒް ޖެހުން މިއަދު ކުރިއަށް ގެންގޮސްފައިވާއިރު، ބޫސްޓަރ ޑޯޒް ޖެހޭނީ، ކޮވިޑް-19 ވެކްސިންގެ2ޑޯޒް ފުރިހަމަކޮށް6މަސް ފުރިހަމަވެފައިވާ 18 އަހަރުން މަތީގެ ފަރާތްތަކަށް ކަމަށެވެ. އަދި ކޮވިޑް-19 އަށް ފައްސިވެފައިވާ ފަރާތްތަކަށް ކޮވިޑް ވެކްސިން ޖެހޭނީ ކޮވިޑް-19 އަށް ޕޮސިޓިވްވި ސާމްޕަލް ނެގި ދުވަހުން ފެށިގެން 28 ދުވަސް ފަހުން ކަމަށެވެ.\nޑރ.އޭއެސްއެމްއެޗް އިން މައުލޫމާތު ދޭގޮތުގައި 18 އަހަރުން މަތީގެ މީހުންނަށް ބޫސްޓަރ ޑޯޒް ދިނުމަށް ހަމަޖެހިފައިވަނީ ފެބްރުއަރީ3އެއްގެ ނިޔަލަށެވެ. އަދި ބޫސްޓާރ ޑޯޒް ޖެހުން ތިނަދޫގައި ހުންނަ ގދ.އަތޮޅު ތަޢުލީމީ މަރުކަޒުގައި ކުރިއަށް ދާއިރު، ވެކްސިން ޖަހާނެ ގަޑި އަކީ މެންދުރު ފަހު2އިން ފެށިގެން ހަވީރު 4:45 އަކަށެވެ.\nރާއްޖޭގައި ބޫސްޓަރ ޑޯޒް ޖެހި މީހުންގެ ޢަދަދު މިހާރު ވަނީ 72825 އަށް އަރާފައެވެ. ހެލްތު ޕްރޮޓެކްޝަން އެޖެންސީ، (އެޗް.ޕީ.އޭ)އިން އެންމެފަހުން ޢާއްމުކޮށްފައިވާ ތަފާސްހިސާބުތައް ދައްކާގޮތުން އާދީއްތަ ދުވަހު ވެކްސިންގެ ބޫސްޓަރ ޑޯޒް 2601 މީހަކު ޖަހާފައިވެއެވެ. އޭގެތެރޭގައި މާލެ ސަރަހައްދުން ބޫސްޓަރ ޑޯޒް ޖެހި 927 މީހުންނާއި އަތޮޅުތަކުން ބޫސްޓަރ ޑޯޒް ޖެހި 1674 މީހަކު ހިމެނެއެވެ. މިއާއެކު ރާއްޖޭގައި ބޫސްޓަރ ޑޯޒް ޖެހި މީހުންގެ ޢަދަދު މިހާރު ވަނީ 72825އަށް އަރާފައެވެ.\nކޮވިޑް ވެކްސިން ޑރ. އަބްދުއްސަމަދު މެމޯރިއަލް ހޮސްޕިޓަލް


Emme rangalhu ageh hushahalhaa faraathakah Naagoashi vikkaalanee | Mihaaru\nއެމްޓީޑީސީން ރިސޯޓެއްގެ ގޮތުގައި ތަރައްގީކުރަން ފެށި ހދ. ނާގޯށި. މި ރަށް ވިއްކާލަން އެ ކުންފުނިން މިހާރު ވަނީ ނިންމާފައި.\nއެންމެ ރަނގަޅު އަގެއް ހުށަހަޅާ ފަރާތަކަށް ނާގޯށި ވިއްކާލަނީ\n21 މާޗް 2018 - 15:453comments\nރިސޯޓެއްގެ ގޮތުގައި މޯލްޑިވްސް ޓޫރިޒަމް ޑިވެލޮޕްމަންޓް ކޯޕަރޭޝަން (އެމްޓީޑީސީ)ން ތަރައްގީކުރަމުން އަންނަ ހދ. ނާގޯށި ގަންނަން އެންމެ ރަނގަޅު އަގެއް ހުށަހަޅާ ފަރާތްތަކަށް ވިއްކާލަން ނިންމައިފި އެވެ.\nރިސޯޓު ތަރައްގީކޮށް ހިންގަން ސަރުކާރުން އުފައްދާފައިވާ ކުންފުނީގެ އިސް އޮފިޝަލަކު މިއަދު ވިދާޅުވީ 37 ޕަސެންޓް މަސައްކަތް ނިމިފައިވާ ރަށް ގަންނަން ހަ ފަރާތަކުން ޝައުގުވެރިކަން މިހާރު ވެސް ފާޅުކޮށްފައިވާ ކަމަށެވެ.\n"ޝައުގުވެރިކަން ފާޅުކުރި ނަމަވެސް އެކަށީގެންވާ ރަނގަޅު އަގެއް ނުލިބޭތީ އަދިވެސް މަޑުކޮށްލައިގެން މިތިބީ. އަޅުގަނޑުމެން ބޭނުންވޭ މި ރަށް ވިއްކާލައިގެން ވެސް ހިއްސާދާރުންނަށް ރަނގަޅު ފައިދާއެއް ހޯދައިދޭން،" އޭނާ ވިދާޅުވި އެވެ.\nގާތްގަނޑަކަށް 30 މިލިއަން ޑޮލަރު (462.6 މިލިއަން ރުފިޔާ) އިންވެސްޓްކޮށްފައިވާ ރަށް ނުނިމި ލަސްވުމުން އެމްޓީޑީސީއާއެކު ސަރުކާރުން ސޮއިކޮށްފައިވާ އެއްބަސްވުން ބާތިލުކުރި އެވެ. އަދި އަލުން އެ ރަށް ސަރުކާރުން އެ ކުންފުންޏާ 50 އަހަރަށް ހަވާލުކުރީ މިދިޔަ އަހަރުގެ އޮގަސްޓްމަހުގެ އެވެ.\n"އަޅުގަނޑުމެންނާ އަލުން ރަށް ހަވާލުކުރީ ކުރިން ނުދައްކާ ހުރި ކުއްޔާއި ޖޫރިމަނާ ވެސް މައާފްކުރުމަށް ފަހު. އެހެންވީމަ މިހާރު އެ ރަށާ ގުޅޭ އެއްވެސް ދަރަންޏެއް ނޯންނާނެ،" އެމްޓީޑީސީގެ އޮފިޝަލް ވިދާޅުވި އެވެ.\nއޭނާ ވިދާޅުވީ ނާގޯށި ވިއްކާލަން ނިންމީ ކުންފުނީގެ މާލީ ހާލަތު ހުރި ގޮތުން އަލުން ބޭންކުން ލޯނު ނަގައިގެން އެ ރަށް ތަރައްގީކުރުމަށް ދަތިތަކެއް ހުރުމުން ކަމަށެވެ.\nއިތުރު ލިޔުންތައް އެމްޓީޑީސީ ހދ. ނާގޯށި ރިސޯޓްތައް ޓޫރިޒަމް\nނާގޯށި ތަރައްގީކުރަން އަނެއްކާ ވެސް އެމްޓީޑީސީއަށް


16 ޖެނުއަރީ 2020 - 09:00:24\nހުޔޫންގެ އަތް އިމާޒު ފޮޅުވައިލިއެވެ. އަދި ކުރަން ބޭނުން ނޫން ކަމެއް ގަދަކަމުން ކުރުވަން ނޫޅުމަށް ބުންޏެވެ. "މާޒް ކީއްވެ ތި ގޮތަށް ކަންތައް ތި ކުރަނީ. މާޒްދެކެ އަހަރެން ލޯބިވާކަން ހަމަ ނޭނގެނީތަ؟" އަނެއްކާ ވެސް އިމާޒުގެ އަތުގައި ހިފަމުން ހުޔޫން ބުންޏެވެ.\nޝަކުވާ (24 ވަނަ ބައި)\nއިމާޒު ހައިރާންވެފައި ބަލައިލިއެވެ. އިމާޒާ ގަޔާވާ ކަމުގެ އިޝާރާތްތައް އެކި ގޮތްގޮތުން ހުޔޫން ދެމުން ގެންދިޔަ ނަމަވެސް މިހާ ފާޅުކަން ބޮޑު ގޮތެއްގައި ހުޔޫން އެ ވާހަކަ ބުނެފާނެ ކަމަކަށް އިމާޒު ހިޔެއް ނުކުރެއެވެ. ހުޔޫންގެ އިޝާރާތްތަކަށް އިމާޒުގެ ފަރާތުން އިޖާބަދީފައި ނުވާތީ ވެސް މެއެވެ. މިވީ ދުވަސްތަކުގައި އިމާޒު ބެލީ ވީހާ ވެސް ހުޔޫންއާ ދުރުން އުޅެވޭތޯއެވެ.\nހުޔޫންގެ ލޮލުން ކަރުނަ ހިލިފައިވާ ތަން ފެނުމުން އިމާޒުގެ ރުޅި މަޑުވިއެވެ. ލޯތްބަކީ އަމިއްލަ އިޚްތިޔާރެއް އޮންނަ އެއްޗެއް ނޫނެވެ. އެއީ އެހެން ހުރިހާކަމެއްގެ މުހިންމުކަން ފަނޑުކޮށްލާ ފަދަ ބާރުގަދަ އިހުސާސެކެވެ. ވީ އިރު ހިތުގައިވާ ލޯބި ހާސިލުކުރުމަށް މަސައްކަތް ކުރުމަކީ ކުށެއް ނޫނެވެ. އެއްފަރާތުން ވެވޭ ލޯތްބެއްގެ ހުރި ވޭން އަދި އިމާޒަށް އިހުސާސް ނުކުރެވުނު ނަމަވެސް މިހާރު ވެސް އެ ބިރު ހިތުގައި ވަކިހިއްޕާލައިފައި ވޭ ނޫން ހެއްޔެވެ. ހުޔޫންއަށް ޓަކައި އިމާޒުގެ ހިތުގައި ހަމްދަރުދީ އުފެދުނެވެ. ނަމަވެސް ހަމައެކަނި ހިތުގައި އުފެދޭ ހަމްދަރުދީއަކުން ދިރިއުޅުން އާރާސްތެއް ނުކުރެވޭނެއެވެ. ހުޔޫންގެ ހިތް ހަލާކުކޮށްލުމުގެ މެދުވެރިއަކަށް ވާން އިމާޒު ނޭދުނު ނަމަވެސް އެ ނޫން ގޮތެއް ނުވިސްނުނެވެ. ބުނަން ފަސް ޖެހެވުނު ނަމަވެސް ހުޔޫންއާ ދޭތެރޭ އެ ނަޒަރުން ނުދެކޭ ވާހަކަ އޯގާތެރިކަމާ އެކު އިމާޒު ބުންޏެވެ. އިމާޒު ލޯބި ވަނީ އެހެން މީހަކު ދެކެ ކަމާ ހުޔޫންއަށް ވެސް ރަނގަޅުވާނީ ހުޔޫންދެކެ ލޯބިވާ މީހަކު ޙަޔާތަށް ގެނައުމުން ކަމުގައި ބުނެ ނަޞޭޙަތްތެރިވިއެވެ.\n"ކީއްވެ؟" ކަރުނަވީ ދެ ލޮލުން ބަލައިލަމުން ހުޔޫން އެހިއެވެ.\n"ކީއްވެ އަހަރެން ދެކެ ލޯބި ނުވާންވީ؟ ޕްލީޒް މާޒް، އަހަރެންނަށް އެންމެ ފުރުޞަތެއް ދީ" ހުޔޫން އާދޭސް ކުރިއެވެ.\n"ހުޔޫން." އިމާޒު މަޑުމައިތިރިކަމާ އެކު ގޮވައިލިއެވެ.\n"އަހަރެން ބުނެފީމެއްނު އަހަރެން ލޯބިވަނީ..."\n"އަހަރެންނަށް އެނގޭ ކާކުގެ ވާހަކައެއްކަން ތި ދައްކަނީ. ބައްޕައެއް ނެތް، ލަދުކުނޑަ އަންހެނަކު ނޫނީ އިމާޒަށް ނުފެނުނީތަ؟ އެ ސުންޕާ އަންހެނާ އަހަރެންގެ ހުރިހާ އުފާތަކެއް ފޭރިގެންފި." އިމާޒުގެ ވާހަކަތައް ހުޔޫން މެދުކަނޑައިލިއެވެ.\n"ހުޔޫން!" ރުޅިއައިސްފައި އިމާޒު ގޮވައިލިއެވެ.\n"ނަވްޔާއޭ ކިޔައިގެން ތިކަހަލަ އެއްވެސް އެއްޗެއް ދެން ބުނެފިއްޔާ ނިމުނީ." ހުޔޫންއާ ދިމާއަށް އިނގިލި ދިއްކުރަމުން އިމާޒު ބުންޏެވެ.\nދިގު ފިޔަވަޅުތަކެއް އަޅަމުން އިމާޒު ދުރަށް ދާތަން ބަލަން ރޮވިފައި ހުޔޫން ހުއްޓެވެ. ނާކާމިޔާބީގެ ހިތިރަހަ މި ލީ ހުޔޫންގެ އަރުގައެވެ. ދާދި ކުޑައިރުކޮޅެއްގެ ކުރިން ނަވްޔާއާ ދިމާއަށް ބުނި ޖުމްލަ އަމިއްލަ ކަންފަތްމަތީގައި ވިހެލިފަދައެވެ. އިމާޒުގެ ލޯބި ނުލިބުމުގެ ސަބަބަކީ ނަވްޔާކަމުގައި ހުޔޫނަށް ވިސްނުނެވެ. މަލާމަތްކޮށްފައި ނަވްޔާ ހެނީ ހެން ހީވިއެވެ. ހުޔޫންގެ މައްޗަށް ނަވްޔާ ކުރި ހޯދީ ހެއްޔެވެ؟ ނޫނެކެވެ. އަދި އެހާ އަވަހަކަށް ހުޔޫން ބަލި ޤަބޫލެއް ނުކުރާނެއެވެ. ކޮންމެ ގޮތެއް ހަދާފައި ނަމަވެސް އިމާޒު ހާސިލް ކުރާނެއެވެ.\nލިބުނު ހިތްދަތިކަމުގެ މައްޗަށް ހިތުގައި އުފެދުނު ރުޅިވެރިކަން އިސްކުރަމުން ނަވްޔާއާ ދިމާއަށް ހުޔޫން ހިނގައިގަތެވެ. ނަމަވެސް ވަކި ހިސާބަކުން މަޑުޖެހިލެވުނީ އެ ދިމާއަށް ދާ ނިޒާރު ފެނިފައެވެ. ކުރީގަ ހެން ނަވްޔާއަށް ބޭނުންގޮތެއް ނުހެދޭނެކަން ހުޔޫންއަށް އެ ވަގުތު ވިސްނުނެވެ. ނަވްޔާގެ އަތުގައި ހިފައިގެން މީހުންތަކުގެ ތެރެއަށް ނިޒާރު ދާ ތަން ބަލަން ހަސަދައިން ފޯވެފައި ހުޔޫން ހުއްޓެވެ.\nބޮޑުބެއާ އެކު ތިމާގެ މީހުން ކައިރިއަށް ގޮސް ވާހަކަދައްކަން ޖެހުމުން ނަވްޔާ ހުރީ އުނދަގޫވެފައެވެ. ނަސީބަކުން އެ ވަގުތު ފަރްހާ އައުމުން ފަރްހާއާ އެކު ކާން ދިޔުމަށް ބޮޑުބެ ބުންޏެވެ. ނަވްޔާއަށް އުނދަގޫވެފައި ހުރި ވަރު ބޮޑުބެއަށް ވެސް ވިސްނުނީ ކަންނޭނގެއެވެ.\nފަރްހާއާ އެކު ކާން ދިޔަނަމަވެސް ނަވްޔާއަކަށް އެންމެ އެތިކޮޅެއް ވެސް ނުދިރުނެވެ. ތައްޓަށް އެޅި ކުޑަ އެތިކޮޅު ހާވާލަހާވާލަ އިން އިރު ފަރްހާ ދައްކަމުން ދިޔައީ ކޮން ވާހަކައެއް ކަމެއް ވެސް ރޭކާ ނުލިއެވެ. ކިހިނެއްވެފައިތޯ އެހުމުން ބޮލުގައި ރިއްސަނީ ކަމުގައި ބުނެ ނަވްޔާ ދުރު ބަލައިލިއެވެ. އެ ވަގުތު ތައްޓަށް ކާ އެއްޗެހި އަޅައިގެން ހުޔޫންއާއި ޖަޒްވާ އެ ދިމާއަށް އަންނަތަން ފެނުނެވެ. އެ މީހުން ނުފެންނަ ކަމަށް ހަދާފައި އަނެއްކާ ވެސް އެތިކޮޅެއް ކެވޭތޯ ނަވްޔާ މަސައްކަތް ކުރިއެވެ.\n"ހިނގާ މިތާ ތިބެން." ނަވްޔާމެންގެ މޭޒާ އަރާހަމަވުމުން ހުޔޫން ބުންޏެވެ.\n"ނަވްޔާއާ ތި ކުލަ ވަރަށް ގުޅޭ." ނަވްޔާއާ ޖެހިގެން ހުރި ގޮނޑީގައި އިށީންނަމުން ހުޔޫން ބުންޏެވެ.\n"ކޮބާ، ފަރޫ ވެސް ބުނީމެއްނު." ހެވިފައި އިނދެ ނަވްޔާއަށް ނިތް އެއްލަމުން ފަރްހާ ބުންޏެވެ.\nނަވްޔާ އެއްޗެކޭ ނުބުނެ ހީނލިއެވެ.\n"ނަވްޔާ ޑައެޓްގަތަ؟" ނަވްޔާގެ ތައްޓަށް އިޝާރާތްކޮށްލަމުން ހުޔޫން އަނެއްކާ ވެސް އެހިއެވެ.\n"ނޫން." ނަވްޔާ ދިނީ ކުރު ޖަވާބެކެވެ.\nހުޔޫން އައުމުން ހަގީގަތުގައި ވެސް ނަވްޔާގެ ބޮލުގައި ރިއްސަން ފެށިއެވެ. ހުޔޫންގެ ދެއްކުންތެރިކަމާ ހެދި ފޫހިވިއެވެ. ނަވްޔާއާ ގާތްކޮށް ވާހަކަދައްކަނީ ފަރްހާ އިނުމުންކަން ނަވްޔާއަށް އެނގެއެވެ. ޖަޒްވާއާއި ހުޔޫން އެކުގައި ފެނުމުން ހުޔޫންއާއި ޖަޒްވާ އިސްވެ ތިބެގެން ނަވްޔާއަށް ގޯނާކުރި ރޭގެ މަތިން ހަނދާންވިއެވެ.\n"ކަލޭގެ ފެންވަރު އޮޅުނީމަ މައްސަލައަކީ. މިރޭ ޕާޓީއަށް ތިއައީ ކާކަށް ދެއްކެން ވެގެން؟ ކަލޭ ހަނދާން ކުރައްޗޭ، ތި ކަހަލަ ބައްޕައަކީ ކާކުކަން ނޭނގޭ މުޑުދާރު އަންހެނަކާ އަހަރެންގެ ދޮންބެއަކާ އެކަށީގެނެއްނުވޭ. މީގެފަހުން މަގޭ ދޮންބެއާ ދިމާއަށް ބަލައިލިއަސް ނިމުނީ!"\n"ކާކު ބޭނުންވާނީ ތި ކަހަލަ އަގު ވެއްޓިފައި ހުރި މީހަކާ އެކު އުމުރު ދުވަހު އުޅެން؟"\nމާޒީގައި ހުޔޫން ބުނެފައި ހުރި ޖުމްލަތައް ނަވްޔާގެ ސިކުނޑީގައި ތަކުރާރު ވަމުން ދިޔައެވެ. ހުޔޫންމެންގެ ހުނުމުގެ އަޑު ކަންފަތުގައި ގުގުމަން ފެށުމުން ދެ އަތަށް ބޯ ހޫރުވައިލިއެވެ. ވަށައިގެން ބެދެނީކަމުގެ އިހުސާސް ކުރެވެން ފެށުމުން ކުއްލިއަކަށް ނަވްޔާ ތެދުވި ވަގުތު އަތުން ޖެހިފައި މޭޒުމަތީގައި ހުރި ޖޫސްތަށި ހުޔޫންގެ ގަޔަށް ބަންޑުންވިއެވެ. ތޫލި އަޑެއް ލައްވާލައިފައި ހުޔޫން ވެސް ތެދުވިއެވެ. ހެދުމަށް ބަލާލައިފައި ނަވްޔާއާ ދިމާއަށް ބަލައިލީ ރުޅިވެރި ނަޒަރަކުންނެވެ. އެ ވަގުތު ނަވްޔާއަށް ވީ ކީއްކަމެއް ވެސް ނޭނގެއެވެ. ކުއްލިއަކަށް ނަވްޔާއަށް ހެވެން ފެށިއެވެ.\n"ސޮރީ ހުޔޫން." ހެމުންހެމުން ނަވްޔާ ބުންޏެވެ.\n"ހިނގާ ފެންކޮޅެއް ހާކައިލަން." ހުޔޫންގެ އަތުގައި ހިފާފައި ނަވްޔާ ބުންޏެވެ.\nވަށައިގެން ތިބި މީހުންގެ ނަޒަރު އެ މީހުންނާ ދިމާއަށް ހުއްޓިފައިވާ ކަން އެނގުމުން ހުޔޫން ވެސް ގަދަކަމުން ހީނލިއެވެ. އަދި ނަވްޔާއާ އެއްކޮށް ދާން ހިނގައިގަތެވެ. މީހުންތަކާ ތަންކޮޅެއް ދުރަށް ދެވުމުން ހުޔޫން ހުއްޓުނެވެ. ހެވިފައި ހުރި ނަވްޔާގެ މޫނަށް ޝައްކުގެ ނަޒަރަކުން ބަލައިލިއެވެ.\n"ކީއްކުރަން ތި އަންނަނީ؟" ހުޔޫން އެހިއެވެ.\n"ހީ ކުރީތަ އަހަރެންނަކީ ނަވްޔާ ކަހަލަ މޮޔައެއް ކަމަށް؟ ޖޫސްތަށި ބަންޑުން ޖަހާލީ ގަސްތުގައެއްނު."\n"ފުޅައް ބުޑުން ދަންޏާ ހަސަނަން ހީވާނެ ކެޔޮގަނޑު ކަނޑަނީހެން." ހަމަޖެހިލައިފައި ނަވްޔާ ބުންޏެވެ.\n"ކޯޗެކޭ މިހާރު ތިޔަ ކިޔަނީ؟"\n"އެއްޗެކޭ ނޫން."ނަވްޔާ ބުންޏެވެ.\n"އެހަރެންނާ އެކު އަންނާނެ ކަމެއް ނެތް." ހުޔޫންގެ ރުޅި އަދިވެސް މަޑެއް ނުވެއެވެ.\n"އޯ.ކޭ، ހުޔޫން ބޭނުމިއްޔާ އެކަނި ދޭ." ނިތްކުރިމައްޗަށް ވެއްޓިފައި އޮތް އިސްތަށިކޮޅު ކަންފަތުގެ ފަހަތަށް ލައްވާލައިފައި ހީނލަމުން ނަވްޔާ ބުންޏެވެ.\nހުޔޫން ދާތަން ބަލަން އިރުކޮޅަކު ނަވްޔާ ހުއްޓެވެ. ދެން ކޮނޑުއަރުވާލައިފައި އެއް އަތުން ހެދުން ކޮށިކޮށްލަމުން ފަރްހާމެން ތިބި މޭޒާ ދިމާއަށް ހިނގައިގަތެވެ. މޭޒުތައް ހުރި ހިސާބާ ކައިރިވެފަ ހުއްޓާ ކުއްލިއަކަށް މީހަކު ކުރިމައްޗަށް އެރުމުން ނަވްޔާ ބަލައިލިއެވެ.\n"ނަވްޔާ." އިޔާދު ގޮވައިލިއެވެ.\nހައިރާންވެފައި ނަވްޔާ ހުއްޓުނެވެ. ބޮޑުބެގެ ދަރިންގެ ތެރެއިން އިޔާދަކީ ދުވަހަކު ވެސް ނަވްޔާއާ ވާހަކަދެއްކި މީހެއް ނޫނެވެ. ބައެއްފަހަރު އިޔާދު ބަލަން ހުއްޓާ ފެނުނު ނަމަވެސް އަވަސްއަވަހަށް ނަޒަރު ވަކިކޮށްލާނީ ހީނ ވެސް ނުލައެވެ. އިޔާދު ކަމަކު ބޭނުންވިޔަސް އަބަދު ވެސް އެކަމެއް ކުރުވާނީ ނަސީމާއްތަ ލައްވާ ބުނުވައިގެންނެވެ. އަޒްކާގެ ރަންކިޔުމުގެ ހަފުލާގެ ފަހުން ވެސް އެކިފަހަރު މަތިން ނަވްޔާއާ ދިމާވި ނަމަވެސް ވާހަކަދައްކާކަށް އިޔާދު މަސައްކަތެއް ނުކުރެއެވެ.\n"ނަވްޔާ ހާދަ ރީއްޗޭ މިރޭ." ނަވްޔާގެ ކޯތާފަތުގައި އިނގިލިތަކުގެ ކުރިން ފިރުމައިލަމުން އިޔާދު ބުންޏެވެ.\nލިބުނު ސިހުމާ އެކު ނަވްޔާއަށް ފަހަތަށް ފިޔަވަޅެއް އެޅުނެވެ. ދެ ލޯ ބޮޑުވި އިރު މޭ ނެގިނެގިފައި ޖެހެން ފެށިއެވެ.\n"އިޔާދު." ފަހަތުން ޝަމްނާ ގޮވައިލި އަޑު އިވުނެވެ.\n"ޔަޝަލްއަށް ރޮވޭތީ މި އުޅެނީ. ނިދި އައިސްގެން ކަންނޭނގެ އެ އުޅެނީ. ހިނގާބަލަ ގެއަށް ދާން."\nއިޔާދުގެ މޫނުމަތިން ހާސްކަމުގެ ކުލަވަރު ފެނުނުހެން ނަވްޔާއަށް ހީވިއެވެ. ނަމަވެސް ދާދި އަވަހަށް ހަމަޖެހިލައިފައި ޝަމްނާއާ ދިމާއަށް އެނބުރުނެވެ.\n"އެހެންތަ؟ އާނ ހިނގާ ދޯ" ޔަޝަލް އުރާލަމުން އިޔާދު ބުންޏެވެ.\nގަބު އަރާގައި ނަވްޔާ ހުރީ ދެންމެ ވީ ކަންތައް ޤަބޫލު ނުކުރެވިފައެވެ. އިޔާދުގެ ނިޔަތް ގޯސްވެދާނެއޭ ދުވަހަކު ކޮޅުން ވެސް ނަވްޔާ ހިތަކަށްނާރައެވެ. އިޔާދަކީ އެހާ ދަށުދަރަޖައިގެ މީހެއް ހެއްޔެވެ؟ ނުވަތަ އެއީ ނަވްޔާއަށް ހީވި ގޮތްހެއްޔެވެ؟ ބޮޑުބެގެ ލޯބި ލިބި، ގޭތެރޭގައި ހަމަޖެހިލައިގެން އުޅެވޭނެ ކަމަށް ހީކޮށްގެން ހުއްޓާ މި ދމާވަނީ ކޮންފަދަ ކަންތައް ތަކެއް ހެއްޔެވެ؟ އަޒްކާއާއި ހައްޔާން އެއްކޮށް އުޅޭތަން ފެންނަން ފެށުމުން ހިތަށް ލިބޭނެ އަނިޔާގެ އިތުރުން އަނެއްކާ މި ޖެހުނީ އިޔާދާ ދޭތެރޭގައި ވެސް ފާރަވެރިވާން ހެއްޔެވެ؟ ނަވްޔާގެ ސިކުނޑި ފަޅައިގެން ދާން އުޅޭހެން ހީވިއެވެ.\nފަރްހާ ހަނާއަޅަން ފެށުމުން ޗާބީ ދީފައި ހުރި ބުދެއްހެން ނަވްޔާ އެ ދިމާއަށް ދިޔައެވެ.\n"ކިހިނެއްވެފައި ތި ހުންނަނީ؟" ފަރްހާ އެހިއެވެ.\n"ކޮބާ ހުޔޫން؟" ނަވްޔާއަށް އެއްޗެކޭ ނުބުނެވީސް ޖަޒްވާ އެހިއެވެ.\n"ނޭނގެ." ނަވްޔާ ޖަވާބު ދިނެވެ.\nފޫހި ގޮތަކަށް ނަވްޔާއާ ދިމާއަށް ޖަޒްވާ ބަލައިލިއެވެ. ހުޔޫން ހޯދަން ދަނީ ކަމަށް ބުނެފައި ތެދުވެ ހެދުން ރަނގަޅުކޮށްލިއެވެ. ޖަޒްވާ ބުނި އެއްޗަކަށް ފަރުވާލެއް ނުބަހައްޓާ ނަވްޔާ އިށީނުމުން މޫނުކުނިކޮށްފައި ޖަޒްވާ އެ ތަނުން ދާން ހިނގައިގަތެވެ. ހިނި އައިސްފައި ޖަޒްވާ ދާތަން ބަލަން ފަރްހާ އިނެވެ.\nހިތުގެ ހިނގުން ހަމައަކަށް އަޅުވަން މަސައްކަތް ކުރަމުން ކައިރީގައި ހުރި ފެންތަށި ނަގަން ނަވްޔާ އަތްދިއްކޮށްލިއެވެ. ތުރުތުރުލާ އަތަކުން ފެންތަށި ނަގާ އެއްފަހަރުން ހުސްކޮށްލިއެވެ. އެ ވަގުތު އިމާޒު އައިސް ކުރިން ޖަޒްވާ އިން ގޮނޑީގައި އިށީނެވެ. ނަވްޔާ އިސްޖަހައިލީ އެއްވެސް މީހަކާ ވާހަކަދައްކަން ބޭނުން ނުވާތީއެވެ. އިމާޒާ ދިމާއަށް ބަލާލައިފައި ލާނެތް ގޮތަކަށް ފަރްހާ ހިނިތުންވެލިއެވެ. ޓިޝޫއަކުން ތުން ފޮހެލުމަށް ފަހު ފޮނި އެއްޗެއް އަޅައިގެން އެބަ އަންނަމޭ ކިޔާފައި ތެދުވިއެވެ.\nފަރްހާ ދިޔުމުން ހަމަހިމޭންވެފައި އިން ނަވްޔާއަށް އިމާޒު ބަލައިލިއެވެ. އިސްދަށަށް ޖަހައިގެން އިންއިރު ނިތްކުރިމަތިން ވެއްޓިފައިވާ އިސްތަށިކޮޅު ނަވްޔާގެ ކޯތާފަތުގައި ބީހެމުން ދިޔައެވެ. ނަވްޔާ އިނީ އަތުގައި އަޅާފައިވާ ރިހިކުލައިގެ ކެވެލިކޮޅާ ކުޅެލަކުޅެލައެވެ. ނަވްޔާގެ ކަންފަތުގެ ފަހަތަށް އެ އިސްތަށިކޮޅު ލައްވައިދޭން އިމާޒުގެ ހިތް އެދުނެވެ. ހިތުގެ ހާލަތު ބުނެދޭން ފަހިވެފައިވާ ފުރުޞަތު ގެއްލުވައިލާކަށް އިމާޒު ބޭނުމެއް ނޫނެވެ. ނަމަވެސް ފަށާނެ ގޮތެއް އިމާޒަކަށް ނުވިސްނުނެވެ. ނަވްޔާ ދެކެ ލޯބިވާ ވާހަކަ ބުނާނެ ގޮތް މިއަދު ހަވީރު ލޯގަނޑު ކުރިމަތީގައި ހުރެގެން ފަރިތަކުރި ނަމަވެސް އެއިން އެއްވެސް ގޮތެއް މި ވަގުތު ހަނދާނަކަށް ނައެވެ. އެއްޗެއް ބުނަން އަނގަހުޅުވައިލި ނަމަވެސް ދޫ ހަރަކާތެއް ނުކުރިއެވެ. ނަވްޔާގެ ސަމާލުކަން ހޯދަން އިމާޒު ކަރުކެހިލިއެވެ. ނަމަވެސް ނަވްޔާއަށް ރޭކާލިހެނެއް ހިޔެއް ނުވެއެވެ. ހަމަ އެ އިން ގޮތަށް ކެވެލިކޮޅާ ކުޅެލަކުޅެލާ ނަވްޔާ އިނެވެ.\n4000 އަށް ވުރެ ގިނަ ކުންފުނި އުވާލަނީ


ކޮޑަކިޅި ދިށިއްޔެ؟ | Fuvahmulahcity\n4 އަހަރު ކުރިން August 10, 2017 ފުވައްމުލައްސިޓީ0ޚިޔާލު\nނަލަ ފެހި ފުވައްމުލަކުގެ އެތެރެ ވެށިވެސް ޤުދުރަތީ ރީތިކަމުން ވަނީ ފުރިހަމަވެފައެވެ. ފުވައްމުލަކުގައި އުފެދިފައިވާ ސާފު ފެނުގެ ޤުދުރަތީ ދެ ކުޅިއަކީ ރަށުގެ ޤުދުރަތީ ރީތިކަން އިތުރަށް ފުރިހަމަކޮށްދޭ ދެ ސަރަހައްދެވެ. ފުނާޑު،މާލެގަން،މިސްކިތްމަގު ހިމެނޭގޮތަށް އޮންނަ ބަންޑާރައި ކިޅިއާ ދަޑިމަގި ކިޅިއަކީ މުޅި ރާއްޖެއަށްވެސް މަޝްހޫރު ދެ ކުޅިއެވެ. މި ދެކުޅި ބައެއް ފަރާތްތަކުން ސިފަކުރައްވާފައި ވަނީ ފުވައްމުލަކުގެ ފެން ސާފު ކުރާ ކިޑުނީ ގޮތުގައެވެ. އެގޮތުން ފުވައްމުލަކު އަތޮޅުކައުންސިލްގެ ފުރަތަމަ ރަޢީސް ހަސަން ސަޢީދު ވެސް ވަނީ މިގޮތަށް ސިފަކުރައްވާފައެވެ.\nރަށަށް ޒިޔާރަތްކުރާ ބީރައްޓެހިންނާވެސް ތަންކޮޅެއް ބީރައްޓެހި އެއްތަނަކީ ފުވައްމުލަކު ބަންޑާރައި ކިޅި ކައިރީގައި އުފެދިފައި އޮންނަ ކޮޑަކިޅިއެވެ. ނަމަވެސް މިހާރު މި ކޮޑަކިޅީގެ މަޝްހޫރުކަން އަންނަނީ އިތުރުވަމުންނެވެ. ޚާއްސަކޮށް އިޖުތިމާޢީ ވިއުގަތަކާ ދޯޅު ފަރާތްތަކަށް ފުވައްމުލަކު ކޮޑަކިޅި ވާނީ ފެނިފައެވެ. ކޮޑަކިޅިއަކީ ފުވައްމުލަކު ބަންޑާރައި ކިޅި ކައިރީގައި އުފެދިފައި އޮންނަ ފެންގަނޑެއް ފާޑުގެ ތަނެކެވެ. ނަމަވެސް މިތަނުގެ ތަފާތަކީ މިއީ ޗަސްބިމެއް ގޮތަށް، ފެންގަނޑު ތެރޭގައި ހެދިފައި އޮންނަ ފަސްމަޑު ކިލާގަނޑަކަށްވާތީއެވެ. މިއީ ޒަމާނުއްސުރެ މިތަނުގައި އޮންނަ ތަނެއްކަމަށް ފުވައްމުލަކުގެ ތާރީޚް ދިރާސާ ކުރައްވާ ބޭފުޅުން ވިދާޅުވެއެވެ.\nފުވައްމުލަކުގެ ޒުވާނުންގެ މެދުގައި ކޮޑަކިޅީގެ މަޝްހޫރުކަން އަންނަނީ ވަރަށް ބޮޑަށް އިތުރުވަމުންނެވެ. ޚާއްސަކޮށް ފޮޓޯ ނަގަން ރަށުގައި އޮތް އެންމެ ތަފާތު މަންޒިލަކީ ކޮޑަކިޅިކަމަށް ވެއްޖެއެވެ. ކޮޑަކިޅި ތެރެއަށް ފައިބައިގެން އެ ކިލާ ގަނޑު ތެރޭގައި ނަގާ ފޮޓޯތައް ފޭސްބުކާ އިންސްޓަގްރާމުގައި އަންނަނީ ވަރަށް ބާރަށް ދައުރުވަމުންނެވެ. އިރު އަރައިގެން އަންނަ އިރު، އިރުގެ ރަން ދަޅަ އެޅިފައިވާ ގޮތުން ކޮޑަކިޅީގައި ނަގާ ފޮޓޯތަކަށް އިތުރު ފުރިހަމަކަމެއް ގެނުވައިދެއެވެ. ހަފްތާ ބަންދަކަސް ހަފްތާގެ ކޮންމެ ދުވަހަކަސް ކޮޑަކިޅި އޮންނަނީ ފުރިފައެވެ.\nމިހާރު ކޮޑަކިޅިއަކީ ފުވައްމުލަކަށް ޒިޔާރަތްކުރާ މެހުމާނުންގެ މެދުގައިވެސް މަޝްހޫރު ތަނަކަށްވެއްޖެއެވެ. ރަށަށް ޒިޔާރަތްކުރުމަށްފަހު ބަލަން ދާންޖެހޭ ތަންތަނުގެ ލިސްޓުގެ އެންމެ ކުރީގައި އޮންނަނީ ކޮޑަކިޅިއެވެ. އެކަމަކު ހަމައެކަނި ބަލައިލާން ދިޔުމެއް ނޫނެވެ. އެތަނަށް އެރި ފޮޓޯއެއް ނަގާ ފޭސްބުކަށް ލުމުގެ ބޭނުމުގައެވެ. ރާއްޖޭގެ އެހެން ރަށްރަށުން ތަޖުރިބާ ކުރަންނުޖެހޭ ކަމަކަށްވާތީއެވެ. އަދި އެތަނަށް އެރި ވަގުތުކޮޅެއް ހޭދަކޮށްލުމަށް ފަހު ބަލާއިރު މުޅި ގައިގެ ހަންގަނޑު ހުންނަނީ ދޮންވެ ރީތިވެފައެވެ.\nމިއަށް މިޒަމާނު ކުދިން ކިޔާ އުޅޭނީ މަޑު ބާތެވެ. ބައެއް ފަތުރުވެރިންވެސް ވަނީ މަޑު ބާތު ތަޖުރިބާ ކޮށްފައެވެ. އެމީހުންގެ ތަޖުރިބާއަކީ މީވާ މަޖާކަމެއް..!\nރަށުގެ މީހުން ދިރިއުޅޭ ސަރަހައްދާ ވަރަށް ދުރުގައި އޮންނަ ކޮޑަކިޅިއަށް ދާންޖެހެނީވެސް ވަރަށް ދަތި ހާލުގައެވެ. ގަސްތަކުގެ ތެރެއިން އަލައޮޅުތަކުގެ މެދުން ގެނބެމުން ނަމަވެސް ކޮޑަކިޅިއަށް ދިޔުމަކީ މިއަދު ފުވައްމުލަކުގެ ޒުވާނުން ލޯބިކުރާ ކަމެކެވެ.\nއެހެން ނަމަވެސް މާތްﷲގެ އިރާދަފުޅާއި އެކު މިހާރު ސަރުކާރުން އެވާރޑް ކޮށްފައިވާ އެކޯޓުއަރިޒަމް (ކްލައިމެޓް ޗޭންޖް އެޑަޕްޓޭޝަން ޕްރޮޖެކްޓްގެ ) ނިމުނީމަ ފަސޭހަކަމާއި އެކު ކޮޑަކިޅިއަށް ދެވޭނެ ކަމުގެ އުއްމީދު ބޮޑެވެ.\n← ވައި ގަދަވާނެ ކަމަށް ލަފާކޮށް ފުވައްމުލަކަށް ޔެލޯ އެލާޓު ނެރެފި\nރާއްޖެ ހިމެނޭ ގޮތަށް 80 ގައުމަކަށް ގަތަރުން ހިލޭ ވިސާ ދޫކުރަން ފަށައިފި →


Dhen Ufedheynee Male' Bodu Thanun Badhalu Kuraane Majileeheh - Nasheed - Vaguthu\nދެން އުފެދޭ 19 ވަނަ ރައްޔިތުންގެ މަޖިލީހަކީ މުޅި މާލެ ބޮޑު ތަނުން ބަދަލު ކުރާނެ މަޖިލީހެއް ކަމަށް ކުރީގެ ރައީސް މުހައްމަދު ނަޝީދު ވިދާޅުވެއްޖެއެވެ.\nމިރޭ ބިސްބުރު ކުރިމަތީގައި އެމްޑީޕީގެ ޕްރައިމަރީގައި މާފަންނު ދެކުނު ދާއިރާއަށް ވާދަކުރައްވާ ކެންޑިޑޭޓުންގެ ކެމްޕެއިން ހަފުލާގައި ވާހަކަދައްކަވަމުން ނަޝީދު ވިދާޅުވީ ދެން އުފެދޭ މަޖިލިސް 19 އަކީ މާލޭގެ ހުރިހާ ކަމަކަށް ހައްލު ހޯދައިދޭނެ މަޖިލީހެއް ކަމަށާއި މުޅި މާލެ ބޮޑު ތަނުން ބަދަލު ކުރާނެ މަޖިލިސް އެއް ކަމަށެވެ.\n"ދެން އުފެދޭނީ މާލޭގެ ބޯހިޔާވަހިކަމަށް ހައްލު ހޯދައިދޭނެ މަޖިލީސް އެއް މާލެ ވިލިމާލެ އަދި ގުޅީ ފަޅު ގުޅުވައިދޭނެ މަޖިލީސް އެއް, މާލޭގައި ދިމާވެފައިވާ އެތަށް ކަމެއް ބަދަލު ކޮށްލާނެ މަޖިލީސްއެއް" ނަޝީދު ވިދާޅުވިއެވެ.\nމިރޭގެ ބައްދަލުވުމުގެ ތެރެއިން- ވަގުތު އިމޭޖަސް: މުޙައްމަދު ޖިމީ\nނަޝީދު ވިދާޅުވީ މާލޭގައި ފެންބޮޑުވާ މައްސަލަ އަކީ ބޮޑު މައްސަލައެއް ކަމަށާއި ދެން އަންނަ މަޖިލީސް މެދުވެރިކޮށް ފެންބޮޑުވުމުގެ މައްސަލައަށް ހައްލު ހޯދައިދެއްވާނެ ކަމަށެވެ.\n"ބޯކޮށް ވާރެވެހި މާލޭގައި ފެންބޮޑުވޭ, ވެހޭ ވާރޭއިން ފެންރައްކާ ކުރެވޭނެ ނިޒާމެއް ގާއިމު ކުރެވެން އެބަ ޖެހޭ, އެފެން މާލޭގެ ކޮންމެ ދިމާއެއްގައިވެސް ރައްކާ ކުރެވޭނެ ބިމު އަޑީގައިވެސް ރައްކާ ކުރެވޭނެ, އެފެން އެމްޑަބްލިއުއެސްސީ އަށް ވިއްކައިގެން އާމްދަނީވެސް ހޯދިދާނެ" ނަޝީދު ވިދާޅުވިއެވެ.\nނަޝީދު ވިދާޅުވީ ދެން އަންނަ މަޖިލިސް މެދުވެރިކޮށް ކަރަންޓްގެ އަގު ބޮޑުތަނުން ކުޑަ ކުރައްވާނެ ކަމަށެވެ. އަދި އިޔާދަ ކުރަނިވި ހަކަތަ ބޭނުން ކުރުމަށް ބާރު އެޅިގެން ދާނެ ކަމަށެވެ.\nނަޝީދު ވަނީ އަލަށް އިންތިހާބުކުރާ ރައްޔިތުންގެ މަޖިލިސް ވެގެންދާނީ މަސައްކަތްތެރިންނަށް ދެވޭނެ އެންމެ ކުޑަ އުޖޫރަ ކަނޑަ އަޅައި ދޭނެ މަޖިލީހަކަށް ކަމަށް ވިދާޅުވާ ވިދާޅުވުން ތަކުރާރު ކުރައްވާފައެވެ.\nޖެނުއަރީ 16, 2019 21:50\nމީނަމީ ކާކުތަ ދުވާލަކު މޮޅުވާހަކައެއް ދައްކަން. ކަލޭ ޖަލުހުކުމަށް ފިލަންގޮސް ޖަލަށްނުވަދެ ހުރި މައްސަލަ ބަލަން ގޮވިއްޔާ މާތާހިރުވާނެ. އެވާހަކަ ނުބަލާ ކޮންހާ ބޭކާރު އަނގައެއް އަ_ވާކަށް\nނަސީދަކަށް މާލެ ބަދަލެއްނުކުރެވޭނެ. ވެރިކަން ލިބުނީމަ މާލެ ހަދާލީ ކުނިގޮނަޑަކަށް ކުނި އުކާލަން ހުރި ލޮރީތަކާ ކޮޅުވެއްޓިތައްވެސް ހަލާކު ކޮށްލީ މާލޭގާ ހުރި ފެންހިންދާނިޒާމް ހަލާކު ކޮށްލީ ކާނުތައް ގަސްކާނާ މެސިނަށް ބަދަލުކޮށް ފެންފޯއްރުއްހައްދަންފެށީ 100 ފެންފޯއް ރުއް ފީވަކުިންގަތް އިރު 3600 ފެންފޯއް ރުއްގަތު،މަށް ފައިސާނެގި ފައިސާކޮބާ ނަސިދަކަށް ދިވެހި ގައުމަށް ރަނގަޅުކަމެއް ކޮށެއް ނުދެވޭނެ.\nޖެނުއަރީ 16, 2019 22:17\nދެން އުފެދޭ މަޖްލިހަކަށް ރާކަނިމަސް ކެވޭނީ.\nމުޅިމާލޭގެ ހުރިހާކަމެއް 19 ވަނަމަލިހުގަ ފުރިހަމަވާއިރު އެމަޖިލިހުގަތިބޭނީ މުޅިން މާލޭގެ މީހުންތަ 20ވަނަ މަޖިލިސް އައްޑޫ 21 ޖދ\n23 ހދ 24ގައި އަނެެްކާމާލެ\nޖެނުއަރީ 16, 2019 22:32\nރައްޔިތުންގެ މަޖިިލީހެއް ހޮވަނީ މާލެ ބޮޑު ތަނުން ބަދަލު ކުރާކަށް ނޫނޭ. ރާއްޖޭގެ ރައްޔިިތުންގެ ހާލަތު ބޮޑު ތަނުން ރަނގަޅު ކުރާށޭ. މީ މޮޔަވެގެން އުޅޭ މީހެއްތަ؟\nޖެނުއަރީ 16, 2019 23:00\nމާލޭގައޮތް ކުނިގޮނޑު ނުނެގުނުބަޔެއްތީ!\nމަޖްލިސް އަށް އަންނަމީހުން ތެދުވެރިކަމަށްވަންޏާ އިދާރީ ދާއިރާތަށް މަދުކޮށް ކޮންމެ އަތޮޅަކުން2މެމްބަރުން މާލެއިން2މެމްބަރުންނަށް މަޖްލިސްގެ މެމްބަރުންހެ ޢަދަދު މަދުކުރާވާހަކަ ދައްކަބަލަ. ރައީސް ސޯލިހު ވެރިކަމަށް ކެމްޕެއިންކުރެއްވިއިރު ވެފައިވާ ވައުދުތައް އާކަމަކަށް ހަދައިގެން ނަޝީދު އެވާހަކަދައްކާކަށްނުޖެހޭ.\nޖެނުއަރީ 16, 2019 23:20\nތިފިކުރްށް މެޖޯރިޓީ ނުލިބޭނެ\nމިކަން ނިންމާލާއިރު ބަލަންތިބެ ވާގޮތް.\nޖެނުއަރީ 16, 2019 23:26\nމޮޔަ ކުއްޖެކޭ ކިޔަނީ ހަމަ ރަނގަޅަށް. ކަލޭ ހަމައެއް ނޫން.\nޖެނުއަރީ 16, 2019 23:34\nމަމި މާލޭ މީހެއް އެމްޑީޕީ އެއްވެސް މީހަކަށް ވޯޓެއް ނުލާނަން\nޖެނުއަރީ 16, 2019 23:41\nރައްޔިތުން ވޯޓުލައިގެން އިބޫ ހޮވީ ކީއްކުރަން؟ އިބޫގެ ސަރުކާރު މިއީ ނަމަކަށް އޮންނަ އެއްޗެއްހެން މިހާރު ހީވަނީ. މިހާރު ހީވާކަހަލަ މިދައުލަތް ހިންގަނީ ނަޝީދު އާއި އެބުނާ 19 ވަނަ މަޖުލީސް ހެން.\nޖެނުއަރީ 16, 2019 23:47\nއަހަރުމެންގެ ވަލިއްޔުލް އަމްރު އިބްރާހިމް މުހައްމަދު ސޯލިހު ހޯދަން ގޫގުލް ސާރޗް ކޮށްލީމަވެސް އަންނަނީ ނަޝީދުގެ ފޮޓޮޔަކާ 19 ވަނަ މަޖުލީސް. މީބޮޑުވަރު ރައްޔިތުން ވޯޓުލައިގެން ގައުމުގެ އެންމެ އިސްވެރިޔަކަށް ހޮވިމީހާ ހުންނަނީ އެއްދުވަހު ބޯޅަ ކުޅެން، އަނެއްދުވަހު ކުނިކަހަން ދެން ކޮންމެވެސް ތާކު ޕްރައިޒް ގިވިންޑެގަ އިނާމުދޭން.\nފަާތު 16 ޖަނަވަރިީ\nޖެނުއަރީ 17, 2019 00:03\nމަޖިލިހައް ހޮވިގެންވެސް ތިންމަސްވަާދެކައްވެސް ހުރެވެޭނެބަާ؟\nޖެނުއަރީ 17, 2019 00:33\nކޮންމެރެއަކު އަރާ މޮޔަ ގޮވާގޮލައެއް. މީނަ ދައްކާވާހަކަ "ޖަސްޓް އިގްނޯ" ކުރާކައް ނުވޭތަ؟\nޖެނުއަރީ 17, 2019 00:34\nއަޅޭ ނަޝީދޫ! ކޮންމޮޔައެއް ތިގޮވަނީ! ތިޔަހެންގޮވީ އަޅުގަނޑުގެ ނަން ރިޔާސީ އިންތިޚަބޫގައި ވާދަކުރާން އޮންނާނެ! ޢަދި މިއުޅެނީ ހޮވުނު ކޯލިޝަން ސަރުކާރަށް މަޤާމުތައް ބަހައިނުނިމިގެން ބައިބަޔަށް ބެހި ނިމެނީ ތިހެން ގޯޅިކަންމަތީ ބޮޑުކަނޑަން ހަދައިގެން ކިޔޭނުކިޔޭ އެއްޗިހިނޭގިހުރެ! މޮޔަވެދާނެ\nޖެނުއަރީ 17, 2019 01:25\nމަޖިލީހުގެ މެޖޯރިޓީ އެމްޑީޕީއައް ލިބިއްޖެއިޔާމުން މިފަހަރު ދިވެހިރާއްޖޭގައި އިސްލާމްދީން ކަފުން ކުރަން ހިފާނެ.. މިހާރުވެސް މި މީހުންނައް ވެރިކަން ލިބުނާ އިސާހިތަކު ގިނަ ދުވަހެއް ނުވޭނޫންތޯ މި މީހުންނާއި ގުޅިފައިތިބި ބަޔެއް ދިވެހީން ފާޅުގައި ދީނައް ފުރައްސާރަކޮއް އަންގަ ގަދަކޮއް ހަދަފެށިތާ.. ވީމާ މިފަދަ ބަޔަކައް ޕާލިމެންޓުގެ މެޖޯރިޓީދޭން ހެޔޮވާނެތޯ ހުރިހާ ދިވެހީން ސުވާލުކުރަންޖެހޭ..\nޖެނުއަރީ 17, 2019 02:08\nމިހާރު ރައީސް އޮޅިއްޖެ، ބަރުލަމާނީ ނިޘާމް ގެންނަން ޖަހާ ޗައްކަރު\nޖެނުއަރީ 17, 2019 02:53\nއެމްޑީޕީ ބޮޑުތަނުން ބަދަލުކޮށް ބަލި ކުރާނެ މަޖިލީހަކަށް 19 ވަނަ މަޖިލިސް ވެގެންދާނެ .\nޖެނުއަރީ 17, 2019 04:49\nމަރުކަޒީއަކިީ، ލާ މަރުކަޒީގެ މައްޗަށް ކުރިހޯދާ ތަނަކަށް ހަދާފައިވަނީ، އެއްދުވަހަކުން ދެދުވަހަކުން އެއްއަހަރަކުން ދެއަހަރަކުން ހެއްޔެވެ؟ ނޫނެކެވެ. މަރުކަޒީއަކިީ، ލާ މަރުކަޒީގެ މައްޗަށް ކުރިހޯދާފައިވާ ތަނަކަށް ހަދާފައިވަނީ، ފެށުނީއްސުރެ ނިޔަލަށެވެ. މަރުކަޒީގައި ފައިވާނަށް އަރައިގެން ހިނގުމުގެ ހުއްދަ އޮންނައިރު، ލާ މަރުކަޒީގައި އެކަމެއް ނުކުރެވެއެވެ. މަރުކަޒީގައި ކުޑަނަގައިގެން އުޅޭއިރު، ލާ މަރުކަޒީގައި ކުޑަގެންގުޅުމުގެ ހުއްދައެއްނޯންނާނެއެވެ. މަރުކަޒީގައި އުސްގޮނޑިތަކުގައި ޕާޓީކުރެވޭއިރު އެމަޖިލީހުގައި ތިބޭ ލާ މަރުކަޒީ މީހުން ތިބޭނީ ފައިބުރިކޮށްފައިވާ ތިރި ގޮނޑިތަކުގައެވެ. މަރުކަޒީގައި ވިދާޅުވާއިރު ލާ މަރުކަޒީގައި ބުނާނީއެވެ. މަރުކަޒީގައި ވަޑައިގަންނަވާއިރު ލާ މަރުކަޒީގައި ހިނގާނީއެވެ. މީގެމިސާލަކީ، ކުޑަސިޓީގައި ރާއްޖެތެރޭ މީހުންނަށް މާލެ އާދެވޭގޮތަށް ރެޒިޑެންޓް ވިސާގައި ރާއްޖެތެރޭ މީހުންނަށް މާލޭގައި ހުރެވޭގޮތަށް ކަންތައްތައް ކުރަމުންދިޔަ ޒަމާނުގެ މިސާލެވެ.\nޖެނުއަރީ 17, 2019 07:18\nބަލާބަލަ ވޯޓްހޯދަން ދައްކާ މަކަރު ވާހަކަ ބޭނުމަކީ ބޮނޑުވަޒީރުކަން އަދި ގައުމު ވިއްކާލުން މިކަންވަނީ ކުރިން އަޅުގަނޑު މެން ތަޖުރިބާ ކޮއްފަ.\nޖެނުއަރީ 17, 2019 07:29\nމިހާރު މަޖިލީހުންތަ މުޅިގައުމު ހިންގަނީ،؟ މަގުހެދުމާއި ގެދޮރު ހެދުމާއި ލޯނު ދިނުމާއި ކިޔަވައިދުނުމާއީ ފެންހިދުމާއި ފްލެޓް އެޅުމާއި މީހައްތަހާވެސް މަޖިލީހުން ކުރާ ކަންތަކޯ. ދެން މިހާރު ހުންނެވި ރައީސުލް ޖުމުހޫރިއްޔާގެ ބޭނުމެއްނެތެއްނުންތޯ؟ މިހާރު މިބޭފުޅާ މަޖިލީހަށް ވަޑައިގަންނަވާތީވެ މިހާރު ރައީސް އޮފީސްހަކީ މަޖިލިސް. ހަހަހަ.... ބޮޑު މޮޔަ\nޖެނުއަރީ 17, 2019 07:43\nބޮޑު ތަނުން ބަދަލުވެފައޭ އޮތީ!! ދެން ބޮޑު ތަނުން ބަދަލުކުރާނެ މާލެއެއް ނެތޭ!!!!!\nޖެނުއަރީ 17, 2019 07:49\nވިސްނުމުގައި މައްސަލަ ތަކެއް ހުރިކަން ފާހަގަވެއެވެ.\nޖެނުއަރީ 17, 2019 08:02\nމީނަ ދައްކާ ވާހަކަ ޖެހޭނީ އިދިކޮޅަށް ތަރުޖަމާ ކުރަން!\nޖެނުއަރީ 17, 2019 08:11\nރައީސްކަމުގަ ރައްޔިތުންނަށް ކޮށްނުދެވުނު ކަމެއް ދެންކުރެވޭނެ ގޮތެއްނުވިސްނޭ. މަޖްލިހުން ފާސްނުވިއޭ ވައުދެއްނުފުއްދުނޭ އެމެއް ނާރައޭ މަހެއް ނުބޭނުނޭ ހުސްފުލޯކުވާހަކަ. އަނގައެއްއޮތީމަ ކޮވެލިގޮވާހެން ގޮވަގޮވާ ހުރެވިދާނެ. މިހާރުވެސް ތިކިޔަނީނުން ވައުދު ފުއްދޭނީ މަޖްލިސް ލިބިގެންނޭ. ވައުދުވިއިރު ތިހެނެއް ނުބުނޭ. ދެންވެސްވާނީ ތިވަރު.\nޖެނުއަރީ 17, 2019 08:46\nޢިންޝާ ﷲ ތި ބައިގަނޑަށް ތިކަން ކާމިޔާބު ނުވާންދެއެވެ. ތިޔައީ ތަޖްރިބާ ކޮށްފަ ތިބި ބައެއް. މަކަރުން ވޯޓް ހޯދައިގެން ވެރިކަމަށް އައިސް ތިއްބަސް ޢުމްރާނީ ގޮތުންނައި އިގްތިސާދީ ގޮތުން . ދީނީ ގޮތުން ފަހަތަށް ސޮއްސާލައިގެން ދާވަރު ފެންނާނެ މިފަސް އަހަރު ނިމޭއިރު ދުނިޔެ ތިނި ބަޔަކަށް. ޢެންމެ މުހިންމު ކަމަކީ ޢިލްމީ ގޮތުންނާއި. ޓަޖްރިބާގެ ގޮތުން ގާބިލް ބަޔަކަށް ނުވާކަން. ގައުމާއި މެދު ވިޝަނެއް ނެތްކަން. ޜައީސް މީހައިން ފެށިގެން ތަންފީޒީ އިދާރާ ތަކުގަ ތިބި މީހުންގެ ތަޢްލީމާ ތަޖްރިބާ ނެތުމާއި، ގައުމުގެ ރައީސްގެ ދުލުން ނުކުންނަންޖެހޭ ވާހަކަ ހަމަ ހެއި ގައި ނުހުންނަ ބުރާންތި އެއްގެ ދުލުން ނުކުތުން. ޤައުމް މިފާސް އަހަރު ގެންދަނެ އަމާޒެއް ނެތުން.\nޖެނުއަރީ 17, 2019 10:47\nތިޔަމަޖްލީސް ވެގެން ދާނީ އަންހެނުން ނަހަލާލަށް ވިހެއުން ހުއްޓުވާލަދިނުމުގެ ސަބަބުން ބިރެއްނެތި ޒިނޭކުރެވޭނެ ގޮތްވެސް ހަދާދޭނެ މަޖިލީހަކަށް


German League ge match thah faskoffi - vNews.mv\nޖަރުމަނު ލީގުގެ މެޗުތައް ފަސްކޮށްފި\nއައްފާން މުހައްމަދު 25 March 2020, 14:22\nދުނިޔޭގައި މިހާރު ފެތުރެމުން އަންނަ ކޮރޯނާވައިރަސް (ކޮވިޑް-19) ޖަރުމަނުގައިވެސް ހަލުވިކަމާއެކު ފެރުތެމުންދާތީ އެގައުމުގެ ބުންޑެސްލީގާގެ މެޗުތައް އޭޕްރީލް މަހުގެ ނިޔަލަށް ފަސްކުރުމަށް ނިންމައިފިކަމަށް މީޑިއާ ރިޕޯޓުތައް ބުނެފިއެވެ.\nމީޑިއާ ރިޕޯޓުތައް ބުނާގޮތުން ޖަރުމަން ލީގު ހިންގަމުން ގެންދާ ޑީއެފްއެލް އަދި ޖަރުމަނުގެ ފުޓްބޯޅަ ފެޑަރޭޝަނާއި ދެމެދު ވީޑިއޯ ކޮންފަރެންސް މެދުވެރިކޮށް ވަނީ ބައްދަލުވުމެއް ކުރިޔަށް ގެންގޮސްފައެވެ. އަދި މި ބައްދަލުވުމަށްފަހު އެ ދެ އިދާރާއިން ނިންމީ ޖަރުމަން ލީގުގެ މެޗުތައް އޭޕްރީލް މަހުގެ ނިޔަލަށް ފަސްކުރުމަށެވެ.\nޖަރުމަނު ލީގު ފަސްކުރުމަށް ދެވަނަ ފަހަރަށް ނިންމިއިރު ޖަރުމަނުގެ އެންމެ ބޮޑު އެއް ކްލަބް ކަމަށްވާ ބަޔާން މިޔުނިކުން ވަނީ އެޓީމުގެ ކުޅުންތެރިންނާއި އޮފިޝަލުންގެ މުސާރައިން 20 ޕަސެންޓް އުނިކުރަން ނިންމައިފައެވެ. ބަޔާނުން ބުނީ ކުޅުންތެރިންނާއި އޮފިޝަލުންގެ މުސާރައިން 20 ޕަސެންޓް އުނިކުރަން ނިންމީ ވައިރަސްގެ ސަބަބުން ކްލަބަށް ލިބޭނެ ގެއްލުންތަކަށް ބަލައިފައި ކަމަށެވެ.\nޖަރުމަނުގެ އިތުރުން ކޮވިޑް-19 ގެ ސަބަބުން ޔޫރަޕުގެ ބޮޑު ފަސް ލީގުގެ މެޗުތައް ވަނީ ފަސްކޮށްފައެވެ. އެގޮތުން އިނގިރޭސި ޕްރިމިއާ ލީގު، އިޓާލިއަން ލީގު، ސްޕެނިޝް ލީގު، ފްރެންޗް ލީގު ހިމެނެއެވެ. މީގެ އިތުރުން ޔޫރަޕުގެ އެންމެ ބޮޑު ދެ މުބާރާތް ކަމަށްވާ ޔުއެފާ ޗެމްޕިއަންސް ލީގާއި ޔުއެފާ ޔުރޮޕާ ލީގުގެ މެޗުތައް ފަސްކުރުމަށް ވެސް ވަނީ ނިންމާފައެވެ.\nވައިރަސްގެ ނުރައްކާ ބޮޑުވެފައިވާއިރު ޔޫރަޕުގެ ބައެއް ގައުމުތައް ޓޯޓަލް ލޮކްޑައުން އަކަށް ދިއުމަށްވެސް ވަނީ ނިންމާފައެވެ.


NASA in Pluto ah dhiyumuge maskayi fashaifi\nޕުލޫޓޯ: އެމެރިކާއިން ޕުލޫޓޯގައި ޖައްވީ މިޝަންތެއް ކުރިއަށް ގެންދަން ވަނީ ނިންމާފައި\nއެމެރިކާގެ ޖައްވީ އިދާރާ ކަމަށްވާ ނާސާއިން އާންމުކޮށް ބަލަމުންދަނީ ހަނދަށާއި މާސްއަށެވެ. ސަބަބަކީ އެ ދެ ތަނަކީ މިހާރު ގިނަ ގައުމުތަކެއްގެ ޖައްވީ މިޝަނާއި ގުޅިފައިވާ ތަނަކަށްވުމުން އެންމެ ކުރިން އިންސާނުން މާސްއަށް ފޮނުވުމަކީ އެމެރިކާގެ ހުވަފެނެކެވެ. ނަމަވެސް މީގެ ތިން ދުވަސް ކުރިން ނާސާއިން މިވަނީ އެހެން ވާހަކައެއް ދައްކާފަ އެވެ. މިހާތަނަށް ހޯދިފައިވާ އެންމެ ކުޑަ ޕްލެނެޓް ކަމަށްވާ ޕުލޫޓޯއަށް ދާން ތައްޔާރުވަމުންދާ ކަމަށެވެ. ނަމަވެސް މިއީ އަދި މުޅިން ޔަގީން ކަމެއް ނޫނެވެ.\nޕުލޫޓޯއަކީ ސޯލާ ސިސްޓަމުގައި ހިމެނޭ ކުޑަ ޕްލެނެޓު ކަމަށްވިޔަސް ޕްލެނެޓާ ބެހޭ ގޮތުން މާ ގިނަ މައުލޫމާތެއް ނާސާއަށް ލިބިފައެއް ނުވެ އެވެ. ޕުލޫޓޯއާ ބެހޭ ގޮތުން ނާސާއަށް އެގެނީ ވަރަށް މަދު މައުލޫމާތެވެ. މީގެ ކުރިން ކޮށްފައިވާ ދިރާސާތަކަށް ބެލުމަށްފަހު ނާސާއިން ވަނީ ޕުލޫޓޯ ޕްލެނެޓުގެ ކެޓަގަރީން އުނިކޮށް ސޯލާ ސިސްޓަމްގައި ހިމެނޭ ތަރިއެއްގެ ލަގަބު ދީފަ އެވެ. ނަމަވެސް މިއަހަރު ފެށުނުތަނާހެން ނާސާގެ ވެރިޔާ ޖިމް ބްރިޑްސްޓެއިން ވަނީ ޕުލޫޓޯއަށް ޕްލެނެޓެއްގެ ލަގަބު އަލުން ދޭންޖެހޭ ކަމަށް ބުނެފަ އެވެ. ޕުލޫޓޯއަކީ ޕްލެނެޓެއް ނޫންކަމަށް ނާސާއިން ކަނޑައެޅުމުން އެހެން ޖައްވީ އިދާރާތަކުން ވަނީ އެކަން ގަބޫލު ނުކުރަން ނިންމާ ނާސާގެ މައުލޫމާތުތަށް ގޮންޖަހާފަ އެވެ.\nޕުލޫޓޯއަށް ޖައްވީ އުޅަނދެއް ފޮނުވުމުގެ މަސައްކަތް ކުރުމުގެ ގޮތުން ނާސާއިން ވަނީ ސައުތް ވެސްޓް ރިސާޗް އިންސިޓިއުޓަށް ފަންޑުކޮށްފަ އެވެ. މިކަން ހާމަކޮށްފައިވަނީ މިހަފްތާގެ ތެރޭގަ އެވެ. ސައުތު ވެސްޓު ރިސާޗް އިންސިޓިއުޓުން ކުރާ ދިރާސާގައި ޕުލޫޓޯ އިތުރަށް ދިރާސާ ކުރުމުގެ މަސައްކަތް ކުރާނެ އެވެ. އަދި ޕުލޫޓޯގެ ވެއްޓާއި އެކަށީގެންވާ ޖައްވީ އުޅަނދެއް ބަނުމުގެ މަސައްކަތަށް ބޭނުންވާ މައުލޫމާތު ވެސް އެއްކުރާނެ އެވެ.\nސައުތު ވެސްޓް ރިސާޗް އިންސިޓިއުޓުން ވަނީ މީގެ ކުރިން ވެސް ޕުލޫޓޯ ދިރާސާ ކުރުމުގެ ގޮތުން ޖައްވީ އުޅަނދެއް ފޮނުވާފަ އެވެ. އަދި ޕުލޫޓޯ ދިރާސާކުރުމުގެ ގޮތުން ފޮނުވި އުޅަނދުން ވަނީ ޕުލޫޓޯގެ އެންމެ ފުރަތަމަ ފޮޓޯ ނަގާފަ އެވެ. މި ފޮޓޯއިން ފެންނަ ގޮތުގައި ޕުލޫޓޯގައި ގިނަ އަދަދަކަށް ގަނޑުފެން އެކުލެބިގެންވެ އެވެ. އަދި ޕުލޫޓޯގެ ބިމުގެ ސަތަހައަކީ ހަރު ކަމެއް ލިބިގެންވާ ސަތަހެއްކަން ފޮޓޯ ދިރާސާ ކުރުމުން އެގިގެން ދިޔަ އެވެ.\nދެވަނަ ފަހަރަށް ޕުލޫޓޯގެ މިޝަނަށް ބޭނުންވާ މައުލޫމާތު އެއްކުރުމުގެ ގޮތުން ސައުތް ވެސްޓް ރިސާޗް އިންސިޓިއުޓުން އުޅަނދު ފޮނުވާފައިވަނީ މިއަހަރުގެ ޖެނުއަރީ މަހުގެ އެއްވަނަ ދުވަހު އެވެ. މި އުޅަނދު މިހާރު ވަނީ ޕުލޫޓޯ ހިމެނޭ ބެލްޓުގެ ތެރެއަށް ވަދެފަ އެވެ. މި އުޅަނދުގެ އެހީގައި ޕުލޫޓޯއާ ބެހޭގޮތުން ގިނަ މައުލޫމާތުތަކެއް އެގިގެންދާނެ ކަމަށް ބެލެވެ އެވެ. މި އުޅަނދު ޕުލޫޓޯ ދިރާސާ ކުރުމުގެ މަސައްކަތުގައި ދިގު މުއްދަތެއް ހޭދަކުރާނެ އެވެ. އެހެންކަމުން މީގެ ކުރިން ނޭގި ހުރި ގިނަ މައުލޫމާތުތަކެއް ޕުލޫޓޯއާ ބެހޭގޮތުން އެގިގެންދާނެ ކަމަށް ބެލެވެ އެވެ.


Leynu Alhaigen Bodu kanneleege Masverikan Kurumuge Hudhah Dheyn Ninmaifi - Vaguthu\nލޭނުއަޅައިގެން ބޮޑުކަންނެލީގެ މަސްވެރިކަން ކުރުމަށް ކޯޓާ އަށް އެދި ހުށަހެޅުމުގެ ފުރުސަތު މިނިސްޓްރީ އޮފް ފިޝަރީޒް، މެރީން ރިސޯސަސް އެންޑް އެގްރިކަލްޗަރ އިން މިއަދު ހުޅުވާލައިފިއެވެ.\nމި ކޯޓާ ދޫކުރުމަށް ހަމަޖެހިފައި ވަނީ ދިވެހިރާއްޖޭގެ އާކިޕެލަޖިކް ބޭސްލައިންއިން ފެށިގެން 100 މޭލު ފާހަގަކޮށް، އެއިމުން ފެށިގެން ބޭރުގައިވާ ދިވެހިރާއްޖޭގެ ޚާއްޞަ އިޤްތިޞާދީ ސަރަޙައްދުގައާއި، އިންޑިއަން އޯޝަން ޓޫނާ ކޮމިޝަންގެ އިޚްތިޞާސްގެ ތެރޭގައި ހިމެނޭ މާކަނޑުގެ ސަރަޙައްދުގައި ލޭނުއަޅައިގެން ބޮޑުކަންނެލީގެ މަސްވެރިކަން ކުރުމަށް ޝައުގުވެރިވާ ދިވެހިން ނުވަތަ ދިވެހިންގެ ކުންފުނިތަކަށް ކަމަށް ފިޝަރީޒް މިނިސްޓްރީން ނެރެފައިވާ އިއުލާނެއްގައި ބަޔާންކޮށްފައި ވެއެވެ.\nކޯޓާ ވިއްކުމަށް ހަމަޖެހިފައިވަނީ ލޭނުއަޅައިގެން ބޮޑުކަންނެލީގެ މަސްވެރިކަން ކުރުމުގެ ގަވާއިދާއި، ބޭރުކަނޑުގައި ލޭނުއަޅައިގެން ބޮޑުކަންނެލީގެ މަސްވެރިކަންކުރުމަށް ކޯޓާ ދޫކުރުމުގެ އުސޫލުތަކުގެ ދަށުން ކަމަށް އެ މިނިސްޓްރީގެ އިއުލާނުގައި ބުނެފައިވެއެވެ.\nކޯޓާ ވިއްކަން ހަމަޖެހިފައި ވަނީ 2019 ވަނަ އަހަރުގެ ޖޫން 1 އިން ފެށިގެން 2020 ވަނަ އަހަރުގެ މެއި 31 ގެ ނިޔަލަށް 15,000 (ފަނަރަ ހާސް) މެޓްރިކް ޓަނުގެ ކޯޓާއެވެ.\nލޭނު މަސްވެރިކަމުގެ ކޯޓާއަށް އެދި ހުށަހަޅުއްވަން ވާނީ އެކަމަށް ޚާއްސަ ކުރެވިފައިވާ ފޯމް ފުރިހަމަ ކުރުމަށް ފަހުއެވެ. ފޯމް މިނިސްޓްރީގެ ކައުންޓަރުންނާއި، މިނިސްޓްރީގެ ވެބްސައިޓް އިން ޑައުންލޯޑް ކުރެވޭނެއެވެ.\nލޭނު މަސްވެރިކަމުގައި ޙަރަކާތްތެރިވުމަށް ކޯޓާއަށް އެދި ސިޓީ ހުށަހެޅުއްވުމުގެ އެންމެ ފަހު ތާރީޚަކީ 29 މެއި 2019 ވަނަ ދުވަހުގެ 13:00 ގެ ކުރިންނެވެ. ނަމަވެސް މިމުއްދަތުގައި ކޯޓާއަށް އެދި ހުށަހަޅާފައިވާ ޖުމުލަ އަދަދު 15,000 މެޓްރިކް ޓަނަށް ވުރެ މަދުވާނަމަ، މިއަދަދު ހަމަވަންދެން، ކޯޓާއަށް އެދި ހުށަހަޅާ ފަރާތްތަކުގެ ތަރުތީބުން 31 މެއި 2020 ގެ ނިޔަލަށް ކޯޓާ ވިއްކުމަށް ވަނީ ހަމަޖެހިފައެވެ.\nމެއި 16, 2019 01:01\nދެން ހުއްދަ ދޭންވީނު ދާޖަހަންވެސް އެހެންވެ އޭމިބުނަނީ މީ ބަލާވެރިކަމެކޭ\nމެއި 16, 2019 09:04\nއެކަމުންވެސް އެއްޗެއް ނެގޭތޯ އެބަލަނީ. ސްޓިކަރ ޖަހައިގެންނާ ލޭނު މަސްވެރިކަމަށް ހުއްދަ ވިއްކައިގެން ލާރިއެއް ލިބޭތޯ. އެހެންނޫނީ ގާ ފުރޮޅޭނެ އެއްވެސް ގޮތެއް ނެތް. ލޮލް.މިވެސް އަޅެ ސަރުކާރެއްތަ.\nމެއި 16, 2019 10:40\nދާވެސް ޖަހަންވީ. ދުނިޔޭގެ ހުރިހާތާކުވެސް މަސްވެރިކަންކުރަނީ ދާޖަހައިގެން. ދެން މާވިސްނޭ ބައެއްކަމަށް ހެދިގެން ދޮށްޓެއް ހިފައިގެން ނިކުމެ ރަތްދަކައަވީގަ ތިބެނީ.\nމެއި 16, 2019 11:40\nއިހުއޮތްދަރަށް ދަމައިގަންނަނީ! ކުންފުނިތަކާއިގުޅިގެން އަންނާނީ ބޭރުގެ އުޅަނދުފަހަރާއި ފަޅުވެރިން! މިޖެހެނީ ކޮންތާކު! އަބަދުވެސް ނަންވާނީ ހައިވަކަރުއޮޑި!


އިސްކަންދަރު ސްކޫލް، މާލެ\n5. ސަޕޯޓިންގް ކޯ އެލަވަންސްގެ ގޮތުގައި މަހަކު -/900\nމިނިސްޓްރީއިން ސްކޫލަށް ވެއްދުމަށް ފޮނުވާ ދަރިވަރުންނަށް އެޑްމިޝަން ފޯމް ދޫކުރުން. އަދި އެޑްމިޝަން ފޯމް ބަލައި ގަންނައިރު ބޭނުންވާނެތަކެތީގެ މައުލޫމާތު ބެލެނިވެރިޔާއަށް ދިނުން.\nސްކޫލުން ވަކިވާ ދަރިވަރުންގެ މަޢުލޫމާތު މިނިސްޓްރީ އޮފް އެޑިޔުކޭޝަނަށް ފޮނުވާ އަދި އެދަރިވަރުންގެ ރިކޯޑް ބެލެހެއްޓުން.\nދަރިވަރުން ބަދަލުކުރުމަށްޓަކައި މިނިސްޓްރީ އޮފް އެޑިޔުކޭޝަނުން ސިޓީ އައުމުން އެހެން ސްކޫލަކަށް ބަދަލުވާ ދަރިވަރަކުނަމަ ރެޖިސްޓްރީ އިން އުނިކޮށް އެ މަޢުލޫމާތު ކަމާއި ބެހޭ ފަރާތްތަކަށް އެންގުން.\nސްކޫލް ނިންމާ ދަރިވަރުން ގެ ތައުލީމީ ރިކޯޑްތައް ކޮމްޕިއުޓަރައިޒް ކުރުން.\nދަރިވަރުންނަށް ދެވޭ ޓެކްސްޓް ފޮތްތަކާބެހޭ އެންމެހާ ކަންތައްތައް މިނިސްޓްރީ އޮފް އެޑިޔުކޭޝަންގެ ލަފާގެމަތިން ބެލެހެއްޓުން.\nމިނިސްޓްރީ އޮފް އެޑިޔުކޭޝަންއިން ބޭނުންފުޅުވެއްޖެނަމަ ދަރިވަރުންނާއި ބެހޭ މައުލޫމާތު ފޯރުކޮށް ދިނުން.\nދަރިވަރުންނާ ބެހޭ ގޮތުން ސްކޫލްގެ އާކައިވް ކުރެވޭ ތަކެއްޗާއި ބެހޭ ރިކޯޑްތަކާއި އެތަނުގެ އިންވެންޓްރީ ބެލެހެއްޓުން.\nކުދިންގެ ރެޖިސްޓްރީ ފުރިހަމަކޮށް ބެލެހެއްޓުން.\nސެކްޝަންގެ އިސްމުވައްޒަފެއްގެ ގޮތުން އަންނަސިޓީތަކަށް ޖަވާބުދާރީވުން އަދި ބޭނުންވާ ފައިލްތަކާއި ފޮތްތައް ހެދުން.\nމީމިސްގެ ސިސްޓަމް މެދުވެރިކޮށް ދަރިވަރުންގެ ރެޖިސްޓްރީ ބެލެހެއްޓުން.\nބިޒްނަސް އެޑްމިނިސްޓްރޭޝަން، ބިޒްނަސް މެނޭޖްމަންޓް ނުވަތަ ޕަބްލިކް އެޑްމިނިސްޓްރޭޝަން ކުރެ ރޮނގަކުން ދިވެހިރާއްޖޭގެ ގައުމީ ސަނަދުތަކުގެ އޮނިގަނޑުގެ ލެވެލް5ނުވަތަ6ގެ ސަނަދެއް ހާސިލްކޮށްފައިވުމާއެކު، މަގާމުގެ މަސައްކަތުގެ ދާއިރާއެއްގައިމަދުވެގެން2އަހަރު ދުވަހުގެ ތަޖުރިބާ ލިބިފައިވުން. ނުވަތަ\nބިޒްނަސް އެޑްމިނިސްޓްރޭޝަން، ބިޒްނަސް މެނޭޖްމަންޓް ނުވަތަ ޕަބްލިކް އެޑްމިނިސްޓްރޭޝަން ކުރެ ރޮނގަކުން ދިވެހިރާއްޖޭގެ ގައުމީ ސަނަދުތަކުގެ އޮނިގަ ނޑުގެ ލެވެލް7ނުވަތަ 8 ގެ ސަނަދެއް ހާސިލްކޮށްފައިވުން.\nފުރިހަމަ ކޮށްފައިވާ ސިވިލް ސަރވިސްގެ ވަޒީފާއަށް އެދޭ ފޯމު (މި ފޯމް ސިވިލް ސަރވިސް ކޮމިޝަނުގެ ވެބްސައިޓުން (www.csc.gov.mv) އަދި އިސްކަންދަރު ސްކޫލްގެ ކައުންޓަރުން ލިބެންހުންނާނެއެވެ.)\nލިބިފައިވާ ތަޢުލީމީ ސެޓުފިކެޓުތަކުގެ އަސްލާ އެއްގޮތްކަމުގެ ތައްގަނޑު (ދިވެހިރާއްޖޭގެ ބާ ކައުންސިލުގެ "އަސްލާ އެއްގޮތްކަމުގެ ތައްގަނޑުޖެހުމާބެހޭ ގަވާއިދު" ގައިވާ ގޮތުގެ މަތިން) ޖަހާފައިވާ ލިޔުންތައް؛\nސިވިލް ސަރވިސްގެ ވަޒީފާއަށް ވަނުމަށް ދެވޭ އިމްތިޙާނު ފުރިހަމަކޮށް ސެޓްފިކެޓް ލިބިފައިވާނަމަ، އެ ސެޓުފިކެޓްގެ އަސްލާ އެއްގޮތްކަމުގެ ތައްގަނޑު (ދިވެހިރާއްޖޭގެ ބާ ކައުންސިލުގެ "އަސްލާ އެއްގޮތްކަމުގެ ތައްގަނޑުޖެހުމާބެހޭ ގަވާއިދު" ގައިވާ ގޮތުގެ މަތިން) ޖަހާފައިވާ ލިޔުން.\nމަސައްކަތުގެ ތަޖުރިބާގެ ލިޔުންތަކުގެ އަސްލާ އެއްގޮތްކަމުގެ ތައްގަނޑު (ދިވެހިރާއްޖޭގެ ބާ ކައުންސިލުގެ "އަސްލާ އެއްގޮތްކަމުގެ ތައްގަނޑުޖެހުމާބެހޭ ގަވާއިދު" ގައިވާ ގޮތުގެ މަތިން) ޖަހާފައިވާ ލިޔުންތައް.\n( ކަނޑައަޅާފައިވާ ޤަވާއިދުތަކާއި އުޞޫލުތަކާއި އެއްގޮތަށް މީހަކު ހޮވުމަށް ބަލާނެ ކަންތައްތައް އިދާރާގެ ވެބްސައިޓުން ލިބެން ހުންނާނެއެވެ. )\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 2020ފެބްރުއަރީ 12 ވާ ބުދަ ދުވަހު ގެ 13:30 ގެ ކުރިން، އިސްކަންދަރު ސްކޫލަށެވެ. ވަޒީފާއަށް އެދޭ ފޯމާއި ލިޔުންތައް އީ-މެއިލް [email protected] މެދުވެރިކޮށް ވެސް ބަލައިގަނެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ، 2020 ފެބްރުއަރީ 13 އާއި 2020 ފެބްރުއަރީ 20 އާ ދެމެދު، އިސްކަންދަރު ސްކޫލްގައެވެ.\nމި ޢިއުލާނާ ގުޅިގެން މަޢުލޫމާތު ސާފުކުރުމަށް ގުޅާނީ، 3323244 ނަންބަރު ފޯނަށެވެ.އީ-މެއިލް ކުރާނީ [email protected] އަށެވެ. ސިވިލް ސަރވިސްގެ ވަޒީފާތަކަށް މީހުން ހޮވުމާއި ޢައްޔަނުކުރުމުގެ މިންގަނޑުތަކާއި އުޞޫލުތައް އަދި އެ އުޞޫލުތަކާ ގުޅުންހުރި އެންމެހާ ލިޔުންތައް ސިވިލް ސަރވިސް ކޮމިޝަނުގެ ވެބްސައިޓްގެ ޑައުންލޯޑްސްގެ "އައްޔަނުކުރުމުގެ އުޞޫލާގުޅޭ" (http://www.csc.gov.mv/dv/recruitment-usoolu) އިން ލިބެން ހުންނާނެއެވެ.\n08 ޖުމާދަލްއާޚިރު 1441ހ